പീഡനക്കേസ് പിന്‍വലിക്കാന് ആവശ്യപ്പെട്ട് ഭീഷണിപ്പെടുത്തി; യുപിയില് പതിനഞ്ചുവയസുകാരി ആത്മഹത്യ ചെയ്തു | Reporter Live\nBy Web Desk\tOctober 16, 2017 11:29 am A+ A-\nലക്‌നൗ : പീഡനക്കേസ് പിന്‍വലിച്ചില്ലെങ്കില് വീണ്ടും ബലാല്‍സംഗം ചെയ്യും എന്ന് ഭീഷണിപ്പെടുത്തിയതിനെ തുടര്‍ന്ന് ഉത്തര്‍പ്രദേശില് പതിനഞ്ച് വയസുകാരി ആത്മഹത്യ ചെയ്തു. ഉത്തര് പ്രദേശിലെ ഭഗപത് ജില്ലയിലാണ് സംഭവം നടന്നത്. മൂന്ന് മാസങ്ങള് മുന്‍പായിരുന്നു പെണ്‍കുട്ടിയെ അഞ്ച്‌പേര് ചേര്‍ന്ന് കൂട്ട ബലാല്‍സംഗം ചെയ്തത്.\nപീഡിപ്പിച്ച് കുറച്ചു ദിവങ്ങള്‍ക്കകം പെണ്‍കുട്ടിയുടെ വീട്ടുകാര് യുവാക്കള്‍ക്കെതിരെ പൊലീസില് പരാതി നല്‍കിയിരുന്നു. പൊലീസ് ഇവരെ അറസ്റ്റ് ചെയ്യുകയും ജയിലില് അടയ്ക്കുകയും ചെയ്തു. എന്നാല് കഴിഞ്ഞ ദിവസം കേസ് പിന്‍വലിച്ചില്ലെങ്കില് വീണ്ടും പീഡിപ്പിക്കും എന്ന് ഭീഷണിപ്പെടുത്തിയതിനെത്തുടര്‍ന്നാണ് പെണ്‍കുട്ടി വീട്ടില് തൂങ്ങിമരിച്ചതെന്ന് പൊലീസ് പറഞ്ഞു.\nഒന്‍പതാം ക്ലാസുകാരിയായ വിദ്യാര്‍ത്ഥി കഴിഞ്ഞ ദിവസം മാര്‍ക്കറ്റില് സാധനം വാങ്ങാനായി പോയിരുന്നു. മാര്‍ക്കറ്റില് നല്ല തിരക്കുണ്ടായിരുന്നു. ഇതിലിടക്കാണ് ഒരു യുവാവ് വന്ന പെണകുട്ടിയെ ഭീക്ഷിപ്പെടുത്തിയത്. വീട്ടിലെത്തിയ പെണ്‍കുട്ടി അമ്മയോട് കാര്യങ്ങള് പറയുകയും മുറിയില് കയറി വാതിലടയ്ക്കുകയുമായിരുന്നു.\nപെണ്‍കുട്ടിയുടെ സഹോദരി വാതിലില് തട്ടി വിളിച്ചപ്പോഴാണ് അകത്തു നിന്നും പൂട്ടിയത് മനസ്സിലായത്. കുറെ സമയം വിളിച്ചെങ്കിലും പെണ്‍കുട്ടി വാതില് തുറന്നില്ല. തുടര്‍ന്ന് പൊലീസിനെ വിവരമറിയിക്കുകയും പൊലീസ് എത്തി വാതില് ചവിട്ടിപൊളിക്കുകയുമായിരുന്നു.\nപെണ്‍കുട്ടിയെ പീഡിപ്പിച്ച കേസുമായി ബന്ധപ്പെട്ട് സോനു, മോനു, രോഹിത്, സാഗര്, പപ്പു എന്നിവരെയാണ് പൊലീസ് അറസ്റ്റ് ചെയ്തത്. കേസുമായി ബന്ധപ്പെട്ട് പെണ്‍കുട്ടിയുടെ വീട്ടുകാരോട് കൈക്കൂലി ആവശ്യപ്പെട്ടതിന് പൊലീസ് ഉദ്യോഗസ്ഥനെയും സസ്‌പെന്‍ഡ് ചെയ്തിരുന്നു.


ലാലും പ്രണവും -ആരാധകര്‍ക്ക് ഒടിയന് ലുക്ക് ഒരിക്കല് കൂടി | arabianewspaper.com Arabia Newspaper Malayalam\nലാലും പ്രണവും -ആരാധകര്‍ക്ക് ഒടിയന് ലുക്ക് ഒരിക്കല് കൂടി\nമോഹന് ലാലിന്റെ ന്യൂ ലുക്ക് സംസാര വിഷയമായിട്ട് കുറച്ചു നാളായി. ശരീര ഭാരം അവിശ്വസനീയമായ രീതിയില് കുറച്ച ശേഷം ലാലിന്റെ ഒരോ ചിത്രങ്ങള്‍ക്കായും ആരാധകര് കാത്തിരിക്കുകയാണ്.\nഒടിയന് എന്ന ചിത്രത്തിനു വേണ്ടി ആളാകെ മാറിയ ലാലിന്റെ പുതിയ ചിത്രം അദ്ദേഹത്തിന്റെ ഫെയ്‌സ്ബുക്ക് പേജില് തന്നെയാമ് പ്രത്യക്ഷപ്പെട്ടത്.\nകുടെ മകന് പ്രണവും ഉണ്ട്. ഇരുവരും ഒന്നിച്ച് വ്യായാമം ചെയ്യുന്നതാണ് ചിത്രത്തില്. പോസ്റ്റ് ചെയ്ത് മിനിട്ടുകള്‍ക്കുള്ളില് പതിനായിരത്തോളം ലൈക്കുകള് ചിത്രം നേടി.\nശരീര ഭാരം 18 കിലോ കുറച്ചാണ് ലാല് പുതിയ ചിത്രത്തിനു വേണ്ടി തയ്യാറെടുക്കുന്നത്. ശരീര ഭാരം ചിത്രീകരണം കഴിയും വരെ ഇതേ പോലെ തന്നെ നിലനിര്‍ത്താനുള്ള ബദ്ധപ്പാടിലാണ് ലാല്. ഭക്ഷണ ക്രമീകരണവും വ്യായാമ മുറകളും ഇതിനായി ഉണ്ട്.


സൂപ്പർ ഓവറിൽ സൂപ്പറായി റോയൽ ചലഞ്ചേഴ്‌സ് ബാംഗ്ലൂരിന് ജയം | Fanport | Featured News Malayalam\nWednesday, Apr 21, 2021 07:59 AM\nHome Cricket Indian Premier League സൂപ്പർ ഓവറിൽ സൂപ്പറായി റോയൽ ചലഞ്ചേഴ്‌സ് ബാംഗ്ലൂരിന് ജയം\nആവേശകരമായ സൂപ്പർ ഓവറിൽ മുംബൈ ഇന്ത്യൻസിനെതിരെ റോയൽ ചലഞ്ചേഴ്‌സ് ബാംഗ്ലൂരിന് ജയം. സൂപ്പർ ഓവറിൽ 8 റൺസ് ലക്‌ഷ്യം വെച്ച് ഇറങ്ങിയ റോയൽ ചലഞ്ചേഴ്‌സ് ബാംഗ്ലൂരിന് വേണ്ടി അവസാന പന്തിൽ ബൗണ്ടറി നേടി വിരാട് കോഹ്‌ലി ജയം നേടികൊടുക്കുകയായിരുന്നു. സൂപ്പർ ഓവറിൽ ആർ.സി.ബിക്ക് വേണ്ടി എബി ഡിവില്ലേഴ്‌സും വിരാട് കോഹ്‌ലിയുമാണ് ബാറ്റ് ചെയ്യാൻ ഇറങ്ങിയത്.\nസൂപ്പർ ഓവറിൽ ആദ്യം ബാറ്റ് ചെയ്ത മുംബൈ ഇന്ത്യൻസിന് വെറും7റൺസ് മാത്രമാണ് എടുക്കാനായത്. മുംബൈ ഇന്ത്യൻസിന് വേണ്ടി കീറോൺ പോളാർഡും ഹർദിക് പാണ്ഡ്യയുമാണ് സൂപ്പർ ഓവറിൽ ബാറ്റ് ചെയ്യാൻ ഇറങ്ങിയത്. റോയൽ ചലഞ്ചേഴ്‌സ് ബാംഗ്ലൂരിന് വേണ്ടി ബൗൾ ചെയ്ത നവ്ദ്വീപ് സെയ്നി മികച്ച ബൗളിംഗ് മുംബൈ സ്കോർ 7ൽ ഒതുക്കി. പൊള്ളാർഡിന്റെ വിക്കറ്റ് സെയ്നി നേടുകയും ചെയ്തു. സൂപ്പർ ഓവറിൽ ഒരു ബൗണ്ടറി മാത്രമാണ് മുംബൈ ഇന്ത്യൻസ് നേടാനായത്.\nനേരത്തെ ആദ്യം ബാറ്റ് ചെയ്ത റോയൽ ചലഞ്ചേഴ്‌സ് ബാംഗ്ലൂർ5വിക്കറ്റ് നഷ്ട്ടത്തിൽ 201 റൺസാണ് നേടിയത്. തുടർന്ന് മറുപടി ബാറ്റിങ്ങിന് ഇറങ്ങിയ മുംബൈ ഇന്ത്യൻസ് കീറോൺ പൊള്ളാർഡിന്റെയും ഇഷാൻ കിഷന്റെയും മികച്ച പ്രകടനത്തിന്റെ പിൻബലത്തിൽ മത്സരം സമനിലയിലാക്കുകയായിരുന്നു.\nPrevious articleവീണ്ടുമൊരു സൂപ്പര് ഓവര്, തോല്‍വിയുടെ കയങ്ങളില് നിന്ന് തിരിച്ചു കയറി മുംബൈ ഇന്ത്യന്‍സ്\nNext articleഇഷാന് കിഷന്, കണ്ണീരില് കുതിര്‍ന്ന ദിനമെങ്കിലും ജനഹൃദയങ്ങളില് ഇടം പിടിച്ച് താരം


സാം എബ്രഹാമിന്റെ വീരമൃത്യു കണ്‍മണിയെ കാണാനാകാതെ\nSaturday 20 January 2018 11:06 pm IST\nമാവേലിക്കര: പിറക്കാന് പോകുന്ന കണ്‍മണിയെ കാണാന് നാട്ടിലെത്താനിരിക്കെയാണ് ബിഎസ്എഫ് ജവാന് പോനകം തോപ്പില് എബ്രഹാംജോണ്-സാറാമ്മ ദമ്പതികളുടെ മകന് സാം എബ്രഹാം (35) ജമ്മുവില് പാക് വെടിവെയ്പില് വീരചരമമടഞ്ഞത്.\nഭാര്യ അനുവിന്റെ പ്രസവത്തിനായി അടുത്ത മാസം നാട്ടിലെത്താന് തയ്യാറെടുക്കുമ്പോഴായിരുന്നു സാമിന്റെ വീരബലിദാനം. വീടിനു സമീപം മുള്ളിക്കുളങ്ങരയില് പുതിയ വീട് വച്ച് സാമും കുടുംബവും താമസം മാറ്റിയിരുന്നു. പ്രസവത്തിനായാണ് രണ്ടര വയസുകാരി എയ്ഞ്ചലുമായി അനു കൊല്ലം തേവലക്കരയിലെ വീട്ടിലേക്ക് പോയത്. അടുത്ത മാസം നാട്ടിലെത്തുന്ന ഭര്‍ത്താവിനെ പ്രതീക്ഷിച്ച് കാത്തിരുന്ന അനുവിനെ തേടിയെത്തിയത് നടുക്കുന്ന വാര്‍ത്തയായിരുന്നു. നവംബറില് നാട്ടിലെത്തി മടങ്ങുമ്പോള് വേഗം മടങ്ങി വരാമെന്ന് പറഞ്ഞ് മകള്‍ക്ക് മുത്തവും നല്‍കി പോയ സാമിന്റെ മരണ വാര്‍ത്ത രാത്രി വൈകിയാണ് അനുവിനെ അറിയിച്ചത്.\nസാം എബ്രഹാമിന്റെ മരണ വാര്‍ത്ത വിശ്വസിക്കാന് കഴിയാത്ത നാട്ടുകാരും സുഹൃത്തുക്കളും. ആറാം മദ്രാസ് റെജിമെന്‍ഡില് ലാന്‍സ് നായികായിരുന്നു സാം എബ്രഹാം. അവധിക്ക് നാട്ടിലെത്തിയാല് സുഹൃത്തുക്കള്‍ക്കൊപ്പം ചെലവഴിക്കാന് സാം സമയം കണ്ടെത്തിയിരുന്നു. വളരെ വേഗത്തില് സൗഹൃദങ്ങള് സൃഷ്ടിച്ചെടുത്ത ഇദ്ദേഹം ഈ സൗഹൃദങ്ങളെ നിലനിര്‍ത്തുകയും ചെയ്തിരുന്നു. അതുകൊണ്ടുതന്നെ വീരമൃത്യു വരിച്ച വാര്‍ത്ത ഇപ്പോഴും ആര്‍ക്കും വിശ്വസിക്കാനായിട്ടില്ല.\nവിവരമറിഞ്ഞ് വീട്ടിലേക്ക് നിരവധിപ്പേര് എത്തി. മാവേലിക്കര സിഐ പി. ശ്രീകുമാര് സ്ഥലത്തെത്തി ഔദ്യോഗികമായി മരണ വിവരമറിയിച്ചു. പ്രതിരോധമന്ത്രി നിര്‍മലാ സീതാരാമനുമായി ചര്‍ച്ച നടത്തിയെന്നും മൃതദേഹം നാട്ടിലെത്തിക്കാനുള്ള ക്രമീകരണം നടത്തി വരികയാണെന്നും കൊടിക്കുന്നില് സുരേഷ് എംപി സാമിന്റെ സഹോദരന് സാബുവിനെ ടെലിഫോണില് അറിയിച്ചു.\nധീരസൈനികന് സാം എബ്രഹാമിന്റെ സംസ്‌കാരം ഇന്ന്\nസാം എബ്രഹാമിന്റെ വീട് കുമ്മനം സന്ദര്‍ശിച്ചു\nദീപ്തസ്മരണയിൽ സാം ഏബ്രഹാം; കനലിൻ്റെ കരുത്തിൽ അനു\nപാലത്തിന്റെ സംരക്ഷണ ഭിത്തി തകര്‍ത്തു\nഇന്ത്യ - ഇംഗ്ലണ്ട് ടെസ്റ്റ് പരമ്പരയിലെ മികച്ച താരം സാം കറനെന്ന് സച്ചിന്


കൂടത്തായി: ജോളിയുടെ സുഹൃത്ത് റാണി പോലീസിനു മുന്നില് ഹാജരായി - Express Kerala\nകൂടത്തായി: ജോളിയുടെ സുഹൃത്ത് റാണി പോലീസിനു മുന്നില് ഹാജരായി\nവടകര: കൂടത്തായി കൊലക്കേസിലെ മുഖ്യപ്രതി ജോളിയുടെ സുഹൃത്ത് റാണി പോലീസിനു മുന്നില് ഹാജരായി.ചോദ്യം ചെയ്യാനായി അന്വേഷണ സംഘം റാണിയെ എസ്പി ഓഫീസിലേക്ക് വിളിപ്പിച്ചിരുന്നു.\nഎന്.ഐ.ടി പരിസരത്തുള്ള തയ്യല്‍ക്കടയിലാണ് റാണി ജോലി ചെയ്യുന്നത്. എന്നാല് ഈ തയ്യല്‍ക്കട ഇപ്പോള് ഇല്ല. ഇരുവരും ഒന്നിച്ച് എന്.ഐ.ടിയിലെ രാഗം ഫെസ്റ്റിന് പങ്കെടുത്തപ്പോഴെടുത്ത ഫോട്ടോയും ജോളിയുടെ മൊബൈലില് നിന്ന് പോലീസിന് ലഭിച്ചു. ഈ ഫോട്ടോയില് ജോളി നീല നിറത്തിലുള്ള എന്.ഐ.ടി തിരിച്ചറിയല് കാര്‍ഡ് ധരിച്ചിരിക്കുന്നതും കാണാം. എന്നാല് പോലീസിന്റെ ഇതുവരെയുള്ള ചോദ്യം ചെയ്യലില് ഒന്നും റാണിയെക്കുറിച്ചുള്ള ഒരു വിവരവും വെളിപ്പെടുത്താന് ജോളി തയ്യാറായില്ല.\nറാണിയെ ചോദ്യം ചെയ്താന് എന്.ഐ.ടിയുമായി ബന്ധപ്പെട്ട ജോളിയുടെ രഹസ്യങ്ങള് പുറത്തുകൊണ്ടുവരാന് കഴിയുമെന്നാണ് പോലീസിന്റെ പ്രതീക്ഷിക്കുന്നത്.


Former Defense Minister AK Antony on India-China border clashes | ചൈനയുടെ പ്രകോപനത്തിന് പിന്നില് മറ്റ് ലക്ഷ്യങ്ങള് ഉണ്ടെന്ന് സംശയിക്കുന്നു, പ്രതികരിച്ച് എകെ ആന്റണി - Malayalam Oneindia\n3 min ago വീട്ടില് കേക്കുണ്ടാക്കി വില്‍ക്കുന്നവർ സൂക്ഷിക്കുക, ലൈസൻസ് ഇല്ലെങ്കിൽ പണി പാളും;5ലക്ഷം വരെ പിഴ\n6 min ago ഭാഗ്യലക്ഷ്മിയുടെ അറസ്റ്റ് തടഞ്ഞ് ഹൈക്കോടതി, നിയമം കയ്യിലെടുക്കാൻ ആരാണ് അധികാരം തന്നതെന്ന് കോടതി\n10 min ago കണ്ണെരിയിച്ച് ഉള്ളി വില കുതിക്കുന്നു; വില കുത്തനെ ഉയർന്ന് ഉരുളകിഴങ്ങും,അടിയന്തര നടപടിയുമായി സർക്കാർ\nUpdated: Tue, Jun 16, 2020, 15:54 [IST]\nദില്ലി: ലഡാക്കില് ഇന്ത്യയുടേയും ചൈനയുടേയും സൈന്യം നേര്‍ക്ക് നേര് ഏറ്റുമുട്ടി. ഗല്‍വാന് താഴ്വരയിലാണ് ഇന്നലെ രാത്രിയോടെ സംഘര്‍ഷം ഉണ്ടായത്. ഇരു രാജ്യങ്ങളുടേയും സൈനികര് തമ്മിലുളള ഏറ്റുമുട്ടലില് മൂന്ന് ഇന്ത്യന് സൈനികര് വീരമൃത്യു വരിച്ചതായി റിപ്പോര്‍ട്ട്. കേണല് റാങ്കിലുളള ഉദ്യോഗസ്ഥനും രണ്ട് ജവാന്മാരുമാണ് മരിച്ചത്. സംഘര്‍ഷം പരിഹരിക്കാന് ഇരുസേനകളുടേയും ഉന്നത ഉദ്യോഗസ്ഥര് അതിര്‍ത്തിയില് ചര്‍ച്ച നടത്തുകയാണ്. എന്നാല് ചൈനയുടെ ഭാഗത്ത് നിന്നുണ്ടായ പ്രകോപനത്തിന് പിന്നില് മറ്റെന്തെങ്കിലും ലക്ഷ്യങ്ങളുണ്ടോ എന്ന് സംശയിക്കേണ്ടതുണ്ടെന്ന് മുന് പ്രതിരോധമന്ത്രി എകെ ആന്റണി പറഞ്ഞു. ഇക്കാര്യത്തില് ഔദ്യോഗികമായ വിശദീകരണം വന്നതിന് ശേഷം മാത്രമെ പ്രതികരിക്കുകയുള്ളുവെന്നും അദ്ദേഹം കൂട്ടിച്ചേര്‍ത്തു.\nലഡാക്കില് ഇപ്പോള് ഉണ്ടായ പ്രകോപനം ഇന്ത്യ നിര്‍മ്മിച്ച റോഡ് നിര്‍മ്മാണം തടസപ്പെടുത്താന് മാത്രമാണെന്ന് കരുതുന്നില്ല. മറ്റ് ലക്ഷ്യങ്ങള് എന്തോ ഉണ്ടെന്ന് താന് സംശയിക്കുന്നു. അതിര്‍ത്തിയിലുണ്ടായ സംഘടര്‍ഷത്തിന്റെ വ്യക്തമായ വിശദാംശങ്ങള് കേന്ദ്രസര്‍ക്കാര് പുറത്തുവിടണമെന്നും എകെ ആന്റണി ആവശ്യപ്പെട്ടു.\n1975ന് ശേഷം ഇന്ത്യ-ചൈന അതിര്‍ത്തിയില് രണ്ട് രാജ്യങ്ങള് തമ്മില് പ്രശ്‌നങ്ങള് നിലനിന്നിരുന്നെങ്കിലും മരണം സംഭവിച്ചിട്ടില്ല. ഇപ്പോള് ആഴ്ചകളോളമായി അതിര്‍ത്തിയില് സംഘര്‍ഷം നിലനില്‍ക്കുകയാണ്. ഇന്ത്യയുടെ തന്ത്രപ്രധാനമായ മേഖലകളിലേക്ക് ചൈനീസ് സൈന്യം കടന്നു കയറിയതായിരുന്നു പ്രധാന പ്രശ്‌നം. ഈ പ്രശ്‌നം സമാധാനമായി പരിഹരിക്കാനുള്ള ശ്രമങ്ങള് നടന്നിട്ടുണ്ട്. ഇരു സൈന്യവും പിന്മാറിയാല് മാത്രമേ പ്രശ്‌നത്തില് പരിഹാരം കാണാന് സാധിക്കുമെന്നും അദ്ദേഹം പറഞ്ഞു.\nഅതേസമയം, കിഴക്കന് ലഡാക്കില് ഇന്ത്യയുടേയും ചൈനയുടേയും സൈന്യം നേര്‍ക്ക് നേര് ഏറ്റമുട്ടിയ പിന്നാലെ അടിയന്തര യോഗം വിളിച്ച് ചേര്‍ത്ത് പ്രതിരോധ മന്ത്രി രാജ്‌നാഥ് സിംഗ്. ചീഫ് ഡിഫന്‍സ് സ്റ്റാഫ് ജനറല് ബിപിന് റാവത്ത്, മൂന്ന് സൈനിക മേധാവിമാര്, വിദേശകാര്യ മന്ത്രി എസ് ജയശങ്കര് എന്നിവരുമായാണ് യോഗം ചേര്‍ന്നത്. അതിനിടെ സംഭവത്തില് ഇന്ത്യയ്‌ക്കെതിരെ ചൈന രംഗത്തെത്തി. ഇന്ത്യ അതിര്‍ത്തി കടന്നെന്നും ചൈനീസ് ഉദ്യോഗസ്ഥരെ ആക്രമിച്ചുവെന്നും ബീജിംഗ് കുറ്റപ്പെടുത്തി. വാര്‍ത്താ ഏജന്‍സിയായ എഎഫ്പിയാണ് ഇക്കാര്യം റിപ്പോര്‍ട്ട് ചെയ്തത്. രണ്ടു തവണയാണ് ഇന്ത്യ അതിര്‍ത്തി ലംഘിച്ചത്. ഏകപക്ഷീയമായി നീങ്ങി അതിര്‍ത്തിയില് പ്രകോപനം ഉണ്ടാക്കരുതെന്ന് ചൈനീസ് വിദേശകാരമന്ത്രി പറഞ്ഞു.\nഅതിർത്തിയിൽ സ്ഥിതി ഗുരുതരം? അടിയന്തര യോഗം വിളിച്ച് പ്രതിരോധ മന്ത്രി\nindia china border issue ak antony എകെ ആന്റണി ഇന്ത്യ ചൈന അതിർത്തി\nFormer Defense Minister AK Antony on India-China border clashes


മൂന്ന് ദിവസത്തിനുള്ളില് മുഖത്തിന് നിറം | Natural Remedies To Get Fair Skin in3Days - Malayalam BoldSky\n» മൂന്ന് ദിവസത്തിനുള്ളില് മുഖത്തിന് നിറം\nമൂന്ന് ദിവസത്തിനുള്ളില് മുഖത്തിന് നിറം\nPublished: Tuesday, January 19, 2016, 10:03 [IST]\nനിറമുള്ളവര്‍ക്കും നിറമില്ലാത്തവര്‍ക്കും അല്‍പം കൂടി നിറം മുഖത്തിനുണ്ടായിരുന്നെങ്കില് എന്നായിരിക്കും ആഗ്രഹം. എന്തൊക്കെ കാരണങ്ങള് കൊണ്ടാണ് നിറം കുറയുന്നതെന്ന് നിങ്ങള്‍ക്കറിയാമോ? വെയില് കൊള്ളുന്നതായിരിക്കും പ്രധാന കാരണം. എന്നാല് പലപ്പോഴും സ്വാഭാവിക നിറം വീണ്ടു കിട്ടാന് ആഗ്രഹിക്കുന്നവര്‍ക്ക് ചില പൊടിക്കൈകളുണ്ട്. ഇനി മുതല് ബ്യൂട്ടി പാര്‍ലറില് പോയി കാശു കളയണ്ട. അതിനു ചില പ്രകൃതിദത്തമായി വഴികളുണ്ട്. പലപ്പോഴും നമുക്കെല്ലാം അറിയുന്ന വഴികള് തന്നെയാണ് എന്നാലും ഇവയൊന്നും പരീക്ഷിക്കാനോ അതിനു സമയം കണ്ടെത്താനോ പലരും തയ്യാറല്ലെന്നതാണ് മറ്റൊരു കാര്യം.\nചെറുനാരങ്ങ ബ്ലീച്ചിന്റെ ഗുണം തരുന്ന ഒന്നാണ്. പകുതി ചെറുനാരങ്ങയെടുത്ത് മുഖത്ത് മസാജ് ചെയ്യുക. അല്‍പ നേരം കഴിഞ്ഞ് ഇത് കഴുകിക്കളയാം. കൂടാതെ ചെറുനാരങ്ങ നീരും തേനും മുഖത്ത് പുരട്ടുന്നതും നല്ലത് തന്നെ. പുളിച്ച മോര് അല്ലെങ്കില് തൈര് മുഖത്ത് പുരട്ടുന്നതും നിറം വര്‍ദ്ധിപ്പിക്കും. മുഖത്തുണ്ടാകുന്ന കറുത്ത പാടുകള് മാറ്റാനും ഇത് നല്ലതാണ്. തേന്, തക്കാളി നീര്, പാല്‍പ്പാട എന്നിവയും മുഖത്തിന് നിറം വര്‍ദ്ധിപ്പിക്കുന്ന വഴികളാണ്. ഇതൊന്നുമല്ലാതെ ചില പൊടിക്കൈകളുണ്ട് നിറം വര്‍ദ്ധിപ്പിക്കാന് അവ എന്തൊക്കെയെന്ന് നോക്കാം. മുടി കൊഴിച്ചിലിന്റെ കാര്യത്തില് നോ ടെന്‍ഷന്\nമഞ്ഞള്‍പ്പൊടിയും നാരങ്ങാ നീരും\nമഞ്ഞള്‍പ്പൊടിയും നാരങ്ങാനീരും തൈരും ചേര്‍ത്ത് മുഖത്ത് പുരട്ടി അര മണിക്കൂറിനു ശേഷം കഴുകിക്കളയുക. ഇത് ചര്‍മ്മത്തിലെ കറുത്ത പാടുകള് ഇല്ലാതാക്കും.\nഓറഞ്ച് തൊലി ഉണക്കിപ്പൊടിച്ച് തൈരില് ചേര്‍ത്ത് മുഖത്ത് പുരട്ടുക. ഇതും ചര്‍മ്മത്തിന്റെ സ്വാഭാവിക നിറം വീണ്ടെടുക്കാന് സഹായിക്കും.\nഉരുളക്കിഴങ്ങ് അരച്ചെടുത്ത് മുഖത്ത് പുരട്ടിയാല് നിറം വര്‍ദ്ധിക്കും. കറി വെയ്ക്കാന് മാത്രമല്ല സൗന്ദര്യ സംരക്ഷണത്തിലും ഉരുളക്കിഴങ്ങ് വഹിക്കുന്ന പങ്ക് വളരെ വലുതാണ്. 'കാഞ്ചനമാല'യില് നിന്ന് 'ടെസ്സ'യിലേക്കുള്ള മാറ്റം\nവെള്ളരിക്കാ നീരും തേനും\nവെള്ളരിക്കാ നീരും തേനും ചേര്‍ത്ത് മുഖത്ത് പുരട്ടുന്നത് നിറം വര്‍ദ്ധിപ്പിക്കാന് സഹായിക്കുന്ന ഏറ്റവും നല്ല വഴിയാണ്. വെള്ളരിക്ക നല്ലൊരു ബ്ലീച്ചിങ് ഏജന്റാണ് എന്നതും സത്യമാണ്.\nബദാം അരച്ച് പച്ചപ്പാലില് മിക്‌സ് ചെയ്ത് മുഖത്ത് പുരട്ടുന്നത് നിറം കൂട്ടും. മാത്രമല്ല കണ്‍തടങ്ങളിലെ കറുപ്പകറ്റാന് ഏറ്റവും നല്ല വഴിയാണ് ഇത്.\nRead more about: skin care beauty care ചര്‍മസംരക്ഷണം സൗന്ദര്യസംരക്ഷണം\nNatural Remedies To Get Fair Skin in3Days\nNatural Remedies To Get Fair Skin in3Days. Do you wantafairer, flawless and smoother skin tone in just3days? These home remedies help reduces the production of melanin in the skin.\nStory first published: Tuesday, January 19, 2016, 10:03 [IST]\nJan 19, 2016 ലെ വാര്‍ത്തകള്


മലയാളി ഹൌസില് ഷീലക്കൊപ്പം സന്തോഷ് പണ്ഡിറ്റ്; ഉണ്ണിത്താന് പിന്മാറി | Reporter Live\nമലയാളി ഹൌസില് ഷീലക്കൊപ്പം സന്തോഷ് പണ്ഡിറ്റ്; ഉണ്ണിത്താന് പിന്മാറി\nBy Reporter Live\tMay 4, 2013 11:23 am A+ A-\nസൂര്യ ടിവിയുടെ റിയാലിറ്റി ഷോ, മലയാളി ഹൌസില് താമസിക്കുന്നവരുടെ പട്ടിക പുറത്ത്. രാഷ്ട്രീയ നേതാവ് സിന്ധു ജോയിക്ക് പുറമെ നടി ഷീല, സന്തോഷ് പണ്ഡിറ്റ്, ജി.എസ് പ്രദീപ് എന്നിവരും പങ്കെടുക്കും. പരിപാടിയില് പങ്കെടുക്കാനായി കോണ്‍ഗ്രസ് നേതാവ് രാജ്മോഹന് ഉണ്ണിത്താനെ സമീപിച്ചിരുന്നെങ്കിലും സമയം മാറ്റിയതിനാല് പിന്മാറുകയായിരുന്നു. ഉണ്ണിത്താനു പുറമെ കോണ്‍ഗ്രസ് നേതാവും മുന് എം.എല്.എയുമായ ശോഭനാ ജോര്‍ജിനെയും ക്ഷണിച്ചിരുന്നു. എന്നാല് 100 ദിവസം ഷോക്കായി നീക്കിവയ്ക്കാനാകില്ലെന്ന് അറിയിക്കുകയായിരുന്നു. എന്നാല് ഷോയില് ആരൊക്കെ പങ്കെടുക്കുമെന്നത് സംബന്ധിച്ച വിവരങ്ങളൊന്നും ഔദ്യോഗികമായി വെളിപ്പെടുത്തിയിട്ടില്ല.\nരാഷ്ട്രീയ മേഖലയില് നിന്ന് മറ്റു ചിലരും പങ്കെടുക്കുമെന്നും സൂചനയുണ്ട്. എന്നാല്, സിനിമാ മേഖലയില് നിന്ന് തിരക്കില്ലാത്ത ചുരുക്കം ചിലരാണ് പങ്കെടുക്കുന്നത്. പരസ്പരം പരിചയമില്ലാത്ത പതിനാറു പ്രശസ്തര് മൂന്നു മാസം ഒരു വീടിനുള്ളില് താമസിക്കുന്നതാണ് റിയാലിറ്റി ഷോയുടെ ആശയം. പുറം ലോകവുമായുള്ള ബന്ധങ്ങളെല്ലാം വിച്ഛേദിക്കും. മൊബൈല് ഫോണ്, ഇന്റര്‍നെറ്റ്, പത്രം, ടിവി എന്നിവയൊന്നും ഇവര്‍ക്ക് കിട്ടില്ല. മലയാളി ഹൌസിലെ ഇവരുടെ ഓരോ നീക്കങ്ങളും തത്സമയം ക്യാമറയില് പകത്തും. ക്യാമറയില് പകര്‍ത്തുന്നതെല്ലാം പ്രേക്ഷകര്‍ക്ക് മുന്നിലെത്തും.


കൊല്ലൂർ മൂകാംബിക ക്ഷേത്രവും കുടജാദ്രി ട്രക്കിങ്ങും| Travel Guide to Kodachadri Trekking and Kollur Temple - Malayalam Nativeplanet\n»കോട മഞ്ഞും മഴയും കാത്തുവെച്ച കുടജാദ്രി.. അതെ ഇവിടുത്തെ കാഴ്ചയാണ് കാഴ്ച\nUpdated: Thursday, July 25, 2019, 14:09 [IST]\n4 hrs ago വടക്കേ ഇന്ത്യയിലേക്കൊരു ശിശിരകാല യാത്ര.. ശ്രീനഗര് മുതല് ജയ്സാല്‍മീര് വരെ\n8 hrs ago ചരിത്രം മാറ്റിയെഴുതിയ മൂവര് കോവില്! ഇല്ലാതായ വടക്കന് ക്ഷേത്രം, ഐതിഹ്യമുറങ്ങുന്ന കൊടുംബലൂരിലൂടെ\n12 hrs ago മലപ്പുറത്തെ സഞ്ചാരികള്‍ക്ക് ഇനി വിശ്രമമില്ല, അടുത്ത യാത്ര ഇനി മലക്കപ്പാറയിലേക്ക്!!\n22 hrs ago പാമ്പുകളില്ലാത്ത നാട്, ചുവന്ന മുടിക്കാരുടെ രാജ്യം! അയര്‍ലന്‍ഡ് എന്ന കലാകാരന്മാരുടെയും ജ്ഞാനികളുടെയും രാജ്യം\nകുടജാദ്രി...ഉയർന്നുവരുന്ന കോടമഞ്ഞിന്റെ അകമ്പടിയില്ലാതെ ഓർമ്മിക്കുവാൻ പറ്റാത്ത ഒരിടം...മുൻപേ നടന്നവർ പറഞ്ഞു തന്ന കാഴ്ചകളും അനുഭവങ്ങളും ഒരു വശത്തും പോകാനിരിക്കുന്നവരുടെ സ്വപ്നങ്ങൾ മറുവശത്തുമാക്കി കാലത്തിനു പിടികൊടുക്കാതെ നിൽക്കുന്ന കുടജാദ്രിയിലേക്കൊരു യാത്ര ഒരിക്കലെങ്കിലും ആഗ്രഹിക്കാത്തവർ കാണില്ല. എങ്ങനെ പോയാലും മനസ്സിൽ നാളുകളോളം സൂക്ഷിക്കുവാനുള്ള ഓർമ്മകൾ നല്കുന്ന കുടജാദ്രി സ്വപ്നങ്ങളിൽ ഇല്ലാത്തവർ ചുരുക്കമായിരിക്കും....\nപോയവരുടെ അനുഭവങ്ങൾ കേട്ടും വായിച്ചുമൊക്കെ വർഷങ്ങളായി മനസ്സിൽ കൊണ്ടുനടന്ന ആഗ്രഹമായിരുന്നു കൊല്ലൂരും കുടജാദ്രിയും. പോയിട്ടുവന്നവരുടെ കഥകൾ കേൾക്കുമ്പോൾ മുഖത്തോടു മുഖം നോക്കി ചത്ത് മണ്ണടിയും മുന്‍പെങ്കിലും ഒന്ന് പോകാന് ഒത്താമതിയായിരുന്നെന്ന് നെടിവീര്‍പ്പിട്ട് എന്നു ആ സംഭാഷണം അവസാനിപ്പിക്കും. അങ്ങനെയിരിക്കെ പെട്ടന്നായിരുന്നു ഈ മാസം ഒന്നിന് കൃത്യം പറഞ്ഞാല് കഴിഞ്ഞ ബുധനാഴ്ച കുടജാദ്രി പിന്നെയും കയറി വന്നത്. അവസാന നിമിഷം മാത്രം യാത്രയ്ക്ക് ഒരുങ്ങിയിറങ്ങുന്നതിനാൽ വെള്ളിയാഴ്ച ഉച്ചയാകേണ്ടി വന്നു കുടജാദ്കിയ്ക്ക് പോയേക്കാം എന്ന തീരുമാനം വരാൻ.\nകടമ്പകൾ പിന്നെയുമുണ്ടായിരുന്നു. വഴിയും ബസും റൂട്ടും അവിടെ എത്തിയാലുള്ള കാര്യങ്ങളും ഒക്കെ...പിന്നെ എന്തുവന്നാലും മുന്നോട്ട് എന്നുറപ്പിച്ച് ബെംഗളുരു മജസ്റ്റിക്കിൽ നിന്നുള്ള കെഎസ്ആർടിസിയ്ക്ക് രണ്ട് ടിക്കറ്റ് ബുക്ക് ചെയ്തു. രാത്രി 8.33നാണ് മജസ്റ്റിക്കിൽ നിന്നും ബസ്. ഇല്ലത്തു നിന്നു പുറപ്പെടുകയും ചെയ്തു അമ്മാത്ത് എത്തിയുമില്ല എന്ന അവസ്ഥയില്ലേ. അതുപോലത്തെ അവസ്ഥ. കയ്യിലിരിപ്പു കാരണം ബസ് പുറപ്പെട്ട് രണ്ട് പ്രധാന സ്റ്റോപ്പുകൾ കഴിഞ്ഞ് മജസ്റ്റിക് സ്റ്റാന്‍റില് നിന്ന് ഒരു മണിക്കൂര് അപ്പുറത്തുള്ള ജയഹള്ളിയില് വെച്ചാണ് ബസ് കിട്ടുന്നത്. സോറി കിട്ടുന്നതല്ല കാലു പിടിച്ച് കാത്ത് നിര്‍ത്തിപ്പിച്ചത്. അതിനു പിന്നിലെ കഥ ഇവിടെ എഴുതിയാൽ തീരില്ല.\nഅല്ലേലും അതങ്ങനെ ആകുമല്ലോ\nഅങ്ങനെ ബസിൽ കയറി പുലർച്ചെ ആറുമണിയോടെയാണ് ഞാനും സുഹൃത്തും മൂകാംബിക ക്ഷേത്രത്തിനു മുന്നിലെത്തുന്നത്. ബസ് ഇറങ്ങി അങ്ങോട്ടുമിങ്ങോട്ടും നോക്കിയെങ്കിലും ഒരു പിടിയും കിട്ടുന്നില്ല. റൂം എടുക്കുവാൻ നേരത്തെ പ്ലാൻ ഇല്ലായിരുന്നുവെങ്കിലും പിന്നീട് അതിലും തീരുമാനമായി. നേരെ ക്ഷേത്രത്തിന്റെ കീഴിൽ നടത്തുന്ന സൗപർണ്ണിക എന്ന ഗസ്റ്റൗസിലേക്ക്. റൂമിലെത്തി ഫ്രെഷായി. 12 മണിക്കൂറിന് 250 രൂപയാണ് ചാര്‍ജ്ജ്. ആദ്യം ക്ഷേത്ര സന്ദർശനം പിന്നീട് കുടജാദ്രി എന്നു പറഞ്ഞ് റൂമിൽ നിന്നിറങ്ങിയെങ്കിലും ഭക്ഷണം കഴിച്ചിറങ്ങിയപ്പോൾ പ്ലാൻ ചേഞ്ച്ഡ്! ആദ്യം കുടജാദ്രി..പിന്നെ ക്ഷേത്രം.\nഅങ്ങനെ കൊല്ലൂർ അമ്പലത്തിന് മുന്നിൽ കുടജാദ്രിയിലേക്കുള്ള ജീപ്പുകൾ പാർക്ക് ചെയ്തിടത്തെത്തി. വരിവരിയായി ജീപ്പുകൾ നിർത്തിയിട്ടിട്ടുണ്ടെങ്കിലും ആളില്ല. ഒരു ട്രിപ്പിൽ എട്ടുപേർക്ക് പോകാം. എട്ടുപേർ തികഞ്ഞാലേ അവർ ജീപ്പെടുക്കൂ. ശനിയാഴ്ച ആയിരുന്നിട്ടും ഏകദേശം മുക്കാൽ മണിക്കൂർ നേരംകാത്തിരിക്കേണ്ടി വന്നു. അവസാനം കന്യാകുമാരിയിൽ നിന്നും വന്ന ആറംഗ കുടുംബത്തിനൊപ്പം കുടജാദ്രിയിലേക്ക്. ജീപ്പിൽ കയറുന്നതിനു മുന്നേ വ്യവസ്ഥകളൊക്കെ ഡ്രൈവർ പറ‍ഞ്ഞു. കുടജാദ്രിയിലേക്കുള്ള പാസടക്കം ഒരാൾക്ക് 375 രൂപയാണ് തുക. ഒന്നര മണിക്കൂർ വീതം അങ്ങോട്ടുമിങ്ങോട്ടും യാത്ര, ഒന്നര മണിക്കൂർ സർവ്വജ്ഞപീഠം കണ്ടിറങ്ങി വരാനുള്ള സമയം. കൂതുടൽ സമയം കാത്തു നിൽക്കില്ല. അങ്ങനെ യാത്ര തുടങ്ങി.\nമത്തായി ഞാന് ഇതാ വരുന്നേ\nകൊല്ലൂരിൽ നിന്നും ഒന്നരമണിക്കൂർ ദൂരമാണ് കുടജാദ്രിയിലേക്കുള്ളത്. ജീപ്പിൽ കയറിയപ്പോൾ മുതൽ മഴ ചാറാൻ തുടങ്ങി. മനസില് കയറി കൂടിയ കുടജാദ്രി സ്വപ്നത്തിൽ മഴയും മഞ്ഞുമുണ്ടായിരുന്നതിനാൽ ഡബിൾ ഹാപ്പിയായിരുന്നു. വണ്ടി മുന്നോട്ട് പോകുന്തോറും കാഴ്തകളിലും മാറ്റം തുടങ്ങി. ആദ്യമാദ്യം ഇരുണ്ട് കെട്ടിയ മരങ്ങള്‍ക്കിടയിലൂടെയുള്ള റോഡിലൂടെയായിരുന്നു യാത്രയെങ്കില് ഇപ്പോൾ അത് മഴക്കാട്ടിലെത്തി നിൽക്കുകയാണ്. നട്ടുച്ചയ്ക്കു പോലും കോടമഞ്ഞു കടന്നു വരുന്ന വഴികളിലൂടെയാണ് യാത്ര.\nഎന്തൊരു കാഴ്ചയാണ് ഭായ്\nവളഞ്ഞു പുളഞ്ഞു കിടക്കുന്ന റോഡുകളും ഇരുവശത്തും തലയുയർത്തി നിൽക്കുന്ന കാടും അതിനിടയിലൂടെ വളരുന്ന വള്ളികളും അങ്ങുയരത്തിൽ നിന്നും ഒലിച്ചിറങ്ങുന്ന വെള്ളച്ചാട്ടങ്ങളും കോടമ‍ഞ്ഞും ഒക്കെയായി പോവുകയാണ്. ഇടയ്ക്കു നിർത്തി കുറച്ചു ഫോട്ടോ എടുക്കണമെന്നു ചോദിക്കണമെന്നുണ്ടായിരുന്നങ്കിലും മിണ്ടിയില്ല. കണ്ണടച്ചാൽ തീർന്നു പോയെങ്കിലോ എന്നോർത്ത് ഒന്നും വിടാതെ കാഴ്ചകൾ കണ്ടു. കാഴ്ചകൾ പിന്നെയും മാറിമാറി വന്നു.\nPC: Rakhi Raveendran\nവലിയ വലിയ വൃക്ഷങ്ങളും കമുകിൻ തോട്ടവും ഇടയ്ക്കു മാത്രം കാണുന്ന വീടുകളും ഒക്കെ പിന്നിട്ട് വഴി തിരിഞ്ഞ് കയറി നിൽക്കുന്നത് ചെക് പോസ്റ്റിലാണ്. ഇനി മുന്നോട്ടുള്ള യാത്രയ്ക്ക് ഇവിടുന്ന് അനുമതി വേണം. ഒരാൾക്ക് 25 രൂപയാണ് മുകളിലേക്കുള്ള യാത്രയുടെ പാസിന്. പാസും വാങ്ങി വണ്ടി തിരിഞ്ഞു. കുടജാദ്രി നടന്നു കയറുവാൻ തയ്യാറെടുക്കുന്നവരാണ് അവിടെ മുഴുവൻ. നടന്നുകയറണെന്ന് ആഗ്രഹമുണ്ടായിരുന്നുവെങ്കിലും 12 കിലോമീറ്റർ ദൂരവും സമയത്തിന്റെ കുറവും ഇണ്ടായതുകൊണ്ട് ഒന്നും ആലോചിക്കേണ്ടി വന്നില്ല. യാത്ര വണ്ടിയിൽ തന്നെ..\nഓഫ് റോഡൊക്കെ ഇതാണ് മോനെ\nഒരു ചെറിയ കുലുക്കത്തോടെ കുടജാദ്രിയുടെ ഏറ്റവും വലിയ അട്രാക്ഷനായ ഓഫ് റോഡിങ്ങിനു അങ്ങനെ തുടക്കമായി. ആദ്യത്തെ കുറച്ചു ദൂരം പോയപ്പോൾ പ്രത്യേകിച്ചൊന്നും തോന്നിയില്ല. ഇതല്ല ഇതിലപ്പുറം ചാടികടന്നവനാണ് ഈ കെകെ ജോസഫ് എന്ന മട്ടില് ഒരു ലോഡ് പുച്ഛം മുഖത്ത് ഇട്ട് തുടങ്ങിയപ്പോഴേക്കും ഓഫ് റോഡിന്റെ യഥാർഥ രസം തുടങ്ങിയിരുന്നു. ചളി കുഴഞ്ഞ റോഡും ഒരു 30 മീറ്ററിലധികം മുന്നിൽ കാണാത്ത വളവും ഒക്കെയായി വഴി കിടക്കുകയാണ്. ഇനിയെല്ലാം ഡ്രൈവറിന്റെ കയ്യിൽ എന്നു പറഞ്ഞ് ഞങ്ങൾ ഇരിപ്പായി. കുറച്ചു ദൂരം വണ്ടി സ്മൂത്തായി പോയി. പിന്നെ പെട്ടന്ന് വളവും തിരിവും .കല്ലിൽ നിന്നു കല്ലിലേക്കും ചളിക്കുഴിയില് നിന്നു പാറക്കെട്ടിലേക്കും എടുത്തുചാടി പോകുന്ന വണ്ടിയിൽ ജീവൻ കയ്യിലെടുത്തല്ലാതെ ഇരിക്കാൻ പറ്റില്ല.\nഅസാമാന്യ കൈവഴക്കത്തോടെ ജീപ്പിനെ വരുതിയിൽ നിർത്തുന്ന ഡ്രൈവറെ പിന്നീട് ഒരു നിമിഷം പോലും ഓർക്കാതിരിക്കില്ല. ഈ ജീപ്പ് ഒന്നൊന്നര സംഭവാ എന്നു മാത്രമേ പറയുവാൻ പറ്റൂ!! പേടിപ്പിക്കുന്ന റോഡ് കഴിഞ്ഞു..ഇനി കുറേ ദൂരം നല്ല റോഡാണ്. നല്ല റോഡ് എന്നു പറഞ്ഞാൽ ടാറിട്ടത് എന്നല്ല, മുൻപത്തെ വഴിയേക്കാൾ കുറച്ചു ഭേദം. അത്രയേയുള്ളൂ. അപ്പോഴേക്കും ചാറ്റൽ മഴയും കോടമ‍ഞ്ഞും ഇത്തിരി കൂടി കനത്തു. തൊട്ടുമുന്നിലെ കാഴ്ചകൾ കാണാൻ പോലും പറ്റാത്ത കട്ടിമഞ്ഞ്. ഒരു വലിയ വളവ് കഴിഞ്ഞ് കുറച്ച് മുന്നോട്ട് പോയപ്പോഴേക്കും സ്ഥലമെത്തി. വണ്ടി നിർത്തി. ഇനിയുള്ള ദൂരം നടന്നാണ് കയറേണ്ടത്. ഒന്നര മണിക്കൂർ സമയം ഉണ്ട്. അതിനുള്ളിൽ പോയ് വരണം.\nനല്ല മഴയും കോടമഞ്ഞുമായതിനാൽ ചിത്രമൂലയിലേക്ക് പ്രവേശനം ഇല്ലെന്നു നേരത്തെ തന്നെ പറ‍ഞ്ഞിരുന്നു. ചെരിപ്പിടണോ വേണ്ടയോ എന്നുള്ള വലിയ ആലോചനയ്ക്കു ശേഷം ചെരിപ്പിടാതെ മുകളിലേക്ക് നടക്കുവാൻ തീരുമാനിച്ചു. അടുത്തകാലത്തെടുത്ത ഏറ്റവും വലിയ മണ്ടത്തരങ്ങളിലൊന്നായിരുന്നു അതെന്ന് അറിയാൻ 10 മിനിട്ടു പോലുമെടുത്തില്ല. മുന്നോട്ടു പോകുമ്പോൾ ആദ്യം കാണുന്നത് കുറച്ചു ക്ഷേത്രങ്ങളാണ്. അതിൽ പ്രധാനപ്പെട്ടത് ആദിമൂകാംബിക ക്ഷേത്രമാണ്. കൊല്ലൂർ മൂകാംബിക ക്ഷേത്രത്തിന്റെ മൂലസ്ഥാനം എന്നറിയപ്പെടുന്ന ഈ ക്ഷേത്രത്തിൽ ശങ്കരാചാര്യർ സ്ഥാപിച്ച വിഗ്രഹമാണുള്ളത്.അവിടെ കയറി പൂജാരി പറഞ്ഞ ചരിത്രമൊക്കെ കേട്ട് പതുക്കെയിറങ്ങി. ഇനി നല്ല കയറ്റമാണ്. കൂടെ മഴയും മഞ്ഞും. !\nഇവിടുത്തെ കാഴ്ചയാണ് കാഴ്ച\nചെറിയ കൽക്കെട്ട് കയറിക്കഴിഞ്ഞാൽ ഉരുളൻകല്ലുകൾ നിറഞ്ഞ വഴി തുടങ്ങി. യാത്രയുടെ സുഖവും രസവും എല്ലാം ഈ വഴിയും ഇവിടുത്തെ കാഴ്ചകളുമാണ്. ചെറിയ ചെറിയ വെള്ളച്ചാട്ടങ്ങളും കുത്തനെയുള്ള കയറ്റങ്ങളും പുൽമേടുകളുമെല്ലാം താണ്ടി മുന്നോട്ട് പോവുകയാണ്. ചെരിപ്പിടാത്തതിനാൽ വേഗത അല്പം കുറ‍ഞ്ഞെങ്കിലും യാത്രയുടെ സ്പിരിറ്റിനെ അതൊട്ടും ബാധിച്ചിട്ടില്ല. ഒറ്റയടി പാതകൾ വളരെ പെട്ടന്നാണ് തുറസ്സായ പുൽമേടുകളിലേക്കെത്തുന്നത്. അത് പിന്നെയും ഇരുവശവും കാടു നിറഞ്ഞു നിൽക്കുന്ന വഴിയിലേക്ക് മാറി. എന്തോക്കയോ രഹസ്യങ്ങൾ ഒളിഞ്ഞിരിക്കുന്ന വഴിയിലൂടെയൊരു യാത്ര. ഉരുളൻ ചെങ്കല്ലുകൾ പൊട്ടിപ്പൊളിഞ്ഞ് കിടക്കുന്ന വഴിയിലൂടെയാണ് ഇനി പോകേണ്ടത്. ഇരുവശവും പൂത്തു നിൽക്കുന്ന പേരറിയാ ചെടികളും കാടിന്റെ അകംകാഴ്ചകളും മുന്നോട്ട് നീങ്ങാൻ സമ്മതിക്കില്ല. അവിടെ നിന്നു കണ്ടുതീര്‍ക്കാമെന്നു വിചാരിച്ചാലും അത് തീരില്ല. ഓരോ കോണിലും അത്രയധികം കാഴ്ചകളാണുള്ളത്. മുകളിലേക്ക് കയറി ചെല്ലുമ്പോൾ വഴി തീർന്നതുപോലെ തോന്നും.\nമനസു നിറയെ ആ കാഴ്ച\nനേരെ കയറിയാൽ ചെല്ലുന്നത് ആഴമുള്ള കൊക്കയിലേക്കാണ്. ഇനി സഞ്ചരിക്കേണ്ടത് ഇടതുവശത്തേയ്ക്കാണ്. അറ്റം കാണാത്ത കൊക്ക ഒരു വശത്തും വെള്ളം കുത്തിയൊലിച്ചിറങ്ങിയ വഴിയുടെ മറുഭാഗത്ത് കൂടി മുന്നോട്ട് പോകാം. ചരൽക്കല്ലുകൾ നിറ‍ഞ്ഞ വഴിയിൽ ഒന്നും കാണാൻ പറ്റുന്നില്ല. കോടമഞ്ഞിന്റെ വരവ് തൊട്ടു മുന്നിലെ കാഴ്ചകളപ്പോലും മറച്ചു. എത്ര ദൂരം മുന്നോട്ട് പോകണമെന്നുപോലും അറിയില്ല. കട്ടികൂടി വരുന്ന മഞ്ഞും മഴയും വന്നുംപോയുമിരിക്കുകയാണ്. എന്തുസംഭവിച്ചാലും മുന്നോട്ടുതന്നെ... വഴിയെക്കുറിച്ച് ഒരുപിടിപാടുമില്ലാതെ മുന്നോട്ട് നടക്കുകയാണ്.. പെട്ടന്നാണ് കോടമഞ്ഞിൽ പൊതിഞ്ഞു നിൽക്കുന്ന ഒരു രൂപം... വർഷങ്ങളായി മനസ്സിലുണ്ടായിരുന്ന സർവ്വജ്ഞ പീഠം. എങ്ങനെ കാണമെന്നു കൊതിച്ചോ അതേ രൂപത്തിൽ....... കല്ലിൽ നിർമ്മിച്ച സർവ്വജ്ഞ പീഠത്തിന്റെ ഭംഗി കണ്ടും അവിടുത്തെ കാഴ്ചകൾ ആസ്വദിച്ചും കുറേ നേരം നിന്നു...പതിയെ താഴേക്കുള്ള യാത്ര തുടങ്ങി.\nചെരുപ്പിടാതെ വന്നതിൻന്റെ ബുദ്ധിമുട്ട് ശരിക്കും മനസ്സിലായത് താഴേക്കിറങ്ങിയപ്പോഴായിരുന്നു. ചരലിൽ ചവിട്ടി നടക്കാൻ പറ്റാത്ത അവസ്ഥ. ഒരു വിധത്തിൽ താഴേക്കിറങ്ങി. തിരിച്ചിറങ്ങുമ്പോൾ കയറണമെന്നു വിചാരിച്ച ഗണപതി ഗുഹയിലേക്ക്. ഒരു അ‍ഞ്ച് മിനിട്ട് നടക്കുവാനുണ്ട്.. ഇരുവശവും മരങ്ങൾ നിറ‍ഞ്ഞു നിൽക്കുന്ന ഒറ്റയടിപാതയിലൂടെയാണ് ഇവിടെ എത്തേണ്ടത്. ഒരു ഗുഹയ്ക്കുള്ളിൽ പ്രതിഷ്ഠിച്ചിരിക്കുന്ന ഗണേശ വിഗ്രഹമാണ് ഇവിടുത്തെ കാഴ്ച. മാത്രമല്ല, ഗുഹയ്ക്കുള്ളിൽ മീറ്ററുകൾ നീളമുള്ള ഒരു തുരങ്കമുണ്ട്. ഇരുണ്ടു കിടക്കുന്ന ഈ തുരങ്കത്തിലൂടെ പലരും കയറാറുണ്ടെങ്കിലും കുറച്ചു മുന്നോട്ട് പോയാൽ പോലും ശ്വാസം കിട്ടാത്ത അവസ്ഥയാണുള്ളത്. സാധാരണയായി ഇവിടെ പൂജാരിയുണ്ടാകാറുണ്ടങ്കിലും ഞങ്ങൾ ചെന്നപ്പോളില്ലായിരുന്നു.\nആ ചെറ്യ വളവില് ഒന്നു പെട്ടു\nഫോട്ടോയെടുത്തും കാഴ്ചകൾ കണ്ടും പതിയെ താഴേക്ക്. താഴെ ജീപ്പ് നിർത്തിയിട്ട സ്ഥലത്തെത്തിയപ്പോൾ ഞങ്ങൾക്കൊപ്പം വന്ന ഫാമിലി ഞങ്ങളെയും കാത്ത് നിൽപ്പുണ്ടായിരുന്നു. മഴ കാരണം അവർ ക്ഷേത്രത്തിൽ മാത്രമേ പോയൊള്ളു. പിന്നെ ജീപ്പിൽ തന്നെയായിരുന്നു. എന്തേ ഇത്ര താമസിച്ചു എന്നു പോലും ചോദിക്കാതെ സ്നേഹത്തോടെ അവരുടെയൊപ്പം തിരികെ യാത്ര തുടങ്ങി. എങ്ങനെ വന്നോ അതിലും സാഹസികമായി ഒരു മടക്ക യാത്ര. മുറുകെ പിടിച്ചിരുന്നില്ലെങ്കിൽ പുറത്തേക്ക് തെറിച്ചുപോകുന്ന പോലെ പേടിപ്പെടുത്തുന്ന യാത്ര. വണ്ടികൾ പോയിപോയി പലയിടത്തും റോഡിനു പകരം ചെളിക്കുണ്ട് മാത്രമാണുള്ളത്. ചെളിയിൽ പുതഞ്ഞ ജീപ്പിന്‍റെ ടയറുകൾ മുന്നോട്ട് കയറാൻ ഇത്തിരി അധികം കഷ്ടപ്പെട്ടു. അതിനിടയിൽ ഒരിടത്തുവെച്ച് ഞങ്ങളുടെ വണ്ടിയും ചെളിയിൽ പോയി. എത്ര ശ്രമിച്ചിട്ടും മുന്നോട്ട് കയറാതെ വന്നപ്പോൾ തൊട്ടുപിന്നിലെ ഡ്രൈവറാണ് വണ്ടിയെടുത്ത് മുന്നിലെത്തിച്ചത്.\nമനസില് ചേര്‍ത്ത് വെച്ച കുടജാദ്രി\nവീണ്ടും വന്ന വഴിയിലൂടെ ഒരു മടക്കയാത്ര. കാടും കാട്ടരുവിയും ഒക്കെ കണ്ട് കൊണ്ട് കൊല്ലൂരെത്തിയപ്പോൾ രണ്ടുമണി. നേരെ റൂമിലേക്ക്. എടുത്ത ഫോട്ടൊയൊക്കെ കണ്ട് കുറച്ചു നേരം അവിടെ. പിന്നെ ഒന്നു ഫ്രെഷായി ഭക്ഷണം കഴിക്കുവാൻ പുറത്തേയ്ക്ക്. കഴിച്ചു കഴിഞ്ഞ് അടുത്ത ലക്ഷ്യം സൗപർണ്ണികയാണ്. കൊല്ലൂരെത്തിയാൽ സൗപർണ്ണികയിലിറങ്ങാതെ എങ്ങനെ പോകാനാണ്. വെള്ളത്തിൽ കുളിച്ചും കളിച്ചുമൊക്കെ കുറേ ആളുകൾ. കുറേ നേരം അവിടെ ചിലവഴിച്ചതിനു ശേഷം തിരികെ നടന്നു. ഒരുകട്ടൻ ചായയൊക്കെ കുടിച്ച് ക്ഷേത്രത്തിലേക്ക്. വിചാരിച്ച പോലെ ഒരു തിരക്കുമില്ല. കാണുന്നവരെല്ലാം മലയാളികൾ. മലയാളികളെത്താത്ത ഒരു ദിവസമുണ്ടെങ്കിൽ താൻ മലയാളക്കരയിലേക്കു വരുമെന്നു പറഞ്ഞ ദേവിയെ കാണാൻ അത്രയധികം മലയാളികളുണ്ടവിടെ. ക്ഷേത്രത്തിലെ കാഴ്തകളൊക്കെ കണ്ട് പുറത്തിറങ്ങിയപ്പോഴേക്കും സമയമായി. ഇനി റൂമിൽ ചെന്ന് വരാനുള്ള സമയം മാത്രം. അങ്ങനെ തിരികെ ഏഴു മണിയുടെ ബസിന് ബാംഗ്ലൂരിലേക്ക്....\nRead more about: travel trekking karnataka kollur യാത്ര


rainfall in state generally weak സംസ്ഥാനത്ത് പൊതുവെ മഴ ദുര്‍ബലമായി; കടല് ക്ഷോഭത്തില് വന്‍നാശനഷ്ടം\nBy : Bureau report May 16, 2021 comments\nടൗട്ടേ ചുഴലിക്കാറ്റ് കേരള തീരം വിട്ടതോടെ സംസ്ഥാനത്ത് പൊതുവെ മഴ ദുര്‍ബലമായി. എറണാകുളത്താണ് മഴ തുടരുകയാണ്. ചില ജില്ലകളില് ഒറ്റപ്പെട്ടതും കനത്തതുമായ മഴ പെയ്യുന്നുണ്ട്. തീരദേശ മേഖലകളില് കടല് ക്ഷോഭം വലിയ നാശനഷ്ടമാണ് വരുത്തിയത്. എറണാകുളം, ഇടുക്കി, മലപ്പുറം ജില്ലകളില് ഇന്ന് ഓറഞ്ച് അലേര്‍ട്ട് പ്രഖ്യാപിച്ചിട്ടുണ്ട്.\nമലപ്പുറം, കണ്ണൂര് തുടങ്ങി ചില ജില്ലകളില് ഇടവിട്ട് കനത്ത മഴ പെയ്യുന്നുണ്ട്. തിരുവനന്തപുരത്തെ തീരത്തെ കടല് ക്ഷോഭം കാര്യമായി ബാധിച്ചു. ജില്ല ഇന്നേവരെ കണ്ടിട്ടില്ലാത്ത കടല് ക്ഷോഭമാണ് ഉണ്ടായതെന്ന് നിയുക്ത എംഎല്‍എ കടകംപള്ളി സുരേന്ദ്രന് പറഞ്ഞു.\nRead Also : ചെല്ലാനത്തെ കടല് ക്ഷോഭം; പ്രദേശം സന്ദര്‍ശിച്ച് കളക്ടര്\nകൊല്ലത്ത് ഇന്നലെ രാത്രി മുതല് ഒറ്റപെട്ട ഇടങ്ങളില് നേരിയ മഴയുണ്ടായി. കടലില് മത്സ്യബന്ധനത്തിന് പോയ കൊല്ലം സ്വദേശി ആന്റണിയുടെ മൃതദേഹം വല്ലാര്‍പാടത്ത് കരയ്ക്കടിഞ്ഞു. പത്തനംതിട്ട മണിമലയാറ്റിലും അച്ചന്‍കോവിലാറ്റിലും ജലനിരപ്പ് കുറഞ്ഞു. മൂഴിയാര് ഡാമിന്റെ ഷട്ടര് അല്‍പം താഴ്ത്തി.\nതിരുവല്ല താലൂക്കിലെ അപ്പര് കുട്ടനാട് ഉള്‍പ്പെടെ ജില്ലയുടെ പടിഞ്ഞാറന് പ്രദേശങ്ങളില് വെള്ളപ്പൊക്കം രൂക്ഷമാണ്. അതേസമയം ജില്ലയില് മഴക്ക് ശമനമുണ്ട്. തൃശൂര് പെരിങ്ങല്‍ക്കുത്ത് ഡാമിന്റെ സ്പില്‍വേ ഷട്ടറുകള് തുറക്കും. ചാലക്കുടി പുഴയുടെ തീരത്തുള്ളവര്‍ക്ക് ജാഗ്രതാ നിര്‍ദേശവും നല്‍കിയിട്ടുണ്ട്.\nപാലക്കാട് ആനക്കര പഞ്ചായത്തിലെ കുമ്പിടി ഉമ്മത്തൂരില് റോഡരികിലുണ്ടായിരുന്നനെ പഞ്ചായത്ത് കിണര് കനത്ത മഴയില് ഇടിഞ്ഞു താഴ്ന്നു. മലപ്പുറത്ത് രാവിലെ മഴയുടെ തോത് കുറഞ്ഞെങ്കിലും പൊന്നാനി ഉള്‍പ്പെടെയുള്ള തീരദേശ മേഖലകളില് കടല്‍ക്ഷോഭത്തിന് കാര്യമായ കുറവുണ്ടായിട്ടില്ല. കണ്ണൂരില് പഴശ്ശി ഡാമിന്റെ അഞ്ച് ഷട്ടറുകള് ഭാഗികമായി ഉയര്‍ത്തി. ജലനിരപ്പ് ക്രമീകരിക്കാനാണിത്. തീരദേശ വാസികള്‍ക്ക് മുന്നറിയിപ്പ് നല്‍കിയിട്ടുണ്ട്. ഇടവിട്ടുള്ള കനത്ത മഴയാണ് ജില്ലയില് ഉള്ളത്. കാസര്‍ഗോഡ് മഴയ്ക്ക് ശമനമുണ്ട്. മഴക്കെടുതി നേരിട്ടവരെ ക്യാമ്പുകളിലേക്ക് മാറ്റിയിട്ടുണ്ട്.\nStory Highlights: rain, kerala\nRead more on: kerala | Rain\nഓറഞ്ച് അലേർട്ട് പിൻവലിച്ചു; സംസ്ഥാനത്ത് 14 ജില്ലകളിലും യെല്ലോ അലേർട്ട്


20കാരന് കര്‍ഷകന്റെ മാസവരുമാനം 50,000 രൂപ! സ്വസ്ഥം ജീവിതം – Media Ink Online\n50,000 രൂപ മാസവരുമാനം നേടി ഈ യുവാവ് സ്വസ്ഥമായി കൃഷി ചെയ്ത് ജീവിക്കുന്നു. ഹൈഡ്രോപണിക്സ് കൃഷി\nതുടക്കത്തില് ഒരു പ്രോഗ്രാമര്‍ക്ക് എത്ര ശമ്പളം ലഭിക്കും. ശരാശരി കമ്പനിയിലാണെങ്കില് അത്രയൊന്നും പ്രതീക്ഷിക്കേണ്ട. എന്നാല് പ്രോഗ്രാമിംഗ് പഠിച്ച ഈ 20കാരന് ആ ജോലി എന്നേ വിട്ടു. പകരം കര്‍ഷകനാണ് കക്ഷി. പേര് വിപിന് യാദവ്. ജീവിതം സ്വസ്ഥം. പ്രതിമാസം 50,000 രൂപ വരുമാനമുണ്ടാക്കുന്നു.\nഹരിയാനയിലെ സയിദ്പൂര് ഗ്രാമത്തിലായിരുന്നു ജനനം. വിപിന് യാദവിന്റെ കുടുംബം കര്‍ഷകരുടേതായിരുന്നു. എന്നാല് അച്ഛന് ആഗ്രഹം മകന് എന്‍ജിനീയറാകണമെന്ന്. വിപിനെയും കംപ്യൂട്ടര് സയന്‍സിന് ചേര്‍ത്തു. 2015ല് ബിരുദം നേടി പുറത്തിറങ്ങി. അതിന് ശേഷം ഒരു സാധാരണ കമ്പനിയില് ജോലി. അത്ര ശമ്പളമൊന്നുമില്ല. വേറെ വല്ല ജോലിയും നോക്കിയാലോ എന്നായി ചിന്ത.\nആ ഇടെയാണ് കൃഷി വിജ്ഞാന കേന്ദ്രത്തില് സന്ദര്‍ശനം നടത്തുന്നത്. അവിടെ നിന്ന് വിപിന് പൂകൃഷിയെക്കുറിച്ച് മനസിലാക്കി. അതായിരുന്നു വഴിത്തിരിവ്. വിപിന് താല്‍പ്പര്യം അതായി. 200 മണിക്കൂറിന്റെ ട്രെയ്നിംഗ് നേടി പൂക്കൃഷിയില്. അതിന്റെ ഭാഗമായി പൂകൃഷിയിലൂടെ വിജയം നേടിയ നിരവധി കര്‍ഷകരെയും പരിചയപ്പെട്ടു. ഒപ്പം മണ്ണില്ലാതെ കൃഷി ചെയ്യുന്ന ഹൈഡ്രോപണിക്സും പഠിച്ചു.\nഇതാണ് താന് പ്രയോഗിക്കേണ്ടതെന്ന് വിപിന് മനസിലായി. അങ്ങനെ 2016ല് മുഴുവന് സമയ ജോലി രാജിവെച്ച് ഹൈഡ്രോപോണിക്സ് കൃഷിരീതിയിലുടെ കര്‍ഷകനായി മാറി. രണ്ട് ലക്ഷം രൂപയായിരുന്നു ആദ്യ നിക്ഷേപം. 50 ഗ്രോ ട്രേകള് വാങ്ങി കൃഷി തുടങ്ങി. മണ്ണില്ലാത്ത കൃഷി രീതിയെക്കുറിച്ച് ആരും കേട്ടിരുന്നില്ല അവിടെ. അതുകൊണ്ട് നിരുത്സാഹപ്പെടുത്താന് നിരവധി പേരെത്തി. അവന് പിന്നോട്ട് പോയില്ല.\nഒരു മാസത്തിനുള്ളില് ഒരു ഗ്രോ ട്രേയില് 102 പുഷ്പങ്ങള് വിടരുന്ന രീതിയില് ഈ കൃഷി വിജയമാണെന്ന് വിപിന് തെളിയിച്ചു. ഇന്ന് വിപിന്റെ കൈയിലുള്ളത് 2500 ഗ്രോ ട്രേകളാണ്. ഓരോ മാസവും 2.5 ലക്ഷം പുഷ്പങ്ങള്. സംഗതി മികച്ച ബിസിനസായി മാറി. മാസം 50,000 രൂപ ഏറ്റവും ചുരുങ്ങിയതായി ലഭിക്കും.\nകൃഷിരീതിയെക്കുറിച്ചുള്ള വിവരങ്ങള് അറിയാന് വിപിനുമായി ബന്ധപ്പെടാം, നമ്പര് 9991706588


കള്ളന് പ്രസാദ് കള്ളന്മാരെ അമ്പരപ്പിച്ചു; ഒടുവില് ജൂറിയെയും :: Janmabhumi Daily\nSaturday 14 April 2018 3:45 am IST\nകൊച്ചി: സ്വര്‍ണ്ണമാല മോഷ്ടിച്ച് വിഴുങ്ങിയിട്ടും താന് കട്ടില്ലെന്ന് പറഞ്ഞ് അവസാന നിമിഷം വരെ പിടിച്ചുനില്‍ക്കുന്ന കള്ളന് പ്രസാദ്. പോലീസിന്റെ ക്രൂരമര്‍ദ്ദനത്തിനിരയായിട്ടും ഒന്നും കട്ടിട്ടില്ലെന്ന നിലപാടില് ഉറച്ചുനിന്ന യഥാര്‍ത്ഥ കള്ളന്... തൊണ്ടിമുതലും ദൃക്‌സാക്ഷിയും എന്ന ചിത്രത്തില് നടന് ഫഹദ് ഫാസില് അഭിനയിക്കുകയായിരുന്നില്ല, ജീവിക്കുകയായിരുന്നു. ഒരു കള്ളന് എങ്ങനെയൊക്കെ പെരുമാറുമോ അതുപോലെയെല്ലാം ജീവിച്ചുകാണിക്കുകയായിരുന്നു ഫഹദ്. കള്ളന്മാരെപ്പോലും അമ്പരപ്പിച്ച ആ അഭിനയ മികവ് കണ്ടില്ലെന്ന് നടിക്കാന് ദേശീയ ചലച്ചിത്ര അവാര്‍ഡ് ജൂറിക്കും കഴിഞ്ഞില്ല. മികച്ച സഹനടനുള്ള ദേശീയ പുരസ്‌കാരം ഫഹദിനെ തേടിയെത്തിയപ്പോള്, സ്വാഭാവിക അഭിനയം കാഴ്ചവെയ്ക്കുന്ന മലയാളത്തിലെ നടന്‍മാര്‍ക്കുള്ള ബഹുമതി കൂടിയായി അത് മാറി.\nതൊണ്ടിമുതലും ദൃക്‌സാക്ഷിയിലെയും അഭിനയത്തിന് ഫഹദ് ഫാസിലിന് എല്ലാവരും മികച്ച നടനുള്ള പുരസ്‌കാരം പ്രതീക്ഷിച്ചിരുന്നു. എന്നാല്, ആളൊരുക്കം എന്ന ചിത്രത്തിലെ അഭിനയത്തിന് ഇന്ദ്രന്‍സ് മികച്ച നടനായി തിരഞ്ഞെടുക്കപ്പെട്ടു. അപ്പോഴും, കള്ളന് പ്രസാദ് എന്ന ഫഹദിന്റെ വേഷം മലയാള സിനിമാ പ്രേമികള് മായാതെ മനസില് കൊണ്ടുനടന്നു. സഹനടനുള്ള ദേശീയ പുരസ്‌കാരം ലഭിച്ചതോടെ ഫഹദും കള്ളന് പ്രസാദും ആ പോലീസ് സ്‌റ്റേഷന് രംഗങ്ങളും വീണ്ടും സിനിമാ പ്രേമികള്‍ക്കിടയില് ചര്‍ച്ചയാവുകയാണ്.\nഅമല്‍നീരദ് സംവിധാനം ചെയ്യുന്ന പേരിടാത്ത സിനിമയുടെ ഈരാറ്റുപേട്ടയിലെ ഷൂട്ടിംഗ് ലൊക്കേഷനില് നില്‍ക്കുമ്പോഴാണ് ഫഹദ് പുരസ്‌കാരവിവരം അറിയുന്നത്. ഈ സമയം അഭിനന്ദനവുമായി ഒട്ടേറെ വിളികള് ഫഹദിന്റെ ഫോണിലേക്കെത്തി. അവാര്‍ഡ് വിവരമറിഞ്ഞതോടെ ചിത്രീകരണം നിര്‍ത്തിവെച്ച് അവിടെ ആഘോഷമായി. എന്നാല്, അവാര്‍ഡിനുവേണ്ടി താന് സിനിമ ചെയ്യാറില്ലെന്നും ആളുകള് കണ്ടാല് മതിയെന്നുമായിരുന്നു ഫഹദിന്റെ ആദ്യ പ്രതികരണം.\nമലയാള സിനിമയില് അഭിനയിക്കാന് കഴിഞ്ഞത് ഭാഗ്യമാണ്. സിനിമ ചെയ്യാന് തുടങ്ങിയ കാലത്ത് തന്റെ മുഖം കണ്ടാല് ആരെങ്കിലും തീയേറ്ററില് കയറുമോ എന്ന് പേടിയുണ്ടായിരുന്നു. ഇപ്പോള് അതില്ലെന്നും അവാര്‍ഡ് തിളക്കത്തില് ഫഹദ് പറഞ്ഞു.\nസിപിഎം അക്രമങ്ങള് അവസാനിപ്പിക്കണം: പ്രസാദ്\nകൃഷ്ണപിള്ള സ്മാരകം; കള്ളന് കപ്പലിലെന്ന് സിപിഐ\nമോഷണശേഷം ക്ഷേത്രത്തില് ഉറങ്ങിപ്പോയ കള്ളന് പിടിയില്


വ്യാപാരി എല്ലാം സഹിക്കേണ്ടവൻ | janashabdham\nJan 21, 2021, 11:41 PM IST\n# പി.ബി. സത്യൻ, കെ.വി.വി.ഇ.എസ്. എറണാകുളം ജില്ലാ കമ്മിറ്റി മെമ്പർ, സൗത്ത് വാഴക്കുളം\nകേരളത്തിലെ വ്യാപാരിസമൂഹം നേരിടുന്ന പ്രതിസന്ധിയെക്കുറിച്ച് ‘മാതൃഭൂമി’ പ്രസിദ്ധീകരിച്ച പരമ്പര ഉചിതമായി. സർക്കാരിന്റെ ഏത് വകുപ്പായാലും ഈ സമൂഹത്തെ ഞെക്കിപ്പിഴിയുന്നു. തദ്ദേശഭരണസ്ഥാപനങ്ങൾ ലൈസൻസ് ഫീ, അനുബന്ധ ഫീസുകൾ എന്നനിലയിൽ അമിതമായ തുക ഓരോവർഷവും ഈടാക്കുന്നു. കെട്ടിടനികുതിയും തഥൈവ. വൈദ്യുതബോർഡ് ഫിക്സഡ് ചാർജ് എന്നയിനത്തിൽ വാങ്ങുന്നത് വൻതുകയല്ലേ. ഒരു യൂണിറ്റ് വൈദ്യുതി ഗാർഹികമേഖലയിൽ നൽകുമ്പോൾ വാങ്ങുന്നതും കച്ചവടക്കാരനിൽനിന്ന് വാങ്ങുന്നതും രണ്ടുതരത്തിലുള്ള തുകയല്ലേ. വാണിജ്യനികുതിവകുപ്പ് വാറ്റ് ഏർപ്പെടുത്തിയപ്പോൾ രജിസ്‌ട്രേഷൻ ഇനത്തിൽ കിസാൻ വികാസ്‌പത്ര വഴി സമാഹരിച്ചത് തിരിച്ചുനൽകുന്നില്ല. ഇപ്പോൾ ജി.എസ്.ടി.യായി മാറിയ സമയത്ത് വാങ്ങിയത് വേറെ. വാറ്റ് ഇനത്തിൽ 250 കോടിരൂപയെങ്കിലും സർക്കാരിന്റെ കൈയിൽ നീക്കിയിരിപ്പാണ്.\nകേരളത്തിൽ ബാങ്കുകളെ നിലനിർത്തുന്നത് വ്യാപാരികളാണ്. എന്നാൽ, ബാങ്കിന്റെ പടികടന്നുചെന്നാൽ ഓരോന്നിനും ചാർജ് നൽകണം. അക്കൗണ്ടിൽ മിനിമം ബാലൻസ് നിർബന്ധം. ചെക്കുബുക്കിന് അപേക്ഷിച്ചാൽ ഒരു ലീഫിന് ആറുരൂപ നൽകണം. 25,000 രൂപയ്ക്കുമുകളിൽ അടച്ചാൽ കാഷ് ഹാൻഡ്‌ലിങ് ചാർജ് നൽകണം. നിശ്ചിതതുകയിൽ കൂടുതൽ അടച്ചാൽ കാഷ് ട്രാൻസ്‌ഫർ ഫീ ഉണ്ട്. കറന്റ് അക്കൗണ്ടിൽ മൂന്നരലക്ഷംരൂപയിൽ കൂടുതൽ ഇടപാടുനടത്തിയാൽ അതിന് ഫീസ് കൊടുക്കണം. പിന്നെ ഫോളിയോ ചാർജ്, ബാങ്ക് സ്റ്റേറ്റ്‌മെന്റ് ചാർജ് എന്നിവ വേറെ. ബാങ്ക്, വ്യാപാരിയിൽനിന്ന് വായ്പയ്ക്ക് പലിശയെടുക്കുന്നുണ്ട്. ബാങ്കിന്റെ നിത്യേനയുള്ള ഇടപാടുകൾക്കാണ് ജീവനക്കാരെ നിയമിക്കുന്നത്. ഈ ജീവനക്കാർ ചെയ്യുന്ന മേൽപ്രസ്താവിച്ച ഓരോ ജോലിക്കും ഇടപാടുകാരൻ പണം കൊടുക്കണം. ഒരു ചെക്ക് മടങ്ങിയാൽ രണ്ടിടത്തുനിന്ന് പണമീടാക്കും. അതുകൂടാതെ വ്യാപാരി ചെക്ക് കൊടുത്തയാൾ വ്യാപാരിയിൽനിന്നും പണമീടാക്കും. ഇതൊക്കെ ഭീമമായ തുകയാണ്. ഒരു കംപ്യൂട്ടർ ഒരുമിനിറ്റുകൊണ്ട് ചെയ്യുന്ന ഈ പണിക്ക് വ്യാപാരി നൽകേണ്ടത് ആയിരക്കണക്കിനുരൂപ. ലോൺ എടുക്കുന്നതിന് ചെന്നാൽ പ്രൊസസിങ് ചാർജ്. സ്ഥലപരിശോധന ചാർജ്, ലീഗൽ ഫീസ് തുടങ്ങി ഒട്ടേറെ കാര്യങ്ങൾക്കും പണം നൽകണം. ലോണിന് പലിശയും കൊടുക്കണമെന്നത് വേറെ കാര്യം.\nപ്രളയം വന്നപ്പോൾ വ്യാപാരികൾ ഭീമമായ തുകയാണ് സർക്കാരിന് പിരിച്ചുനൽകിയത്. പ്രളയബാധിതരായ കച്ചവടക്കാർക്ക് നയാപൈസ സർക്കാർ നൽകിയതുമില്ല. അവരുടെ മക്കൾക്കാർക്കും ഒരു സർക്കാർജോലിയും നൽകിയതായി അറിയില്ല. ഇത്തവണ കേരളബജറ്റിൽ വ്യാപാരികൾ ഒഴികെയുള്ള സമസ്ത ജനവിഭാഗങ്ങൾക്കും വാരിക്കോരി സഹായം പ്രഖ്യാപിച്ചു. ഓൺലൈൻ വ്യാപാരശൃംഖലയെ നിയന്ത്രിക്കാൻ ഒരുനിയമവും കേന്ദ്രവും സംസ്ഥാനവും എടുക്കുന്നില്ല. എത്രകോടിയാണ് ഓരോവർഷവും ഈ കച്ചവടംവഴി സംസ്ഥാനത്തിന് നഷ്ടമാകുന്നത്. എന്നിട്ടും നികുതി പിരിച്ചുനൽകുന്ന വ്യാപാരിയോടാണ് അസഹിഷ്ണുത. വ്യാപാരി ഇതെല്ലാം സഹിച്ചേ മതിയാകൂ. കാരണം, അവർ ജനിച്ചിട്ടുള്ളത് എല്ലാം സഹിക്കാൻവേണ്ടിയാണ്.\nഅടിസ്ഥാന ജനവിഭാഗത്തിന്റെ പ്രശ്നങ്ങളെ മുഖവിലയ്ക്കെടുത്തുമാത്രമേ ഇടതുപക്ഷസർക്കാർ കെ-റെയിൽപോലുള്ള ..


ചെങ്ങന്നൂരിലെ ബിജെപി സ്ഥാനാര്‍ഥിയുടെ പരാജയം ഉറപ്പുവരുത്താനുള്ള ശ്രമമാണ് വി. മുരളീധരന്റേത്: റോഷി അഗസ്റ്റിന് | Gramajyothi News\nചെങ്ങന്നൂരിലെ ബിജെപി സ്ഥാനാര്‍ഥിയുടെ പരാജയം ഉറപ്പുവരുത്താനുള്ള ശ്രമമാണ് വി. മുരളീധരന്റേത്: റോഷി അഗസ്റ്റിന്\nMarch 20, 2018 7:19 pm Published by : Web Desk\nകോട്ടയം : കെ എം മാണിക്കെതിരായ ബിജെപി നേതാവ് വി മുരളീധരന്റെ പ്രസ്താവനയില് മറുപടിയുമായി കേരള കോണ്‍ഗ്രസ്. ബിജെപിയിലെ തമ്മിലടിക്ക് കേരള കോണ്‍ഗ്രസിനെ കരുവാക്കേണ്ടെന്ന് കേരള കോണ്‍ഗ്രസ് സംസ്ഥാന ജനറല് സെക്രട്ടറി റോഷി അഗസ്റ്റിന് എംഎല്‍എ പറഞ്ഞു. ചെങ്ങന്നൂരിലെ പരാജയം ഉറപ്പാക്കുകയാണ് വി മുരളീധരന് ചെയ്യുന്നത്. ഇത്തരം വര്‍ഗീയ വാദികളാണ് ബിജെപിയില് നിന്ന് ജനങ്ങളെ അകറ്റുന്നതെന്നും റോഷി അഗസ്റ്റിന് അഭിപ്രായപ്പെട്ടു.\nഅതേസമയം മുരളീധരന്റെ പ്രസ്താവനക്കെതിരെ ചെങ്ങന്നൂരിലെ ബിജെപി സ്ഥാനാര്‍ത്ഥി പി എസ് ശ്രീധരന്‍പിള്ള ബിജെപി സംസ്ഥാന അധ്യക്ഷന് കുമ്മനം രാജശേഖരനും, പാര്‍ട്ടി കേന്ദ്രനേതൃത്വത്തിനും പരാതി നല്‍കി. മുരളീധരന്റെ പ്രസ്താവന ചെങ്ങന്നൂരില് ദോഷം ചെയ്യും. എതിര്‍പ്പുണ്ടായിരുന്നെങ്കില് ഇക്കാര്യം നേരത്തെ പറയണമായിരുന്നു. കേന്ദ്രനേതൃത്വം നിര്‍ബന്ധിച്ചിട്ടാണ് മല്‍സരത്തിന് ഇറങ്ങിയതെന്നും ശ്രീധരന്‍പിള്ള പറഞ്ഞു. വി മുരളീധരന്റെ അഭിപ്രായത്തെ കുമ്മനം രാജശേഖരനും എതിര്‍ത്തു.


കളമശ്ശേരിയിൽ കെ എം ഷാജിയെ വേണ്ടെന്ന് കോൺഗ്രസ് എ, ഐ ഗ്രൂപ്പുകൾ; സീറ്റ് ഏറ്റെടുക്കണമെന്ന് ആവശ്യം\nHomeUDFകളമശ്ശേരിയിൽ കെ എം ഷാജിയെ വേണ്ടെന്ന് കോൺഗ്രസ് എ, ഐ ഗ്രൂപ്പുകൾ; സീറ്റ് ഏറ്റെടുക്കണമെന്ന് ആവശ്യം\nwebdesk March 12, 2021\nകൊച്ചി: കളമശ്ശേരിയിൽ കെ എം ഷാജിയെ സ്ഥാനാർത്ഥിയാക്കിയാൽ അംഗീകരിക്കില്ലെന്ന മുന്നറിയിപ്പുമായി കോൺഗ്രസ് എ, ഐ ഗ്രൂപ്പുകൾ. ഇബ്രാഹിം കുഞ്ഞ് മത്സരത്തിനില്ലെങ്കിൽ കളമശ്ശേരി സീറ്റ് കോൺഗ്രസ് ഏറ്റെടുത്ത് മത്സരിക്കണമെന്ന് ആവശ്യപ്പെട്ട് പ്രാദേശിക നേതാക്കൾ നേതൃത്വത്തെ സമീപിച്ചു.[www.malabarflash.com]\nപാലാരിവട്ടം അഴിമതിയിൽ അന്വേഷണം നേരിടുന്ന സിറ്റിംഗ് എംഎൽഎ ഇബ്രാഹിം കുഞ്ഞിനെ കളമശ്ശേരിയിൽ ഇത്തവണ മത്സരിപ്പിക്കുന്നതിനോട് മുന്നണിയിൽ വലിയ താൽപ്പര്യം ഇല്ല. ഇബ്രാഹിം കുഞ്ഞിനെ മാറ്റുകയാണെങ്കിൽ പകരം പരിഗണിക്കുന്നവരിൽ പ്രധാനി കെ എം ഷാജിയാണ്. കളമശ്ശേരിയിൽ ഇറങ്ങാൻ ഷാജിയും സന്നദ്ധത അറിയിച്ചിരുന്നു. ലീഗിൽ ഇതേക്കുറിച്ചുള്ള ചർച്ചകൾ തുടരുന്നതിനിടെയാണ് കോൺഗ്രസ് എ, ഐ ഗ്രൂപ്പുകൾ ഷാജിയ്ക്കെതിരെ രംഗത്ത് വരുന്നത്.\nഇടത് സ്ഥാനാർത്ഥിയായി പി രാജീവ് എത്തിയതോടെ മണ്ഡലത്തിൽ മത്സരം ഇത്തവണ കനക്കുമെന്ന് നേതാക്കൾ സമ്മതിക്കുന്നു. ഈ സാഹചര്യത്തിൽ കളമശ്ശേരി സീറ്റ് കോൺഗ്രസ് ഏറ്റെടുത്ത് മത്സരിക്കണമെന്ന ആവശ്യവും നേതാക്കൾ മുന്നോട്ട് വയ്ക്കുന്നു.\nഇബ്രാഹിം കു‌ഞ്ഞിനെ മത്സരിപ്പിക്കുന്നതിൽ ലീഗിലെ ഒരു വിഭാഗത്തിന് ശക്തമായ എതിർപ്പുണ്ടെങ്കിലും ആരെ മത്സരിപ്പിക്കുമെന്നത് ലീഗിന്‍റെ ആഭ്യന്തര വിഷയമാണെന്ന് നേതാക്കൾ വിശദീകരിക്കുന്നു. ഏതായാലും ചർച്ചകൾ പുരോഗമിക്കുന്നതിനിടെ തന്‍റെ ഭാഗം ന്യായീകരിച്ച് ഇബ്രാഹിം കുഞ്ഞ് മണ്ഡലത്തിൽ ഉടനീളം ലഘുലേഖ വിതരണം ചെയ്തു. സിപിഎം തന്നെ വേട്ടയാടി രോഗിയാക്കിയെന്നാണ് വിശദീകരിക്കുന്നത്.\nassembly-election ernakulam Kerala km shaji News UDF


റോള്‍സ് റോയിസിന്റെ ഗോസ്റ്റ് സ്വന്തമാക്കി ഇന്ത്യന് വ്യവസായി | Global Indian News\nHome Breaking news റോള്‍സ് റോയിസിന്റെ ഗോസ്റ്റ് സ്വന്തമാക്കി ഇന്ത്യന് വ്യവസായി\nറോള്‍സ് റോയിസിന്റെ ഗോസ്റ്റ് സ്വന്തമാക്കി ഇന്ത്യന് വ്യവസായി\nന്യൂഡൽഹി: ഐക്കണിക്ക് ബ്രിട്ടീഷ് കാര് നിര്‍മ്മാതാക്കളായ റോള്‍സ് റോയിസിന്റെ ഗോസ്റ്റ് സ്വന്തമാക്കി ഇന്ത്യന് വ്യവസായ പ്രമുഖന് കുമാര് മംഗലം ബിര്‍ള. ഏകദേശം ഒമ്പതു കോടിയോളം രൂപ വില വരുന്ന രണ്ടാം തലമുറ ഗോസ്റ്റ് എക്സ്റ്റന്റഡ് വീല്‍ബേസ് മോഡലാണ് ബിര്‍ളയുടെ ഗ്യാരേജിലെത്തിയത്. റോള്‍സ് റോയ്‌സ് കഴിഞ്ഞ വര്‍ഷമാണ് ഇന്ത്യന് വിപണിയില് പുതിയ രണ്ടാം തലമുറ ഗോസ്റ്റിനെ അവതരിപ്പിച്ചത്. ഗോസ്റ്റിന്റെ റെഗുലര് പതിപ്പിനെക്കാള് 170 എം.എം. അധിക നീളവും 40 കിലോഗ്രാം അധിക ഭാരവുമുണ്ട് ഇ.ഡബ്ല്യു.ബി. പതിപ്പിന്. 6.75 ലിറ്റര് വി12 പെട്രോള് എന്‍ജിനാണ് റോള്‍സ് റോയിസ് ഗോസ്റ്റ് ഇ.ഡബ്ല്യു.ബിയുടെ ഹൃദയം. ഈ എന്‍ജിന് 563 ബിഎച്ച്പി പവറും 850 എന്.എം. ടോര്‍ക്കും ഉത്പാദിപ്പിക്കും. എട്ട് സ്പീഡ് ഓട്ടോമാറ്റിക് ട്രാന്‍സ്മിഷനൊപ്പം ഓള് വീല് ഡ്രൈവ് സംവിധാനവും വാഹനത്തിലുണ്ട്.\nPrevious articleകൂടൽ താവളത്തിൽ കിഴക്കേതിൽ ആശാ മാത്യു (39) നിര്യാതയായി\nNext articleപ്രണവ് മോഹൻലാൽ ചിത്രം ‘ഹൃദയം’ വരുന്നു


കോൺഗ്രസ് ബന്ധം: സിപിഎമ്മില് പൊട്ടിത്തെറി, തന്റെ രേഖ തള്ളിയാല് ര...\nMuhammed Salavudheen | Sunday, January 21, 2018 8:09 AM IST\nകോണ്‍ഗ്രസ് ബന്ധത്തില് സിപിഎം കേന്ദ്ര കമ്മിറ്റിയില് കടുത്ത ഭിന്നത. തന്റെ രേഖ വോട്ടിനിട്ട് തള്ളുകയാണെങ്കില് ജന. സെക്രട്ടറി സ്ഥാനം രാജിവെക്കുമെന്ന് സീതാറാം യെച്ചൂരി പിബിയെ അറിയിച്ചു. രാജിവെക്കരുതെന്ന് പിബി ആവശ്യപ്പെട്ടു. രാജി വയ്ക്കുന്നത് മോശം പ്രവണത ഉണ്ടാക്കുമെന്നും പി.ബി വ്യക്തമാക്കി. കോണ്‍ഗ്രസിനോട് സ്വീകരിക്കേണ്ട സമീപനം സംബന്ധിച്ച് പാര്‍ട്ടി ജനറല് സെക്രട്ടറി സീതാറാം യെച്ചൂരിയുടെയും പ്രകാശ് കാരാട്ടിന്റേയും നിലപാടുകൾ രണ്ട് തട്ടിൽ നിന്നതാണ് ഭിന്നതയ്ക്ക് കാരണം.\nഇന്നത്തെ വോട്ടെടുപ്പില് ഫലം കാരാട്ട് പക്ഷത്തിന് അനുകൂലമാണെങ്കില്, രാഷ്ട്രീയ അടവുനയത്തെക്കുറിച്ച് പ്രകാശ് കാരാട്ടും എസ് രാമചന്ദ്രന് പിള്ളയും ചേര്‍ന്ന് തയാറാക്കിയ ഭാഗമാവും പാര്‍ട്ടി കോണ്‍ഗ്രസ് പരിഗണിക്കുന്ന കരട് രാഷ്ട്രീയ പ്രമേയത്തില് ഉള്‍പ്പെടുത്തുക. വോട്ടെടുപ്പിലൂടെ തന്റെ നിലപാട് പിന്തള്ളപ്പെടുന്ന സാഹചര്യമുണ്ടായാല് ജനറല് സെക്രട്ടറി സ്ഥാനത്ത് തുടരുന്നത് ബുദ്ധിമുട്ടാകുമെന്ന് ഇന്നലെ കേന്ദ്രകമ്മറ്റി യോഗത്തിന് ശേഷം ചേര്‍ന്ന പൊളിറ്റ് ബ്യൂറോ യോഗത്തില് സീതാറാം യെച്ചൂരി വ്യക്തമാക്കി.\nകോണ്‍ഗ്രസുമായി സഖ്യവും മുന്നണിയും പാടില്ലാത്തപ്പോഴും ബിജെപിയെ അധികാരത്തില് നിന്ന് ഇറക്കാന് ധാരണയ്ക്ക് സാധ്യതകള് തുറന്നിടണം എന്നാണ് സീതാറാം യെച്ചൂരിയുടെ നിലപാട്. കേന്ദ്രകമ്മറ്റി ചര്‍ച്ചകളില് പങ്കെടുത്ത 61 പേരില് 27 അംഗങ്ങള് മാത്രമേ ഈ നിലപാടിനെ പിന്തുണച്ചുള്ളു.\nകോണ്‍ഗ്രസുമായി ഒരു ധാരണയും വേണ്ടെന്ന പ്രകാശ് കാരാട്ടിന്റെ നിലപാടിനെയാണ് കേന്ദ്ര കമ്മിറ്റിയില് സംസാരിച്ച ഭൂരിഭാഗം അംഗങ്ങളും പിന്തുണച്ചത്. യെച്ചൂരിയെ പിന്തുണയ്ക്കുന്ന വി.എസ്. അച്യുതാനന്ദന്റെ കുറിപ്പ് മാറ്റി നിര്‍ത്തിയാല് കേരള ഘടകവും കാരാട്ടിനൊപ്പമാണ്. സംസ്ഥാനങ്ങളിലെ സാഹചര്യങ്ങള്‍ക്കനുസരിച്ച് പ്രയോഗിക രാഷ്ട്രീയ നയം എന്നതാണ് ബംഗാള് ഘടകത്തിന്റെ നിലപാട്. ത്രിപുരയില് നിയമസഭാ തെരഞ്ഞെടുപ്പ് നടക്കാനിരിക്കുന്നതും പരിഗണിക്കമെന്ന് ബംഗാള് നേതാക്കള് ആവശ്യപ്പെട്ടു.


യുദ്ധമല്ല, നയതന്ത്രമാണ് മാര്‍ഗം\nലഡാക്കിലെ പാന്‍ഗോങ്ങിലും ഗല്‍വാനിലും കഴിഞ്ഞ ഏപ്രില് മുതല് ചൈനീസ് പട്ടാളം യഥാര്‍ഥ നിയന്ത്രണ രേഖ (എല്‍എസി) ലംഘിച്ച് ഇന്ത്യന് അതിര്‍ത്തിക്കകത്ത് കയറുകയും ചിലേടങ്ങളില് ചിലതൊക്കെ കെട്ടിപ്പൊക്കുകയും ചെയ്തു എന്ന വാര്‍ത്ത പല മാധ്യമങ്ങളിലും ആഴ്ചകളായി വന്നുകൊണ്ടിരുന്നതാണ്. ഇരുരാജ്യങ്ങളുടെയും കര സേനകളുടെ പ്രതിനിധികള് തമ്മില് പലവട്ടം ചര്‍ച്ച നടന്നിരുന്നു. ചിലപ്പോഴോക്കെ വിദേശകാര്യമന്ത്രി ഉള്‍പ്പെടെ ആ വകുപ്പിന്‍റെ പ്രതിനിധികള് ചൈനയിലെ തത്തുല്യരുമായി ചര്‍ച്ച നടത്തിയ വാര്‍ത്തയും അവരുടെ പ്രസ്താവനകളും മാധ്യമങ്ങളില് വന്നു.\nഎന്നിട്ടും പ്രശ്നം പരിഹരിക്കപ്പെടാത്തതിനാലാകണം ജൂണ് 6ന് ഇരുവിഭാഗങ്ങളിലെയും ഉയര്‍ന്ന സൈനിക ഉദ്യോഗസ്ഥര് തമ്മില് വീണ്ടും ചര്‍ച്ച നടത്തിയത്. എന്നാല്, ജൂണ് 15നു രാത്രി രണ്ടുസേനകളിലെയും ഭടന്മാര് തമ്മില് കായികമായി ഏറ്റുമുട്ടിയതായും ഇന്ത്യയുടെ ഭാഗത്ത് ചില ജീവഹാനി ഉണ്ടായതായും വാര്‍ത്ത വന്നു. അതിനെ തുടര്‍ന്ന് വിദേശമന്ത്രി തലത്തില് ചര്‍ച്ച നടക്കുകയും അവര് മാധ്യമങ്ങളോട് പ്രതികരിക്കുകയും ചെയ്തിരുന്നു. എങ്കിലും, അതിര്‍ത്തിയില് യഥാര്‍ഥത്തില്‍സംഭവിച്ചത് എന്താണ് എന്ന കാര്യത്തില് രാഷ്ട്രീയപാര്‍ടിതലത്തിലും ജനങ്ങള്‍ക്കിടയിലും ആശയക്കുഴപ്പവും ഉല്‍ക്കണ്ഠകളും അവശേഷിച്ചു. പ്രത്യേകിച്ച്, വിദേശമാധ്യമങ്ങളില് ഉള്‍പ്പെടെ ചൈനീസ് സേനയുടെ വലിയ നീക്കങ്ങള് നടക്കുന്നതായി വന്ന വാര്‍ത്തകളുടെ പശ്ചാത്തലത്തില്.\nഇതിനെ തുടര്‍ന്നാണ് പ്രതിപക്ഷ പാര്‍ടികള് പ്രധാനമന്ത്രിയോട് സര്‍വകക്ഷി പ്രതിനിധികളുടെ യോഗം വിളിച്ചുകൂട്ടി കാര്യങ്ങള് വിശദീകരിക്കണമെന്ന് അഭ്യര്‍ഥിച്ചത്. തുടര്‍ന്ന് ജൂണ് 19നു പ്രധാനമന്ത്രി അങ്ങനെയൊരു യോഗം വിളിച്ചുചേര്‍ത്തു. അവിടെ അദ്ദേഹം പ്രസ്താവിച്ചത്, "ഇന്ത്യയുടെ അതിര്‍ത്തി ലഡാക്കില് ലംഘിക്കപ്പെടുകയോ ആരെങ്കിലും നമ്മുടെ പ്രദേശത്ത് പ്രവേശിക്കുകയോ ഏതെങ്കിലും പ്രദേശം കയ്യടക്കുകയോ നമ്മുടെ താവളങ്ങള് പിടിച്ചടക്കുകയോ ഉണ്ടായിട്ടില്ല" എന്നായിരുന്നു. അങ്ങനെയെങ്കില് എന്തിനാണ് ഏറ്റുമുട്ടല് ഉണ്ടായത്, എന്തുകൊണ്ടാണ് നമ്മുടെ ചില പടയാളികള് ധീരരക്തസാക്ഷികളായത് എന്ന കാര്യത്തില് വിശദീകരണം വേണമെന്ന് യോഗത്തില്‍പങ്കുകൊണ്ട സിപിഐ എം ജനറല് സെക്രട്ടറി സീതാറാം യെച്ചൂരി ഉള്‍പ്പെടെയുള്ളവര് ആവശ്യപ്പെട്ടു.\nഅതുണ്ടായില്ല, അതിനുപകരം പ്രധാനമന്ത്രിയുടെ അതേ വാക്കുകള് ദൃശ്യ-ശ്രവ്യ മാധ്യമങ്ങളിലൂടെ ലോകരുമായി പങ്കുവയ്ക്കപ്പെട്ടു. ചൈനീസ് സര്‍ക്കാരും മാധ്യമങ്ങളും അവരുടെ നിലപാടും വ്യാഖ്യാനവും ന്യായീകരിക്കുന്നതിനായി പ്രധാനമന്ത്രിയുടെ വാക്കുകള് തന്നെ നിരന്തരം ഉദ്ധരിച്ചു. പ്രധാനമന്ത്രി പറഞ്ഞത് അങ്ങനെയല്ല എന്നു സ്ഥാപിക്കാനായി പ്രധാനമന്ത്രിയുടെ ഓഫീസ് അത്യധ്വാനം ചെയ്തു. പക്ഷേ, പ്രധാനമന്ത്രി അര്‍ഥശങ്കയ്ക്കിടയില്ലാത്തവിധം അതിര്‍ത്തിയില് ഒരു ലംഘനവും പ്രശ്നവും ഉണ്ടായില്ല എന്നു തറപ്പിച്ചുപറഞ്ഞാല് പിന്നെ പ്രധാനമന്ത്രിയുടെ സഹായികളുടെ വാക്ക് ആരു ശ്രദ്ധിക്കാന്, വില വയ്ക്കാന്? ഏതാനും വാചകങ്ങളില് നരേന്ദ്ര മോഡി ചെയ്ത പ്രസ്താവന ഇന്ത്യയുടെ അതിര്‍ത്തി പ്രശ്ന നിലപാടിനെ തവിടുപൊടിയാക്കിയതിനെ എങ്ങനെ തിരുത്താന്? തിരുത്തിയാലും ആരു ശ്രദ്ധിക്കാന്? അതുകൊണ്ടാണ് മുന് പ്രധാനമന്ത്രി ഡോ. മന്‍മോഹന്‍സിങ് പ്രധാനമന്ത്രി മോഡിയോട് വാക്കുകള് സൂക്ഷിച്ച് ഉപയോഗിക്കാന് ആവശ്യപ്പെട്ടത്.\nവാക്കുകളും വാക്യങ്ങളും പ്രസംഗക്കസര്‍ത്തിനിടെ ഒരു നിയന്ത്രണവും ഇല്ലാതെ പ്രയോഗിക്കുന്നത് നരേന്ദ്ര മോഡിയുടെ ശീലമാണ്. തിരഞ്ഞെടുപ്പു യോഗങ്ങളിലും രാഷ്ട്രീയ പ്രതിയോഗികളുമായുള്ള വാക്പോരാട്ടങ്ങളിലും അങ്ങനെ ചെയ്ത് ശ്രോതാക്കളുടെ കയ്യടിയും പലപ്പോഴും വോട്ടുകളുടെ രൂപത്തിലുള്ള പിന്തുണയും മോഡി നേടിയെടുക്കാറുണ്ട്. പക്ഷേ, ഇവിടെ അദ്ദേഹത്തിന്‍റെ സര്‍ക്കാരിന്‍റെ വാദഗതിയെ തകര്‍ത്തത് അദ്ദേഹത്തിന്‍റെ തന്നെ വാക്കുകളാണ്. താന് പറഞ്ഞതിന്‍റെ അര്‍ഥതലസീമകള് മോഡിക്കുതന്നെ മനസ്സിലായോ എന്നു സംശയമാണ്. അതുകൊണ്ടാണ് അദ്ദേഹത്തിന്‍റെ ഓഫീസിനു വിശദീകരണ പരമ്പര നടത്തേണ്ടിവന്നത്.\nപ്രധാനമന്ത്രി മോഡിയും അദ്ദേഹത്തിന്‍റെ പാര്‍ടിയായ ബിജെപിയും അതിന്‍റെ ആശയാടിത്തറയായ ആര്‍എസ്എസും പ്രതിരോധത്തിനായി പ്രയോഗിക്കുന്നത് സങ്കുചിത ദേശീയവാദമാണ്. തന്‍റെ മുന്‍ഗാമികളായ കോണ്‍ഗ്രസ് വിശാലമായ ഭൂപ്രദേശം കയ്യടക്കാന് ചൈനയെ അനുവദിച്ചിരുന്നു, താന് അനുവദിക്കില്ല, പടവെട്ടിതിരിച്ചു പിടിക്കും എന്നാണ് മോഡി ഉന്നയിക്കുന്ന വാദം. അതിനെയാണ് ആഭ്യന്തരമന്ത്രി അമിത്ഷായും ബിജെപി പ്രസിഡന്‍റ് നദ്ദയും ഉള്‍പ്പെടെയുള്ളവര് പ്രതിരോധിക്കാന് മെനക്കെടുന്നത്. മോഡിയുടെ മുന്‍ഗാമിയാണ് ബിജെപിക്കാരനായ പ്രധാനമന്ത്രി എന്ന നിലയില് എ ബി വാജ്പേയി. അദ്ദേഹം വിദേശകാര്യമന്ത്രി ആയിരുന്നപ്പോഴും പ്രധാനമന്ത്രി ആയിരുന്നപ്പോഴും ചൈനയുമായുള്ള അതിര്‍ത്തി പ്രശ്നം സമാധാനപരമായി, ചര്‍ച്ചകളിലൂടെ പരിഹരിക്കാനാണ് ശ്രമിച്ചിരുന്നത്. യുദ്ധത്തിലൂടെ അതു പരിഹരിക്കാം എന്ന വ്യാമോഹം അദ്ദേഹം വച്ചുപുലര്‍ത്തിയിരുന്നില്ല.\nഉഭയസമ്മത പ്രകാരം ചൈന കഴിഞ്ഞ കാലത്ത് അംഗീകരിച്ച അതിര്‍ത്തിരേഖയാണ് എല്‍എസി. ഇന്ത്യ പറയുന്നതും ചൈന പറയുന്നതുമായ അതിര്‍ത്തികള് വ്യത്യസ്തമാണ്. അവ നിലനില്‍ക്കെയാണ് ഇരുരാജ്യങ്ങളും ചര്‍ച്ച ചെയ്ത് എല്‍എസി അംഗീകരിച്ചത്. അതു പാലിക്കാന് ഇരുരാജ്യങ്ങളും ബാധ്യസ്ഥരാണ്. അതിര്‍ത്തി ലംഘനം നടത്താന് മുതിരുന്ന ചൈനയെ, സൈനികവും നയതന്ത്രപരവും രാഷ്ട്രീയവുമായ ചര്‍ച്ചകളിലൂടെ ഈ നിലപാട് അംഗീകരിക്കാന് നിര്‍ബന്ധിതമാക്കണം. ചൈനീസ് പടയാളികള് അതിര്‍ത്തി ലംഘിക്കുമ്പോള് തടയുകയും വേണം. ഒരു യുദ്ധമല്ല, പല യുദ്ധങ്ങള് നടത്തിയാലും അതിര്‍ത്തി തര്‍ക്കത്തിന് അവസാനം കാണാനാവില്ല. യുദ്ധം കൊണ്ട് നോവുന്ന അതിര്‍ത്തിയിലെ മരുഭൂമി സമാനമായ പ്രദേശത്തെക്കാള് വിലപ്പെട്ട പലതും സമാധാനപരമായ ബന്ധംകൊണ്ട് ഇരുരാജ്യങ്ങള്‍ക്കും നേടാനുണ്ട് എന്ന തിരിച്ചറിവുവേണം.\nനരേന്ദ്ര മോഡി ഗുജറാത്ത് മുഖ്യമന്ത്രി ആയിരിക്കെത്തന്നെ ചൈനയുമായി നല്ല ബന്ധം പുലര്‍ത്തിയിരുന്നു. കമ്യൂണിസത്തോടുള്ള ആഭിമുഖ്യം കൊണ്ടല്ല അത്; സാമ്പത്തികനേട്ടങ്ങള്‍ക്കു വേണ്ടിയായിരുന്നു. പ്രധാനമന്ത്രിയായ ശേഷം പല തവണ സന്ദര്‍ശിച്ചതും ഗുജറാത്തിലും വുഹാനിലും മഹാബലിപുരത്തുമായി മോഡി ഷീ ജിന് പിങ്ങുമായി കൂടിക്കാഴ്ച നടത്തി ചര്‍ച്ച ചെയ്തതും സാമ്പത്തികബന്ധവികസനത്വരയോടെ ആയിരുന്നു എന്നു അക്കാലങ്ങളില് വാര്‍ത്ത ഉണ്ടായിരുന്നു. മോഡി സര്‍ക്കാരിന്‍റെ കാലത്ത് ഇന്ത്യ-ചൈന സാമ്പത്തികബന്ധങ്ങള് 50 ശതമാനത്തോളം വികസിച്ചതായി കണക്കുകള് കാണിക്കുന്നു. അമേരിക്ക കഴിഞ്ഞാല് ചൈനയാണ് ഇന്ത്യയുടെ വ്യാപാരം വാണിജ്യരംഗത്ത് രണ്ടാം സ്ഥാനത്ത് ഇന്നുള്ളത്. ഇത് ഇരുരാജ്യങ്ങള്‍ക്കും ഗുണകരമായിട്ടുണ്ട്. ഇന്ത്യക്ക് ചൈനീസ് കമ്പോളത്തെ എന്ന പോലെ ചൈനയ്ക്ക് ഇന്ത്യന് കമ്പോളത്തെയും അപ്പാടെ ഒഴിവാക്കാനാവില്ല. പ്രത്യേകിച്ച് അമേരിക്ക ചൈനയുമായുള്ള സാമ്പത്തിക-വാണിജ്യബന്ധങ്ങള് കുറച്ചുകൊണ്ടുവരാന് ശ്രമിക്കുമ്പോള്.\nമോഡി സര്‍ക്കാര് കഴിഞ്ഞ വര്‍ഷം ആഗസ്തില് ജമ്മു-കാശ്മീര് സംസ്ഥാനത്തിനു സംസ്ഥാന പദവി നിഷേധിച്ച് അതിനെ ജമ്മു-കാശ്മീര്, ലഡാക്ക് എന്നീ രണ്ട് കേന്ദ്ര ഭരണപ്രദേശങ്ങളായി വിഭജിച്ചത് ചൈനയെ അസ്വസ്ഥമാക്കിയിട്ടുണ്ടാകാം. ലഡാക്ക് പ്രദേശത്തേക്ക് വിദേശകമ്പനികളെ ക്ഷണിച്ച് നിക്ഷേപങ്ങളും മറ്റും പ്രോത്സാഹിപ്പിക്കും എന്നെല്ലാം അന്നു പറഞ്ഞുകേട്ടിരുന്നല്ലോ. വര്‍ഷങ്ങളായി ചൈനയുടെ കൈവശമുള്ള അക്സയ്ചിന് പ്രദേശത്തിന്‍റെ സ്ഥിതിയില്, കുളത്തില് കല്ലിട്ടാല് ഉണ്ടാകുന്നതുപോലെയുള്ള ചലനമുണ്ടാക്കുന്നതാണ് മോഡി സര്‍ക്കാര് ജമ്മു-കാശ്മീരില് വരുത്തിയ മാറ്റം. അമേരിക്കയുടെയും മറ്റും സഹായത്തോടെ അതിനെ വീണ്ടെടുക്കാനോ മോഡി സര്‍ക്കാരിന്‍റെ നീക്കം എന്നു ചൈനയ്ക്ക് സംശയമുണ്ടാകാം.\nഒരു ഭാഗത്ത് പ്രസിഡന്‍റ് ഷീ ജിന് പിങ്ങുമായി സൗഹൃദക്കൂട്ടായ്മകള് നടത്തിക്കൊണ്ടിരുന്ന പ്രധാനമന്ത്രി മോഡി അമേരിക്കയുടെ നേതൃത്വത്തില് ജപ്പാനും ആസ്ട്രേലിയയുമായി ചതുശ്ശക്തിക്കൂട്ടുകെട്ടിന്‍റെ ഭാഗമായി ദക്ഷിണ ചൈനകടലില് ഇടപെടാന് നോക്കുന്നതുപോലുള്ള ചൈനാവിരുദ്ധ നീക്കങ്ങളില് സജീവപങ്കാളിയായതും ചൈനയ്ക്കു രുചിച്ചിട്ടുണ്ടാവില്ല. ഇന്ത്യയില് മുതല്‍മുടക്കാന് ചൈനീസ് കമ്പനികളെ മുമ്പ് സ്വാഗതം ചെയ്ത മോഡി സര്‍ക്കാര് ഇപ്പോള് അത്തരം നിക്ഷേപങ്ങളെ മരവിപ്പിക്കാനോ തട്ടിപ്പുറത്താക്കാനോ ഉള്ള നീക്കത്തിലാണ് കഴിഞ്ഞ കുറെ മാസങ്ങളായി. ഈ നീക്കങ്ങള് വഴി ഇന്ത്യ സര്‍ക്കാര് ചൈനയോട് പല രൂപങ്ങളില് തങ്ങളുടെ അനിഷ്ടമോ അപ്രീതിയോ എതിര്‍പ്പോ ഒക്കെ പ്രകടമാക്കുകയായിരുന്നല്ലൊ.\nഇങ്ങനെ പല രീതികളില് തങ്ങളെ ശല്യം ചെയ്യാന് ശ്രമിക്കുന്ന മോഡി സര്‍ക്കാരിന്‍റെ സമീപനത്തോടുള്ള എതിര്‍പ്പാണോ, കോവിഡിനെതിരെയുള്ള ചെറുത്തുനില്‍പ്പ് ശക്തിപ്പെടുത്തേണ്ട ഈ വേളയില് അതിര്‍ത്തിയില് ശല്യം സൃഷ്ടിച്ച് ചൈന പ്രകടമാക്കുന്നത്? പക്ഷേ, 1962നു ശേഷം, 1975നു ശേഷം പ്രത്യേകിച്ചും, അതിര്‍ത്തിയില് ഇന്ത്യ-ചൈനാ സംഘര്‍ഷം പറയത്തക്കതോതില് ഉണ്ടായിട്ടില്ല. അമേരിക്ക എല്ലാ വന്‍കരകളിലുമുള്ള നിരവധി രാജ്യങ്ങളില് സൈനികമായി ഇടപെട്ടുകൊണ്ടിരിക്കെയാണ് രണ്ടാം ലോകയുദ്ധത്തിനുശേഷം ഇതേ വരെ. എന്നാല്, ചൈന കഴിഞ്ഞ നാലുപതിറ്റാണ്ടായി മറ്റ് രാജ്യങ്ങളില് ഇടപെട്ടത് വ്യാപാര, വാണിജ്യ, മൂലധനനിക്ഷേപാദി പ്രവര്‍ത്തനങ്ങളിലൂടെയാണ്. അങ്ങനെയാണ് ഏഴുപതിറ്റാണ്ടുകള്‍ക്കുമുമ്പ് ഇന്ത്യയോടൊപ്പം സ്വാതന്ത്ര്യം നേടിയ ചൈന-അന്ന് സാമ്പത്തികമായി ഇന്ത്യയേക്കാളും പിന്നോക്കാവസ്ഥയിലായിരുന്ന ചൈന- ഇന്ന് ഇന്ത്യയുടെ നാലിരട്ടിയിലേറെ ജിഡിപിയുള്ള രാജ്യമായി ഉയര്‍ന്നത്.\nചൈന ഇന്ത്യയുടെ പ്രദേശത്തേക്ക് കടന്നുകയറുന്നതിനെ ചെറുക്കണം, തടയണം. ഒരു സംശയവുമില്ല. അതേ സമയം ആ രാജ്യവുമായി പ്രശ്ന പരിഹാരത്തിനു സമാധാനപരമായ ചര്‍ച്ച നടത്തണം. അതോടൊപ്പം തന്നെ ചൈനയുമായുള്ള മറ്റെല്ലാ ബന്ധങ്ങളും നിലനിര്‍ത്താന് ശ്രമിക്കുകയും വേണം.


Pakistan beat SA by 49 runs | ഹാരിസ് സൊഹൈലിന്റെ വെടിക്കെട്ട് ബാറ്റിങ് തുണയായപ്പോൾ പോർട്ടീസുകാരെ അടിച്ചൊതുക്കി കൂറ്റൻ സ്‌കോർ നേടി; പിന്നീട് വിജയമുറപ്പിച്ച് എറിഞ്ഞൊതുക്കി; ദക്ഷിണാഫ്രിക്കയെ 49 റൺസിന് തോൽപ്പിച്ച് ലോകകപ്പിൽ പാക്കിസ്ഥാൻ വീണ്ടും വിജയവഴിയിൽ; സെമിസാധ്യത കുറവെങ്കിലും അവശേഷിക്കുന്ന മത്സരങ്ങൾ വിജയിച്ച് തടി കേടാകാതെ നാട്ടിലെത്താനുള്ള മരുന്നു കിട്ടിയ ആശ്വാസത്തിൽ സർഫറാസും കൂട്ടരും; കപ്പടിക്കാൻ എത്തിയ ആഫ്രിക്കക്കാർക്ക് നാണംകെട്ട് മടങ്ങാം - MarunadanMalayali.com\nJune 23, 2019 | 11:12 PM IST | Permalink\nലണ്ടൻ: സെമിസാധ്യതകൾക്ക് മങ്ങലേറ്റ രണ്ട് ടീമുകൾ മാറ്റുരച്ച ലോകകപ്പ് ക്രികറ്റിലെ മത്സരത്തിൽ പാക്കിസ്ഥാന് ആശ്വാസ വിജയം. കപ്പടിക്കുമെന്ന പ്രതീതി ഉണർത്തി ഇംഗ്ലണ്ടിൽ എത്തിയ ദക്ഷിണാഫ്രിക്കൻ ടീമിനെ 49 റൺസിന് പരാജയപ്പെടുത്തിയാണ് സർഫറാസും കൂട്ടരും വീണ്ടും വിജയവഴിയിൽ എത്തിയത്. ആറു കളികളിൽ നിന്നും പാക്കിസ്ഥാന് നേടുന്ന രണ്ടാമത്തെ മാത്രം വിജയമായിരുന്ന ഇന്നത്തേത്. ഇന്ത്യയോട് ദയനീയമായി തോറ്റതിന്റെ ക്ഷീണം തീർത്തു കൊണ്ട് ഉണർവോടെ കളിച്ച പാക്കിസ്ഥാൻ ഇക്കുറി ബാറ്റുകൊണ്ടും പന്തുകൊണ്ടും മികവു പുലർത്തുകയായിരുന്നു. പാക്കിസ്ഥാൻ ഉയർത്തി 309 റൺസിന്റെ വിജയലക്ഷ്യം പിന്തുടർന്ന ദക്ഷിണാഫ്രിക്കയ്ക്ക് നിശ്ചിത 50 ഓവറിൽ9വിക്കറ്റ് നഷ്ടത്തിൽ 259 റൺസെടുക്കാനേ സാധിച്ചുള്ളൂ.\n63 റൺസെടുത്ത ഡുപ്ലിസാണ് ദക്ഷിണാഫ്രിക്കയുടെ ടോപ് സ്‌കോറർ. 47 റൺസെടുത്ത ഡീക്കോക്കും 36 റൺസെടുത്ത വാൻഡർ ഡെസ്സനും 31 റൺസെടുത്ത മില്ലറും 39 റൺസെടുത്ത ഫെൽവാക്യോയും മാത്രമാണ് പോർട്ടീസ് ബാറ്റിങ് നിരയിൽ തിളങ്ങിയത്. ഓപ്പണർമാരായ ഹാഷിം അംല (മൂന്നു പന്തിൽ രണ്ട്), ക്വിന്റൺ ഡികോക്ക് (60 പന്തിൽ 47), എയ്ഡൻ മർക്രം (16 പന്തിൽ ഏഴ്), ക്യാപ്റ്റൻ ഫാഫ് ഡുപ്ലേസി (79 പന്തിൽ 63), വാൻഡർ ദസ്സൻ (47 പന്തിൽ 36), ഡേവിഡ് മില്ലർ (37 പന്തിൽ 31) എന്നിവരാണ് പുറത്തായത്. പാക്കിസ്ഥാനായി വാഹിബ് റിസായും ഷഡാബ് ഖാനു മൂന്ന് വിക്കറ്റ് വീതം വീഴ്‌ത്തി. മുഹമ്മദ് ആമിർ റണ്ടു വിക്കറ്റും നേടി.\nസ്‌കോർ ബോർഡിൽ നാലു റൺസ് മാത്രമുള്ളപ്പോൾ ഹാഷിം അംലയുടെ വിക്കറ്റ് നഷ്ടമായി ദക്ഷിണാഫ്രിക്കയ്ക്ക് രണ്ടാം വിക്കറ്റിൽ ഡികോക്ക് ഡുപ്ലേസി സഖ്യം കൂട്ടിച്ചേർത്ത 87 റൺസാണ് താങ്ങായത്. ദക്ഷിണാഫ്രിക്കൻ ഇന്നിങ്‌സിന് അടിത്തറയിട്ട് സെഞ്ചുറി കൂട്ടുകട്ടിലേക്കു നീങ്ങുകയായിരുന്ന സഖ്യം പൊളിച്ചത് ഷതാബ് ഖാനാണ്. 60 പന്തിൽ 47 റൺസെടുത്ത ഡികോക്കാണ് പുറത്തായത്. മൂന്നു ബൗണ്ടറിയും രണ്ടു സിക്‌സും അടങ്ങിയതാണ് ഡികോക്കിന്റെ ഇന്നിങ്‌സ്. ദക്ഷിണാഫ്രിക്ക നൂറു കടന്നതിനു പിന്നാലെ എയ്ഡൻ മർക്രവും പുറത്തായി. 16 പന്തിൽ ഏഴു റൺസെടുത്ത മർക്രത്തെ കൂടാരം കയറ്റിയതും ഷതാബ് ഖാൻ തന്നെ. അധികം വൈകാതെ ക്യാപ്റ്റൻ ഫാഫ് ഡുപ്ലേസിയും പുറത്തായി. 79 പന്തിൽ അഞ്ചു ബൗണ്ടറി സഹിതം 63 റൺസെടുത്ത ഡുപ്ലേസിയെ മുഹമ്മദ് ആമിറാണ് മടക്കിയത്. സർഫ്രാസ് അഹമ്മദ് ക്യാച്ചെടുത്തു.\nഅഞ്ചാം വിക്കറ്റിൽ വാൻഡർ ദസ്സൻ ഡേവിഡ് മില്ലർ സഖ്യം 53 റൺസ് കൂട്ടിച്ചേർത്ത് തിരിച്ചുവരവിനു ശ്രമിച്ചെങ്കിലും വാൻഡർ ദസ്സനെ പുറത്താക്കിയ ഷതാബ് ഖാൻ ആ പ്രതീക്ഷയ്ക്കു മങ്ങലേൽപ്പിച്ചു. 47 പന്തിൽ ഒരു സിക്‌സും ബൗണ്ടറിയും സഹിതം 36 റൺസെടുത്താണ് ദസ്സൻ മടങ്ങിയത്. മൂന്നു റൺസ് കൂടി കൂട്ടിച്ചേർക്കുമ്പോഴേയ്ക്കും മില്ലർ കൂടി മടങ്ങിയതോടെ ദക്ഷിണാഫ്രിക്കയുടെ കാര്യം പരുങ്ങലിലായി. 37 പന്തിൽ മൂന്നു ബൗണ്ടറി സഹിതം 31 റൺസായിരുന്നു മില്ലറിന്റെ സമ്പാദ്യം.\nനേരത്തെ, ടോസ് നേടി ബാറ്റിങ് തിരഞ്ഞെടുത്ത പാക്കിസ്ഥാൻ നിശ്ചിത 50 ഓവറിൽ ഏഴു വിക്കറ്റ് നഷ്ടത്തിലാണ് 308 റൺസെടുത്തത്. ഹാരിസ് സുഹൈൽ (59 പന്തിൽ 89), ബാബർ അസം (80 പന്തിൽ 69) എന്നിവരുടെ അർധസെഞ്ചുറികളാണ് പാക്കിസ്ഥാന് മികച്ച സ്‌കോർ സമ്മാനിച്ചത്. പാക്കിസ്ഥാനെ മികച്ച സ്‌കോറിലേക്ക് നയിച്ത് ഹാരിസ് സൊഹൈലിന്റെ വെടിക്കെട്ട് ബാറ്റിംഗായിരുന്നു.\nപാക്കിസ്ഥാന് ഭേദപ്പെട്ട തുടക്കമാണ് ഓപ്പണർമാർ സമ്മാനിച്ചത്. ഇരുവരും 44 റൺസ് വീതം നേടി പുറത്തായി. 50 പന്തിൽ 44 റൺസ് എടുത്ത ഓപ്പണർ ഫഖർ സമാന്റെ വിക്കറ്റാണ് പാക്കിസ്ഥാന് ആദ്യം നഷ്ടമായത്. സമാനെ ഇമ്രാൻ താഹിർ അംലയുടെ കൈകളിൽ എത്തിച്ചു. 58 പന്തിൽ 44 റൺസ് എടുത്ത ഇമാം ഉൽ ഹക്കിനെയും താഹിർ മടക്കി. ബാബർ അസം 80 പന്തിൽ 69 റൺസും ഹാരിസ് സൗഹൈൽ 59 പന്തിൽ 89 റൺസും നേടി. മുഹമ്മദ് ഹഫീസ് 20 റൺസും, ഇമാദ് വസീം 23 റൺസും, വഹാബ് റിയാസ് നാല് റൺസും എടുത്ത് പുറത്തായി. രണ്ട് റൺസുമായി സർഫറാസ് അഹമ്മദ്, ഒരു റണ്ണുമായി ഷദാബ് ഖാൻ എന്നിവർ പുറത്താകാതെ നിന്നു.\nദക്ഷിണാഫ്രിക്കയ്ക്കായി എൻഗിഡി മൂന്നും ഇമ്രാൻ താഹിർ രണ്ടും വിറ്റുകൾ വീഴ്‌ത്തിയപ്പോൾ ഫെലുക്വായോ, മാർക്രാം എന്നിവർ ഓരോ വിക്കറ്റും നേടി. ഇന്നത്തെ വിജയത്തോടെ ദക്ഷിണാഫ്രിക്ക ലോകകപ്പിന്റെ സെമി കാണാതെ പുറത്തായി. പാക്കിസ്ഥാന് അത്ഭുതങ്ങൾ സംഭവിച്ചാൽ നേരിയ സാധ്യത മാത്രമാണ് ഉള്ളത്.


ആസാമിൽ തെരഞ്ഞെടുപ്പ് കഴിഞ്ഞതോടെ അട്ടിമറി ഭയം; ബിജെപിയെ ഭയന്ന് എംഎൽഎമാരെ ജയ്പൂരിലെ റിസോർട്ടിലേക്ക് മാറ്റി കോൺഗ്രസ് - BIGNEWSLIVE | Latest Malayalam News\nആസാമിൽ തെരഞ്ഞെടുപ്പ് കഴിഞ്ഞതോടെ അട്ടിമറി ഭയം; ബിജെപിയെ ഭയന്ന് എംഎൽഎമാരെ ജയ്പൂരിലെ റിസോർട്ടിലേക്ക് മാറ്റി കോൺഗ്രസ്\nഗുവാഹത്തി: തെരഞ്ഞെടുപ്പ് കഴിഞ്ഞതിന് പിന്നാലെ ആസാം കോൺഗ്രസിൽ ആശങ്ക. തങ്ങളുടെ എംഎൽഎമാരെ ബിജെപി വിലയ്ക്ക് എടുത്തേക്കുമെന്ന ഭയത്തിൽ കോൺഗ്രസ് 22 എംഎൽഎമാരെ ജയ്പൂരിലെ റിസോർട്ടിലേക്ക് മാറ്റിയതായി റിപ്പോർട്ട്.\nതെരഞ്ഞെടുപ്പ് ഫലം പുറത്തുവരാനിരിക്കുന്ന സാഹചര്യത്തിൽ പ്രതിപക്ഷ എംഎൽഎമാർ ബിജെപിയിലേക്ക് ചേക്കാറാനുള്ള സാധ്യതകൾ കണക്കിലെടുത്താണ് ഈ നടപടിയെന്ന് എൻഡിടിവി റിപ്പോർട്ട് ചെയ്യുന്നത്. 22 പ്രതിപക്ഷ എംഎൽഎമാരെയാണ് ജയ്പൂരിലെ റിസോർട്ടിലേക്ക് മാറ്റുന്നത്.\nആസാമിലെ 126 നിയമസഭാ മണ്ഡലങ്ങളിലേക്കുള്ള തെരഞ്ഞെടുപ്പ് മൂന്നു ഘട്ടങ്ങളിലായാണ് നടന്നത്. മാർച്ച് 27ന് നടന്ന ആദ്യഘട്ട വോട്ടെടുപ്പിൽ 47 മണ്ഡലങ്ങളിലെ വോട്ടർമാർ തങ്ങളുടെ വോട്ട് രേഖപ്പെടുത്തിയിരുന്നു.\nഏപ്രിൽ ഒന്നിനും ആറിനുമാണ് രണ്ടും മൂന്നു ഘട്ട വോട്ടെടുപ്പ് നടന്നത്. രണ്ടാം ഘട്ടത്തിൽ 39 മണ്ഡലങ്ങളിലെയും മൂന്നാം ഘട്ടത്തിൽ 40 മണ്ഡലങ്ങളിലെയും വോട്ടർമാർ വിധിയെഴുതിയിരുന്നു. മേയ് 2നാണ് കേരളത്തിനും പശ്ചിമബംഗാളിനും ഒപ്പം ആസാമിലേയും ഫലപ്രഖ്യാപനം.\nTags: assamassembly election 2021bjpcongress\nഎലിസബത്ത് രാജ്ഞിയുടെ ഭർത്താവ് ഫിലിപ്പ് രാജകുമാരൻ അന്തരിച്ചു\nസംസ്ഥാനത്ത് ആശങ്ക, കൊവിഡ് രോഗികള് ഉയരുന്നു; ഇന്ന് രോഗം സ്ഥിരീകരിച്ചത് 5063 പേര്‍ക്ക്; ടെസ്റ്റ് പോസിറ്റിവിറ്റി നിരക്ക് 8.01\nഒരിക്കല് കാണാന് പോയ ഒരു കുഞ്ഞിന് പനി വന്നു, പ്രസവിക്കാത്ത ഞാന് വന്നതുകൊണ്ടാണെന്ന് കുറേപേര് പറഞ്ഞു പരത്തി, അതു വല്ലാതെ മനസു വേദനിപ്പിച്ചു; അനുഭവം പങ്കുവെച്ച് യുവതി\nഎൽഡിഎഫിൽ നിന്നും കാലുമാറി എൻഡിഎയ്ക്ക് ഒപ്പം പോയവർക്കെല്ലാം കനത്ത തിരിച്ചടി; മണ്ഡലവും കിട്ടിയില്ല, കൈയ്യിലെ വോട്ടും പോയി\nജീവശ്വാസത്തിനായി പിടഞ്ഞ് അമ്മ, മാറി മാറി കൃത്രിമശ്വാസം പകര്‍ന്ന് നല്‍കി മക്കള്, നെഞ്ചുപിടയുന്ന കാഴ്ച\nഎടിഎമ്മില് നിന്ന് പണം ലഭിച്ചില്ല: എടിഎം മെഷീന് തീയിട്ട് യുവാവ്, സംഭവം എറണാകുളത്ത്\nകൊവിഡില് വിറച്ച് രാജ്യം; ഇന്നലെ 3,57,229 പേര്‍ക്ക് രോഗം, 3449 മരണം\n‘അയ്യപ്പന് ഒരു ഫെമിനിസ്റ്റാണ്, അല്ലെങ്കില് സ്ത്രീ വിരുദ്ധരെ ഇങ്ങനെ കൈകാര്യം ചെയ്യുമോ? വര്‍ഗീയത യുടെ പരിപ്പ് കേരളത്തിന്റെ അടുപ്പുകളില് വേവില്ല’; ബിന്ദു അമ്മിണി


‘മഹാബാബിലോനെ’ തിരിച്ചറിയൽ | ബൈബിൾ പഠിപ്പിക്കുന്നു\nഅക്ഷരാർഥത്തിൽ എടുക്കരുതാത്ത പ്രയോഗങ്ങൾ വെളിപ്പാടു പുസ്‌തകത്തിലുണ്ട്. (വെളിപ്പാടു 1:1) ഉദാഹരണത്തിന്, നെറ്റിയിൽ “മഹതിയാം ബാബിലോൻ” അഥവാ മഹാബാബിലോൻ എന്ന പേരു വഹിക്കുന്ന ഒരു സ്‌ത്രീയെ അതു പരാമർശിക്കുന്നുണ്ട്. ഈ സ്‌ത്രീ ‘പുരുഷാരങ്ങളുടെയും ജാതികളുടെയും’മേൽ ഇരിക്കുന്നതായി പറയപ്പെട്ടിരിക്കുന്നു. (വെളിപ്പാടു 17:1, 5, 15) ഒരു അക്ഷരീയ സ്‌ത്രീക്കും ഇതു ചെയ്യാനാവാത്തതിനാൽ മഹതിയാം ബാബിലോൻ പ്രതീകാത്മകമായിരിക്കണം. അങ്ങനെയെങ്കിൽ, അവൾ എന്തിനെയാണ് ചിത്രീകരിക്കുന്നത്?\nവെളിപ്പാടു 17:18-ൽ, ഈ പ്രതീകാത്മക സ്‌ത്രീയെ “ഭൂരാജാക്കന്മാരുടെ മേൽ രാജത്വമുള്ള മഹാനഗരം” ആയി വർണിച്ചിരിക്കുന്നു. ആളുകളുടെ ഒരു സംഘടിത കൂട്ടത്തെയാണ് “നഗരം” എന്ന പദം സൂചിപ്പിക്കുന്നത്. ഈ “മഹാനഗര”ത്തിന് “ഭൂരാജാക്കന്മാരുടെ”മേൽ നിയന്ത്രണമുള്ളതിനാൽ, മഹതിയാം ബാബിലോൻ എന്നു പേരുള്ള സ്‌ത്രീ വലിയ സ്വാധീനശക്തിയുള്ള ഒരു അന്തർദേശീയ സംഘടന ആയിരിക്കണം. ഉചിതമായും അതിനെ ഒരു ലോകസാമ്രാജ്യം എന്നു വിളിക്കാവുന്നതാണ്. ഏതുതരം സാമ്രാജ്യം? മതപരമായ ഒന്നുതന്നെ. അങ്ങനെ പറയാൻ വെളിപ്പാടു പുസ്‌തകത്തിലെ ചില ഭാഗങ്ങൾ നമ്മെ സഹായിക്കുന്നത് എങ്ങനെയെന്നു നോക്കുക.\nഒരു സാമ്രാജ്യം എന്നത് രാഷ്‌ട്രീയമോ വാണിജ്യപരമോ മതപരമോ ആകാം. മഹതിയാം ബാബിലോൻ എന്ന സ്‌ത്രീ ഒരു രാഷ്‌ട്രീയ സാമ്രാജ്യമല്ല. കാരണം, ‘ഭൂരാജാക്കന്മാരുമായി’ അഥവാ ലോകത്തിലെ രാഷ്‌ട്രീയ ഘടകങ്ങളുമായി അവൾ “വേശ്യാവൃത്തി”യിൽ ഏർപ്പെട്ടതായി ദൈവവചനം പറയുന്നു. അവളുടെ വേശ്യാവൃത്തി, ഈ ഭൂമിയിലെ ഭരണാധിപന്മാരുമായി അവൾ ഉണ്ടാക്കിയിരിക്കുന്ന കൂട്ടുകെട്ടുകളെ പരാമർശിക്കുകയും “മഹാവേശ്യ”യെന്ന് അവളെ വിളിക്കുന്നതിന്‍റെ കാരണം വ്യക്തമാക്കുകയും ചെയ്യുന്നു.—വെളിപ്പാടു 17:1, 2; യാക്കോബ് 4:4.\nമഹതിയാം ബാബിലോന് ഒരു വാണിജ്യസാമ്രാജ്യവും ആയിരിക്കാനാവില്ല. കാരണം, വ്യാപാര ഘടകങ്ങളെ ചിത്രീകരിക്കുന്ന “ഭൂമിയിലെ വ്യാപാരികൾ” അവൾ നശിപ്പിക്കപ്പെടുന്ന സമയത്തു വിലപിക്കും. രാജാക്കന്മാരും വ്യാപാരികളും ‘ദൂരത്തു നിന്നുകൊണ്ടു” മഹതിയാം ബാബിലോനെ നോക്കുന്നതായി വർണിക്കപ്പെട്ടിരിക്കുന്നു. (വെളിപ്പാടു 18:3, 9, 10, 15-17) അതുകൊണ്ട്, മഹാബാബിലോൻ രാഷ്‌ട്രീയമോ വാണിജ്യപരമോ ആയ ഒരു സാമ്രാജ്യമല്ല മറിച്ച് മതപരമായ ഒന്നാണെന്ന് ഉചിതമായും പറയാം.\nമഹതിയാം ബാബിലോൻ മതങ്ങളെയാണ് അർഥമാക്കുന്നത് എന്നതിനെ സ്ഥിരീകരിക്കുന്ന മറ്റൊരു കാര്യമുണ്ട്. “ക്ഷുദ്രത്താൽ” അവൾ സകലജാതികളെയും വഴിതെറ്റിക്കുന്നതായി ബൈബിൾ പ്രസ്‌താവിക്കുന്നു. (വെളിപ്പാടു 18:23) സകലതരം ആത്മവിദ്യയും മതവുമായി ബന്ധപ്പെട്ടതും ഭൂതനിശ്വസ്‌തവും ആയതിനാൽ, ‘ദുർഭൂതങ്ങളുടെ പാർപ്പിടം’ എന്നു മഹാബാബിലോനെ ബൈബിൾ വിളിക്കുന്നത് അതിശയമല്ല. (വെളിപ്പാടു 18:2; ആവർത്തനപുസ്‌തകം 18:10-12) ‘പ്രവാചകന്മാരെയും വിശുദ്ധന്മാരെയും’ പീഡിപ്പിച്ചുകൊണ്ട് ഈ സാമ്രാജ്യം സത്യമതത്തെ ശക്തിയുക്തം എതിർക്കുന്നതായും വർണിക്കപ്പെട്ടിരിക്കുന്നു. (വെളിപ്പാടു 18:24) സത്യമതത്തോടുള്ള മഹാബാബിലോന്‍റെ കടുത്ത വിദ്വേഷം ‘യേശുവിന്‍റെ സാക്ഷികളെ’ ക്രൂരമായി പീഡിപ്പിക്കാനും കൊല്ലാനുംപോലും അവളെ പ്രേരിപ്പിച്ചിരിക്കുന്നു. (വെളിപ്പാടു 17:6) ഇക്കാരണങ്ങളാൽ, മഹതിയാം ബാബിലോൻ എന്ന പേരുള്ള സ്‌ത്രീ, യഹോവയാം ദൈവത്തോട് എതിർത്തുനിൽക്കുന്ന സകല മതങ്ങളും ഉൾപ്പെടുന്ന വ്യാജമതലോകസാമ്രാജ്യത്തെ ചിത്രീകരിക്കുന്നു.\nപങ്കുവെക്കുക പങ്കുവെക്കുക ‘മഹാബാബിലോനെ’ തിരിച്ചറിയൽ


സ്‌ക്രിപ്റ്റ് പറയുന്നത് നസ്രിയയോടും ഉമ്മയോടും, ഷാനുവിനോട് ഞാന് ചര്‍ച്ച ചെയ്യാറില്ല, ടീസര് കണ്ടാല് അവന് ചോദിക്കും: ഫര്‍ഹാന് ഫാസില് | Southlive\nസ്‌ക്രിപ്റ്റ് പറയുന്നത് നസ്രിയയോടും ഉമ്മയോടും, ഷാനുവിനോട് ഞാന് ചര്‍ച്ച ചെയ്യാറില്ല, ടീസര് കണ്ടാല് അവന് ചോദിക്കും: ഫര്‍ഹാന് ഫാസില്\nSaturday, 24th July 2021, 2:29 pm\nസിനിമയില് ഹീറോ വേഷങ്ങള് മാത്രം ചെയ്യണമെന്ന തന്റെ മോഹം ഇല്ലാതാക്കിയത് ഒരു സിനിമ പരാജയപ്പെട്ടതു കൊണ്ടാണെന്ന് നടന് ഫര്‍ഹാന് ഫാസില്. സഹോദരന് ഫഹദ് ഫാസിലുമായോ പിതാവ് ഫാസിലുമായോ സിനിമാ കാര്യങ്ങള് ചര്‍ച്ച ചെയ്യാറില്ല. താന് സിനിമയുടെ സ്‌ക്രിപ്റ്റ് വായിച്ചു കേള്‍പ്പിക്കാറുള്ളത് രണ്ട് വ്യക്തികളെ മാത്രമാണെന്നും ഫര്‍ഹാന് പറയുന്നു.\nതാന് ചെയ്യാന് പോകുന്ന സിനിമയുടെ സ്‌ക്രിപ്റ്റ് വായിച്ചു കേള്‍പ്പിക്കുന്നത് രണ്ടു പേരെയാണ്. ഒന്ന് നസ്രിയ, മറ്റൊന്ന് ഉമ്മ. വാപ്പയോടോ, ഷാനുവിനോടോ (ഫഹദ് ഫാസില്) തന്റെ സിനിമ കാര്യങ്ങള് ചര്‍ച്ച ചെയ്യാറില്ല. എന്തെങ്കിലും ടീസര് ഒക്കെ ഷാനു കണ്ടാല് അതിന്റെ കഥയൊക്കെ കുറിച്ചൊക്കെ ചോദിക്കും. അല്ലാതെ അഗാധമായ ഒരു സിനിമ ചര്‍ച്ച തങ്ങള് തമ്മില് ഇല്ല. തന്റെ സിനിമ കാര്യത്തില് വാപ്പ (ഫാസില്) ഇടപെടാറില്ല.\nഷാനുവും അങ്ങനെയാണ്. തിരിച്ചും താന് അവരുടെ സിനിമാ കാര്യങ്ങളിലും ഇടപെടാറില്ല. ഷാനു അഭിനയിക്കാന് പോകുന്ന സിനിമയുടെ ത്രെഡ് ഒക്കെ ചിലപ്പോള് തന്നോട് പറയാറുണ്ട്. അതിനപ്പുറം ഒരു ഡീറ്റെയില് ഡിസ്‌കഷന് ഉണ്ടാകാറില്ല. താന് നായകനായി അഭിനയിച്ച ബഷീറിന്റെ പ്രേമലേഖനം പരാജയപ്പെട്ടപ്പോള് സിനിമയില് നിന്ന് വലിയ ഒരു ഗ്യാപ് എടുക്കാന് തീരുമാനിച്ചു.\nപിന്നീട് തനിക്ക് സോളോ കഥാപാത്രങ്ങള് ചെയ്യണമെന്നില്ലായിരുന്നു. നല്ലൊരു ടീമിനൊപ്പം സിനിമയുടെ ഭാഗമാകുക എന്നതായിരുന്നു ലക്ഷ്യം. അങ്ങനെയാണ് ആസിഫ് അലി ലീഡ് റോള് ചെയ്ത അണ്ടര്‍വേള്‍ഡ് എന്ന സിനിമയില് അഭിനയിക്കുന്നത് എന്ന് ഫര്‍ഹാന് ഒരു അഭിമുഖത്തിനിടെ പറഞ്ഞു.


QATAR TIMES : മിഡിലീസ്റ്റിലെ മലയാളം ഓൺലൈൻ പത്രങ്ങളിൽ ഒന്നാം സ്ഥാനത്ത്!.: ഖത്തര് എയര്‍വെയ്സിന്റെ പേരിലും തട്ടിപ്പ് !\nഖത്തര് എയര്‍വെയ്സിന്റെ പേരിലും തട്ടിപ്പ് !\nദോഹ : ഖത്തര് എയര്‍വേയ്‌സിന്റെ പേരില് ഇമെയില് വഴി മലയാളി ഉദ്യോഗാര്‍ഥിയില് നിന്ന് ലക്ഷങ്ങള് തട്ടാനുള്ള ശ്രമം. എയര്‍വെയ്‌സിന്റെ ഇമെയില് വിലാസത്തില് ബയോഡാറ്റ അയച്ച വയനാട് സുല്‍ത്താന് ബത്തേരി സ്വദേശിക്കാണ് വ്യാജ നിയമന ഉത്തരവ് നല്‍കി തട്ടിപ്പിന് ശ്രമം നടന്നത്.\nഇമെയിലില് ചോദ്യാവലി നല്‍കി പരീക്ഷയും തുടര്‍ന്ന് ഇന്റര്‍വ്യൂവും നടത്തിയ ശേഷം ഇമെയിലില് തന്നെ നിയമന ഉത്തരവും നല്‍കുകയായിരുന്നു. ബ്രിട്ടനിലെ ഹീത്രു വിമാനത്താവളത്തിലെ ഖത്തര് എയര്‍വെയ്‌സ് ഓഫിസിലേക്കായിരുന്നു നിയമനം. കമ്പനിക്കും ഉദ്യോഗാര്‍ഥിക്കുമിടയില് ഇടത്തട്ടുകാര് പാടില്ലെന്നും എഴുത്തുകുത്തുകളും മറ്റിടപാടുകളും കമ്പനിയുമായി നേരിട്ടായിരിക്കണമെന്നും ഉത്തരവില് നിര്‍ദേശിച്ചിരുന്നു.\nവിസ, യാത്രാരേഖകള് എന്നിവ ശരിയാക്കാന് ഖത്തര് എയര്‍വേയ്‌സിന്റെ ലണ്ടനിലെ ഔദ്യോഗിക ലീഗല് അഡൈ്വസര്‍മാരായ റോലാന്‍ഡ് ചേമ്പേഴ്‌സുമായി ബന്ധപ്പെടാനായിരുന്നു നിര്‍ദേശം. വിസ, യാത്രാ സംബന്ധമായ ആവശ്യങ്ങള് എന്നിവക്കായി അഞ്ചുലക്ഷം രൂപയോളം നല്‍കാനാണ് ആവശ്യപ്പെട്ടത്. വെസ്‌റ്റേണ് മണി ട്രാന്‍സ്ഫറിലൂടെ തുക കൈമാറാനും നിര്‍ദേശിച്ചു.\nവിസ, യാത്രാ രേഖകള് എന്നിവയുടെ മുഴുവന് ചെലവും ഖത്തര് എയര്‍വെയ്‌സ് സ്‌പോണ്‍സര് ചെയ്തിട്ടുണ്ടെന്നും ജോലിയില് പ്രവേശിച്ച് അഞ്ചാം ദിവസം തുക മുഴുവനും മടക്കി നല്‍കുമെന്നും അറിയിച്ചിരുന്നു.ഇതില് സംശയം തോന്നി ലണ്ടനിലുള്ള ബന്ധു മുഖേന ഉദ്യോഗാര്‍ഥി നടത്തിയ അന്വേഷണത്തിലാണ് തട്ടിപ്പ് പുറത്തായത്.\nഖത്തര് എയര്‍വെയ്‌സിന് ബ്രിട്ടനില് ഇങ്ങനെയൊരു ലീഗല് അഡൈ്വസര് ഇല്ലെന്ന് എര്‍വെയ്‌സ് ഓഫീസുമായി ബന്ധപ്പെട്ടപ്പോള് മന്‍സിലാക്കാന് സാധിച്ചത്. കമ്പനി രേഖകള് ഉപയോഗപ്പെടുത്തി നടത്തിയ തട്ടിപ്പാണിതെന്നും കമ്പനിക്ക് ഇതില് ഉത്തരവാദിത്തമില്ലെന്നും ഖത്തര് എയര്‍വേയ്‌സ് അധികൃതര് ഉദ്യോഗാര്‍ഥിയെ അറിയിച്ചിട്ടുണ്ട്.\nഖത്തര് എയര്‍വെയ്‌സിലെ നിയമനം സംബന്ധിച്ച് സംശയമുള്ള ഉദ്യോഗാര്‍ഥികള് തൊട്ടടുത്തുള്ള ഖത്തര് എയര്‍വെയ്‌സ് ഓഫീസുമായോ കമ്പനിയുടെ ദോഹയിലെ ഹ്യൂമന് റിസോഴ്‌സ് വകുപ്പ് വഴിയോ ആധികാരികത ഉറപ്പാക്കിയതിന് ശേഷമേ തുടര്‍നടപടികളിലേക്ക് കടക്കാവൂ എന്നും ഇത്തരത്തില് തൊഴില് വാഗ്ദാനം ചെയ്ത് പണം തട്ടിയെടുക്കാനുള്ള ശ്രമങ്ങള്‍ക്കെതിരെ ഉദ്യോഗാര്‍ഥികള് ജാഗ്രത പാലിക്കണമെന്ന് ഖത്തര് എയര്‍വേയ്‌സിന്റെ അധികൃതര് പത്രക്കുറിപ്പിലൂടെ അറിയിച്ചു.\nഎഴുതിയത് Muhammed Sageer Pandarathil at 11:45:00 PM\nവിഭാഗം ഖത്തര് എയര്‍വെയ്‌സ്, വാര്‍ത്ത\nഖത്തര് എയര്‍വേയ്‌സിന്റെ പേരില് ഇമെയില് വഴി മലയാളി ഉദ്യോഗാര്‍ഥിയില് നിന്ന് ലക്ഷങ്ങള് തട്ടാനുള്ള ശ്രമം. എയര്‍വെയ്‌സിന്റെ ഇമെയില് വിലാസത്തില് ബയോഡാറ്റ അയച്ച വയനാട് സുല്‍ത്താന് ബത്തേരി സ്വദേശിക്കാണ് വ്യാജ നിയമന ഉത്തരവ് നല്‍കി തട്ടിപ്പിന് ശ്രമം നടന്നത്.


ഫെയ്സ്ബുക്ക് കുറിപ്പുകളെച്ചൊല്ലി ബംഗാളിൽ കോൺഗ്രസ്-സി.പി.എം. ബന്ധം ഉലയുന്നു | 14Jun2021\nകൊൽക്കത്ത: പഴയകാല ചരിത്രസംഭവങ്ങളുടെ കാര്യത്തിൽ പരസ്പരം കുറ്റപ്പെടുത്തിക്കൊണ്ടുള്ള ഫെയ്സ്ബുക്ക് കുറിപ്പുകളുടെ പേരിൽ പശ്ചിമബംഗാളിലെ കോൺഗ്രസ്-സി.പി.എം. ബന്ധം ഉലയുന്നു. രക്തസാക്ഷി അനുസ്മരണങ്ങളുമായി ബന്ധപ്പെട്ടു നടത്തിയ പദപ്രയോഗങ്ങളാണ് വിവാദമായത്.\nബർധമാൻ ജില്ലയിലെ ആഹ്ളാദിപുരിൽ അരനൂറ്റാണ്ടുമുമ്പ് കോൺഗ്രസുകാരാൽ കൊല്ലപ്പെട്ട സി.പി.എം. പ്രവർത്തകരുടെ അനുസ്മരണ ദിവസത്തിൽ ഡി.വൈ.എഫ്.ഐ. സംസ്ഥാന അധ്യക്ഷ മീനാക്ഷി മുഖർജി ‘കോൺഗ്രസ് ഗുണ്ടാപ്പട’ എന്നു പ്രയോഗിച്ചതാണ് വിവാദത്തിന്റെ തുടക്കം. പ്രാദേശിക കോൺഗ്രസ് നേതാക്കളും അണികളും മീനാക്ഷിയെ വിമർശിച്ചു.\nകോൺഗ്രസുകാർ എഴുപതുകളുടെ തുടക്കത്തിൽ സി.പി.എമ്മുകാരോടു ചെയ്ത അതിക്രമങ്ങളുടെ വിശദാംശങ്ങൾ നിരത്തി രാജ്യസഭാംഗം ബികാഷ് രഞ്ജൻ ഭട്ടാചാര്യ പോസ്റ്റിട്ടതോടെ തർക്കം രൂക്ഷമായി. അങ്ങനെ പറയാനാണെങ്കിൽ കോൺഗ്രസിനും ഏറെപ്പറയാനുണ്ടെന്ന് പാർട്ടിനേതാക്കൾ പ്രതികരിച്ചു. സി.പി.എമ്മുകാർ കോൺഗ്രസുകാരെ കൊലപ്പെടുത്തിയ സായിബാഡിയിലെ സംഭവവും അവർ ചൂണ്ടിക്കാട്ടി. കോൺഗ്രസ് ഗുണ്ടാപ്പട എന്ന പ്രയോഗം നടത്തുന്ന ബികാഷ് കോൺഗ്രസിന്റെ പിന്തുണയോടെ നേടിയ രാജ്യസഭാംഗത്വം രാജിവെക്കുമോ എന്നും ചില നേതാക്കൾ ചോദിച്ചു.\nബികാഷിന്റേത് സി.പി.എമ്മിന്റെ ഔദ്യോഗിക നിലപാടാണോ എന്ന് വ്യക്തമാക്കണമെന്നാവശ്യപ്പെട്ട് സി.പി.എം. സംസ്ഥാന സെക്രട്ടറി സൂര്യകാന്ത മിശ്രയ്ക്ക് കോൺഗ്രസ് കത്തു നൽകി. ചരിത്രം അംഗീകരിച്ചുതന്നെയാണ് പരസ്പരധാരണയിലെത്തിയിട്ടുള്ളതെന്നും അത് കുത്തിപ്പൊക്കി അകൽച്ച സൃഷ്ടിക്കേണ്ടതില്ലെന്നുമാണ് സി.പി.എമ്മിന്റെ നിലപാട്.


ഉറങ്ങാന് പോക്കുന്നതിനു 10 മിനുട്ട് മുന്‍പ് ചെയ്യാവുന്ന ഒരു ഫേസ് പായ്ക്ക്. | ViralKerala.in\nHome Beauty ഉറങ്ങാന് പോക്കുന്നതിനു 10 മിനുട്ട് മുന്‍പ് ചെയ്യാവുന്ന ഒരു ഫേസ് പായ്ക്ക്.\nഉറങ്ങാന് പോക്കുന്നതിനു 10 മിനുട്ട് മുന്‍പ് ചെയ്യാവുന്ന ഒരു ഫേസ് പായ്ക്ക്.\nബ്യൂട്ടി പാര്‍ലറുകള് ഇന്ന് ഗ്രാമീണ ജീവിതത്തിന്‍റെ കൂടി അവിഭാജ്യ ഘടകമായി തീര്‍ന്നിരിക്കുകയാണ്. മുഖത്തെ പാടു മാറ്റാന്, മുഖം വെളുപ്പിക്കാന്, കലകള് മാറ്റാന്, എല്ലാം ഇന്ന് ബ്യൂട്ടി പാര്‍ലര് മാത്രമാണ് ആശ്രയം. എന്നാല് നമുക്ക് വീട്ടില് തന്നെ സ്വയം ഒരു ബ്യൂട്ടി പാര്‍ലര് ഒരുക്കാവുന്നതെയുള്ളു.\nവീട്ടില് കിട്ടുന്ന പഴങ്ങളും പച്ചക്കറികളും ഉപയോഗിച്ച് സ്വയം മുഖശ്രീ വരുത്തുകയും ആവാം. ഇതിനായി ആദ്യം സ്വന്തം ചര്‍മ്മത്തിന്‍റെ സ്വഭാവം അറിയേണ്ടതുണ്ട്. സാധാരണ ചര്‍മ്മമാണോ, വരണ്ട ചര്‍മ്മമാണോ, എണ്ണമയമുള്ളചര്‍മ്മമാണോ എന്നറിഞ്ഞ ശേഷമേ ദോഷം അകറ്റാനും അഴക് വരുത്താനുമുള്ള വിവിധ സൂത്രങ്ങള് തൊലിയില് പ്രയോഗിക്കാവു.\nഅല്ലെങ്കില് ഇത് മുഖക്കുരുവോ അലര്‍ജിയോ ഉണ്ടാവാന് ഇടവരുത്തും. ചര്‍മ്മ ശുദ്ധിക്ക് ഏറ്റവും ആവശ്യം ജലപാനമാണ്. ഇത് നൈസര്‍ഗ്ഗികമായി ചര്‍മ്മ കാന്തി വര്‍ദ്ധിപ്പിക്കും. എഡിമ (നീര്‍ക്കെട്ട്), മൂത്രസംബന്ധമായ അസുഖങ്ങള് എന്നിവ ഇല്ലെങ്കില് ദിവസവും ചുരുങ്ങിയത് 12 ഗ്ളാസ് വെള്ളമെങ്കിലും കുടിക്കണം.\nമുഖത്ത് ഉണ്ടാവുന്ന ഒരു പ്രധാന പ്രശ്നം കരിവാളിപ്പാണ് (കരുവാളിപ്പ്). വേനല്‍ക്കാലത്താണ് സൂര്യതാപം ഏറ്റതു മൂലം ഉണ്ടാവുന്ന കരിവാളിപ്പ് കൂടുതല് ഉണ്ടാവുക. ആഴ്ചയില് ഒരു ദിവസം എണ്ണ തേച്ച് കുളി നടത്തിയാല് കരിവാളിപ്പ് കുറേയേറെ മാറിക്കിട്ടും. ചര്‍മ്മത്തിന് സ്വാഭാവിക നിറം കൈവരികയും ചെയ്യും.\nവെയിലേറ്റ് മുഖം വാടി കരിവാളിപ്പ് വന്നാല് തണുത്ത വെള്ളം ഉപയോഗിച്ച് മുഖം കഴുകണം. നന്ത്യാര്‍വട്ട പൂവ് കണ്ണിനു മുകളില് വച്ചാല് കണ്ണിനു കുളിര്‍മയും ഉന്മേഷവും കൈവരും. കണ്ണില് ഉണ്ടാവുന്ന ചെറിയ പോറലുകള്‍ക്കും ചൊറിച്ചിലിനും നന്ത്യര്‍വട്ടത്തിന്‍റെ നീര് പിഴിഞ്ഞൊഴിക്കുന്നതും നല്ലതാണ്.\nഉറങ്ങാന് പോക്കുന്നതിനു 10 മിനുട്ട് മുന്‍പ് ചെയ്യാവുന്ന ഒരു ഉഗ്രന് ഫേസ് പായ്ക്ക് ഇവിടെ പരിജയപ്പെടാം :\nതൈര് : 1 ടേബിള് സ്പൂണ്\nമുള്‍ട്ടാണിമിട്ടി : 1/2 ടേബിള് സ്പൂണ്\n1 ടേബിള് സ്പൂണ് തൈര് എടുക്കുക,അതിലേക്കു അല്‍പ്പം മുള്‍ട്ടാണിമിട്ടി ചേര്‍ത്തിതിനു ശേഷം നന്നായി മിക്സ് ചെയുക. പേസ്റ്റ് രൂപത്തില് എത്തുമ്പോള് ഒരു പഞ്ഞി കഷ്ണം എടുത്തു മുഖത്തു പുരട്ടാം. 10 മിനുട്ടിന് ശേഷം സാധാ വെള്ളം കൊണ്ട് കഴുക്കി കളയുമ്പോള് തന്നെ നിങ്ങള്ക്ക് മാറ്റം തിരിച്ചറിയാന് കഴിയും.\nഈ മാജിക് തൈര് ഫേസ് മാസ്ക് ഗുണങ്ങളും പ്രവര്‍ത്തന രീതിയും അറിയുവാന് ഇ വീഡിയോ കാണാം ഷെയര് ചെയ്യാം\nPrevious articleഅരക്കെട്ടില് ടയര് പോലെ കിടക്കുന്ന കൊഴുപ്പ് അലിയിച്ചു കളയാന്\nNext articleനിങ്ങളുടെ വീടിന്‍റെ ചുമരില് ഇത്തരം അടയാളങ്ങള് കണ്ടാല് ശ്രദ്ധിക്കുക പൊലീസിന്‍റെ മുന്നറിയിപ്പ്


കറുത്ത രാച്ചിയമ്മയായി വെളുത്ത പാര്‍വതിയോ ? മറുപടിയുമായി സംവിധായകന് - RashtraDeepika\nഉറൂബിന്‍റെ ഏറെ ആരാധകരുള്ള ചെറുകഥ രാച്ചിയമ്മയ്ക്കു ഛായാഗ്രാഹകന് വേണു ഒരുക്കിയ സിനിമാരൂപാന്തരം ‘രാച്ചിയമ്മ’ തിയറ്ററുകളില്. മൂന്നു ചെറു സിനിമകള് ചേര്‍ന്ന ‘ആണും പെണ്ണും’\nആന്തോളജിയിലെ ഒരേടാണ് വേണു തിരക്കഥയും ഛായാഗ്രഹണവും സംവിധാനവും നിര്‍വഹിച്ച ‘രാച്ചിയമ്മ’. ദയ, മുന്നറിയിപ്പ്, കാർബൺ എന്നിവയ്ക്കു ശേഷം വേണു സംവിധാനം ചെയ്ത ചിത്രം. പാര്‍വതി തിരുവോത്ത് രാച്ചിയമ്മയായും ആസിഫ് അലി കുട്ടിക്കൃഷ്ണനായും സ്‌ക്രീനില്.\nകോട്ടയം രമേശ്, രാജിനി ചാണ്ടി, വിനോദ് കെടാമംഗലം തുടങ്ങിയവരാണു മറ്റു വേഷങ്ങളില്. എഡിറ്റിംഗ് ബീനപോള്. മ്യൂസിക് ബിജിബാല്. ആര്‍ട്ട് ജ്യോതിഷ് ശങ്കര്.\n“ ഇതു രാച്ചിയമ്മയുടെ കഥയാണെങ്കിലും അതു പറയുന്നതു കുട്ടിക്കൃഷ്ണന്‍റെ കാഴ്ചപ്പാടിലാണ്. കുട്ടിക്കൃഷ്ണനാണ് കേന്ദ്രകഥാപാത്രം.\nകുട്ടിക്കൃഷ്ണന് കാണുന്ന രാച്ചിയമ്മയാണ് ഉറൂബിന്‍റെ രാച്ചിയമ്മ എന്ന കഥയില്. സിനിമയിലും അതുപോലെയാണു ചെയ്തിരിക്കുന്നത്… ” സംവിധായകന് വേണു പറയുന്നു.\n‘ആണും പെണ്ണും’ സിനിമയുടെ ഭാഗമായത്..?\nരാജീവ് രവിയുടെ ഐഡിയ പ്രകാരമാണ് നാലു കാലഘട്ടങ്ങളിലുള്ള നാലു കഥകള് ചേര്‍ത്ത് ആന്തോളജി ചെയ്യാമെന്നു തീരുമാനിച്ചത്.\nഅതില് ശ്രീലങ്കയില് ഷൂട്ട് ചെയ്യേണ്ടിയിരുന്ന രാജീവിന്‍റെ സിനിമ കോവിഡ് കാരണം വേണ്ടെന്നുവച്ചു. അങ്ങനെ അതു മൂന്നു കഥകളായി. സന്തോഷ് എച്ചിക്കാനത്തിന്‍റെ കഥയില് ജെയ് കെ സംവിധാനം ചെയ്ത സാവിത്രി നാല്പതുകളില് നടക്കുന്ന കഥയാണ്.\nഅറുപതുകളില് നടക്കുന്ന കഥയാണു രാച്ചിയമ്മ. ഉണ്ണി ആറിന്‍റെ പെണ്ണും ചെറുക്കനും കഥയെ ആധാരമാക്കി ആഷിക് അബു സംവിധാനം ചെയ്ത ‘റാണി’ ഈ കാലത്തു സംഭവിക്കുന്നതാണ്.\nമൂന്നു കഥകളും തമ്മില് യാതൊരു ബന്ധവുമില്ലെങ്കിലും ഓരോരോ കാലഘട്ടങ്ങളില് ഓരോരോ സാഹചര്യങ്ങളില് ഒരോരോപ്രായങ്ങളിലുള്ള സ്ത്രീകളും പുരുഷന്മാരും തമ്മിലുണ്ടാകുന്ന ബന്ധങ്ങളാണ് എല്ലാത്തിന്‍റെയും പ്രമേ യം. \nഅവരോരോരുത്തരും അതിനെ എങ്ങനെയാണു കാണുന്നതെന്നു പറയുകയാണ് ഈ സിനിമകള്. ആണും പെണ്ണും എന്നതു തന്നെയാണ് പൊതുവായ പ്രമേയം.\n‘രാച്ചിയമ്മ’ സിനിമയാക്കാൻ ആഗ്രഹിച്ചിരുന്നോ…?\nരാജീവ് രവി അയച്ചു തന്ന കുറേ കഥകളില് ഒന്നായിരുന്നു രാച്ചിയമ്മ. പണ്ടു ഞാന് വായിച്ചിട്ടുള്ള കഥയാണ്. കഥ അതുപോലെ സിനിമയാക്കുകയായിരുന്നില്ല.\nകഥയിലുള്ള ചില കാര്യങ്ങള് സിനിമയിലില്ല. കഥയിലില്ലാത്ത ചില കാര്യങ്ങള് സിനിമയിലുണ്ട്. സാഹിത്യം അതുപോലെ ഷൂട്ട് ചെയ്യുകയല്ലല്ലോ സിനിമയില്.\nസിനിമയ്ക്ക് അതിന്‍റേതായ ഒരു ഭാഷയില്ലേ. സിനിമയാക്കാന് അത്ര എളുപ്പമുള്ള കഥയല്ല രാച്ചിയമ്മ. സാഹിത്യത്തില് ആ കഥയ്ക്കുള്ള ബ്രില്യന്‍സ് സിനിമയില് കൊണ്ടുവരിക അത്ര എളുപ്പമല്ല.\nകാത്തിരുപ്പിന്‍റെ കഥയല്ലേ ‘രാച്ചിയമ്മ’…?\nകാത്തിരുപ്പിനു പല നിര്‍വചനങ്ങളാവാം. ചില കാര്യങ്ങളില് കാലം മാറുന്നതിനനുസരിച്ച് അതിന്‍റെ രാഷ്്്ട്രീയ ശരിയും തെറ്റുമൊക്കെ മാറുമല്ലോ.\nനമ്മള് അമ്പതു വര്‍ഷം മുമ്പു വിചാരിച്ചിരുന്ന ചില കാര്യങ്ങളെക്കുറിച്ച് ഇപ്പോള് ആലോചിക്കുമ്പോള് നമുക്കു തന്നെ നാണക്കേടു തോന്നാറില്ലേ. കഥയിലെ ശരിതെറ്റുകള്…അതിലെ രാഷ്്ട്രീയം, അതിലെ സദാചാര വിശ്വാസങ്ങള്…ഞങ്ങള് സിനിമയില് അതേപടി പകര്‍ത്തിയിട്ടില്ല.\nആ കഥ അങ്ങനെ തന്നെ പകര്‍ത്തിയാല് അതിന്‍റെ എസന്‍സ് സിനിമയില് കിട്ടിക്കൊള്ളണമെന്നില്ല എന്നു തോന്നിയതുകൊണ്ട് ആ കഥയുടെ പ്രമേയത്തെ സപ്പോര്‍ട്ട് ചെയ്യാനായി ഈ കാലത്തിനു ചേരുന്ന ചില ചെറിയ മാറ്റങ്ങള് വരുത്തി എന്നേയുള്ളൂ. ഈ സിനിമ പൂര്‍ണമായും എന്‍റെ വേര്‍ഷന് അല്ല.\nസദാചാര ചിന്തകളില് കാലത്തിനനുസരിച്ചു മാറ്റം സ്വാഭാവികമല്ലേ..? പഴയ കാമുകന് എന്നു പറഞ്ഞു കാത്തിരിക്കുന്ന സ്ത്രീ ഒരു സ്ഥിരം കഥാപാത്രമാണ്. അക്കാലത്ത് സ്ത്രീത്വത്തിന്‍റെ നന്മയുടെ ലക്ഷണമായി ആളുകള് പറയുന്ന ഒരു കാര്യമായിരുന്നു അത്. ഇന്ന് അങ്ങനെയാരും പറയാറില്ലല്ലോ. അങ്ങനെ വരുമ്പോള് ആ പോയിന്‍റ് മാത്രം ഉപയോഗിച്ചു സിനിമ ചെയ്യാനാവില്ല.\nകഥയിലെ രാച്ചിയമ്മ കാമുകനോടു കാണിച്ചിരുന്ന സ്‌നേഹം അതുപോലെ തന്നെ സിനിമയിലും തുടരുന്നുണ്ട്. അതിനുള്ള ന്യായങ്ങളില് ചില ചെറിയ വ്യത്യാസങ്ങള് വരുത്തി എന്നേയുള്ളൂ.\nരാച്ചിയമ്മയായി പാര്‍വതി വന്നത്…?\nപാര്‍വതിയെയാണ് ഞാന് ആദ്യം തന്നെ മനസില് കണ്ടിരുന്നത്. കാരണം, ഇതൊരു പെര്‍ഫോമന്‍സ് റോളാണ്. എക്‌സ്പീരിയന്‍സുള്ള, ഈ കഥാപാത്രത്തെ ഉള്‍ക്കൊണ്ടു ചെയ്യുന്ന ഒരാള്‍ക്കേ അതു സാധ്യമാകൂ.\nഅങ്ങനെയുള്ള കുറച്ച് ആളുകളേയുള്ളൂ നമ്മുടെയിടയില്. അതിലൊരാള് പാര്‍വതിയാണ്. പാര്‍വതിക്കും ഈ റോള് ഇഷ്ടമായി. ഈ കഥാപാത്രത്തിന്‍റെ ഡെവലപ്‌മെന്‍റ്സിലൊക്കെ പാര്‍വതിയുടെ ഇന്‍പുട്‌സും എനിക്കു സഹായകമായി.\nകറുത്ത രാച്ചിയമ്മയായി വെളുത്ത പാര്‍വതിയെ കാസ്റ്റ് ചെയ്തതെന്തിന്, ഒരു കറുത്ത പെണ്ണിനെ എന്തുകൊണ്ടു കാസ്റ്റ് ചെയ്തില്ല എന്നൊക്കെ പലരും ചോദിച്ചു കേട്ടു. അതിനുള്ള മറുപടി…?\nരാച്ചിയമ്മയുടെ കറുത്ത നിറത്തിന് യാതൊരു രീതിയിലുമുള്ള രാഷ്്ട്രീയ-സാമൂഹിക പ്രസക്തിയുമില്ലെന്ന് ഈ കഥ വായിച്ചിട്ടുള്ളവര്‍ക്ക് അറിയാം.\nകഥയില് അതിനു സൗന്ദര്യലക്ഷണം അല്ലെങ്കിൽ കോസ്മറ്റിക് എന്ന രീതിയിലുളള പ്രാധാന്യം മാത്രമാണു കൊടുത്തിട്ടുള്ളത്. സ്‌കിന് കളര് വളരെ പൊളിറ്റിക്കലായ ഒരു കാര്യമാണെങ്കിലും ഈ കഥയില് അത് ഒട്ടും പൊളിറ്റിക്കല് അല്ല.\nപശുവിനെ വളര്‍ത്തി പാലു വിറ്റ് സമ്പാദിച്ച് ബാങ്ക് ബാലന്‍സുമൊക്കെയായി ഗംഭീരമായി ജീവിക്കുന്ന സ്ത്രീയാണു രാച്ചിയമ്മ. അവര് പണം കടം കൊടുക്കാറുണ്ട്. പലിശ വാങ്ങാറുമുണ്ട്.\nഅവര് സ്വന്തമായി ഒരു ഇന്‍ഡസ്ട്രിയാണ്. അല്ലാതെ അടിച്ചമര്‍ത്തപ്പെട്ടവരുടെ സിംബലൊന്നുമല്ല അവര് ആ കഥയില്. പാര്‍വതിയുടെ സ്‌കിന് കറുപ്പിക്കേണ്ടതില്ലെന്ന് എല്ലാവരും ചേര്‍ന്ന് ആദ്യം തന്നെ തീരുമാനിച്ചിരുന്നു.\nഎനിക്കു കറുപ്പു നിറമുള്ള ഒരു പാര്‍വതിയെ കിട്ടിയിരുന്നെങ്കില് ഞാന് കാസ്റ്റ് ചെയ്‌തേനെ. പക്ഷേ, കറുത്ത നിറമുള്ള ഒരു പാര്‍വതി നമുക്കില്ല.\nഅത് എന്തുകൊണ്ടാണ് ഇല്ലാത്തതെന്നാണ് നമ്മള് ആലോചിക്കേണ്ടത്. കറുത്ത ഒരുപാടു കുട്ടികളും അഭിനേതാക്കളും ഉണ്ടായിരിക്കും.\nപക്ഷേ, പാര്‍വതിയുടെ ലെവലില് അഭിനയചാതുര്യമുള്ള, പൊതുവേ ജനങ്ങള്‍ക്ക് അറിയാവുന്ന ഒരു കറുത്ത പാര്‍വതി നമ്മുടെ സിനിമയിലില്ല. ഞാന് എവിടെപ്പോയി അന്വേഷിക്കും.\nഅപ്പോള് സാഹചര്യമാണ് ഇതില് ഇങ്ങനെയൊരു പ്രശ്‌നമുണ്ടാക്കുന്നത്. സ്‌കിന് കളര് പൊളിറ്റിക്‌സാകുന്നത് അവര്‍ക്ക് അവസരങ്ങള് നിഷേധിക്കപ്പെടുമ്പോഴാണ്.\nഒരു ജോലിക്കു ചെല്ലുമ്പോള്‍പ്പോലും കറുപ്പെന്നതു പലപ്പോഴും ഒരു സൗന്ദര്യക്കുറവായി പലരും കരുതുന്ന ഒരു കാര്യമാണ്. ചിലപ്പോള് അതിനെ ബ്രേക്ക് ചെയ്യാനായിരിക്കാം ഉറൂബ് രാച്ചിയമ്മയെ കറുപ്പാക്കിയത്.\nഅതേസമയം തന്നെ, കറുത്ത സുന്ദരി എന്നത് നമ്മുടെ നാട്ടില് പലരുടെയും മനസില് ഇറോട്ടിക് സെക്‌സി ഇമേജാണ്. ഞാന് ആ ഇറോട്ടിക് ഇമേജിനു പിന്നാലെ പോകുന്നില്ല എന്നു തന്നെ തീരുമാനിച്ചു.\nഈ കഥയില് കറുപ്പ് ഒരു കോസ്മറ്റിക് സംഭവം മാത്രമാണ്. അതിന് ഒരു പൊളിറ്റിക്‌സുമില്ല. പിന്നെന്തിനാണ് അതേക്കുറിച്ചു നമ്മള് വ്യാകുലപ്പെടുന്നത്.\nഇതു കറുപ്പിനു പൊളിറ്റിക്കല് അര്‍ഥമുണ്ടായിരുന്ന ഒരു കഥ ആയിരുന്നെങ്കില് പാര്‍വതിയെ കാസ്റ്റ് ചെയ്യാന് പറ്റില്ല. അങ്ങനെയൊരാളെ കിട്ടിയില്ലെങ്കില് ആ സിനിമ ചെയ്യുകയുമില്ല.\nആസിഫ് അലി ഈ സിനിമയിലെത്തിയത്…?\nകഥയില് ‘ഞാന്’ എന്നു പരാമര്‍ശിക്കുന്ന കഥാപാത്രത്തിനു സിനിമയില് കുട്ടികൃഷ്ണന് എന്ന പേരു കൊടുത്തു.\nആദ്യം മറ്റൊരാളിനെയാണ് ആ റോളിലേക്ക് ആലോചിച്ചത്. ചില സാങ്കേതിക കാരണങ്ങള് കൊണ്ട് അതു നടന്നില്ല. അപ്പോള് ഞാന് ആസിഫിനെ സമീപിച്ചു. ആസിഫ് സമ്മതിച്ചു.\nഞാന് പ്രതീക്ഷിച്ചതിലും ഏറെ പക്വതയിലാണ് ആസിഫ് ആ വേഷം ചെയ്തത്. ആസിഫ് എന്നെ അല്പമൊന്ന് അതിശയിപ്പിച്ചു. ഡ്രാമ കൈകാര്യം ചെയ്യുന്നതു കാണുമ്പോള് ഒരാര്‍ട്ടിസ്റ്റിനെ കൃത്യമായി അളക്കാനാവും.\nവളരെ ഡ്രമാറ്റിക്കാണ് ഈ കഥ. നാടകീയമായിപ്പോയി എന്നു പറയിക്കാന് ഒരുപാട് അവസരമൊരുക്കുന്നതാണ് ഇതിലെ ഇമോഷണല് മുഹൂര്‍ത്തങ്ങള്. ആസിഫിന് അതു വളരെ നിയന്ത്രിതമായി കൈകാര്യം ചെയ്യാനായി.\nഇത്രയും കാലത്തിനിടെയുണ്ടായ എക്്‌സ്പീരിയന്‍സിന്‍റെ പ്രതിഫലനമാണത്. മുകളിലേക്കു നീങ്ങുന്ന നല്ല കരിയര് ഗ്രാഫാണ് ആസിഫില് കാണാനാകുന്നത്.


സല്‍മാന് ഖാന് നായകനാകുന്ന ചിത്രത്തില് രാം ചരണും വെങ്കിടേഷും - Pathram Online\nസല്‍മാന് ഖാന് നായകനാകുന്ന ചിത്രത്തില് രാം ചരണും വെങ്കിടേഷും. സല്‍മാന് ഖാന് ആരാധകര് ഏറെ ആകാംക്ഷയോടെ കാത്തിരിക്കുന്ന ചിത്രമാണ് കഭി ഈദ് കഭി ദീവാലി. ഇപ്പോള് ചിത്രത്തെ സംബന്ധിച്ച പുതിയ ഒരു റിപ്പോര്‍ട്ട് പുറത്തു വന്നിരിക്കുകയാണ്.\nതെലുങ്കിലെ യുവ സൂപ്പര്‍താരം രാം ചരണ് തേജയും ചിത്രത്തില് സല്‍മാനൊപ്പം എത്തും എന്നതാണ് വാര്‍ത്ത. ഒരു ഗാനരംഗത്തിലാകും രാം ചരണ് എത്തുക എന്ന് വാര്‍ത്താ ഏജന്‍സി റിപ്പോര്‍ട്ട് ചെയ്തു. റിപ്പോര്‍ട്ട് അനുസരിച്ച് ചിത്രത്തിലെ സുപ്രധാന രംഗത്ത് വരുന്ന ഗാനമായിരിക്കും ഇത്. ആര്.ആര്.ആറിനുശേഷം ഉത്തരേന്ത്യയില് രാം ചരണിനുണ്ടായ ജനപ്രീതി കണക്കിലെടുത്താണ് സല്‍മാന് ചിത്രത്തില് രാം ചരണിനെ ഉള്‍പ്പെടുത്തിയിരിക്കുന്നത്. തെലുങ്ക് താരം വെങ്കിടേഷാണ് സിനിമയില് മറ്റൊരു പ്രധാനവേഷത്തിലെത്തുന്നത്. പൂജ ഹെഗ്‌ഡേയാണ് ചിത്രത്തിലെ നായിക.\nജാസി ഗില്, ഷെഹനാസ് ഗില്, പാലക് തിവാരി, രാഘവ് ജൂയല്, സിദ്ധാര്‍ത്ഥ് നിഗം എന്നിവരും ചിത്രത്തില് അഭിനയിക്കുന്നുണ്ട്. ഫര്‍ഹാദ് സംജിയാണ് ചിത്രം സംവിധാനം ചെയ്യുന്നത്.


BJP leader who threatened to hug Mamata if he is infected tests positive for Covid-19-കോവിഡ് വന്നാൽ മമതയെ കെട്ടിപ്പിടിക്കുമെന്ന് ഭീഷണിപ്പെടുത്തിയ ബിജെപി നേതാവിന് കോവിഡ്\nബിജെപി നേതാവ് അനുപം ഹസ്രയ്ക്കാണ് കോവിഡ് പരിശോധനാ ഫലം പോസിറ്റീവ് ലഭിച്ചത്\nUpdated: October 2, 2020 6:40:40 pm\nകൊൽക്കത്ത: കോവിഡ് -19 ബാധിച്ചാൽ പശ്ചിമ ബംഗാൾ മുഖ്യമന്ത്രി മമത ബാനർജിയെ കെട്ടിപ്പിടിക്കുമെന്ന് ഭീഷണിപ്പെടുത്തിയ ബിജെപി ദേശീയ സെക്രട്ടറി അനുപം ഹസ്രയ്‌ക്ക് കോവിഡ് സ്ഥിരീകരിച്ചു. ബിജെപി നേതാവ് അനുപം ഹസ്രയ്ക്കാണ് കോവിഡ് പരിശോധനാ ഫലം പോസിറ്റീവ് ലഭിച്ചത്. അടുത്തിടെ ബിജെപിയുചെ ദേശീയ സെക്രട്ടറിയായി നിയമിതനായ ഹസ്രയെ രോഗബാധ സ്ഥിരീകരിച്ചതിനെത്തുടർന്ന് കൊൽക്കത്തയിലെ ഒരു സ്വകാര്യ ആശുപത്രിയിൽ പ്രവേശിപ്പിച്ചു.\nതനിക്ക് ശാരീരിക അസ്വസ്ഥതകളുള്ളതായി ഹസ്ര പറഞ്ഞിരുന്നു. തുടർന്ന് കോവിഡ് പരിശോധനയ്ക്കായി ബിജെപി നേതാവിന്റെ സാമ്പിളുകൾ അയച്ചു. പരിശോധയിൽ പോസീറ്റീവ് ഫലം ലഭിക്കുകയായിരുന്നു.\nRead More: കോവിഡ് വന്നാൽ മമത ബാനർജിയെ കെട്ടിപ്പിടിക്കും; ബിജെപി നേതാവിനെതിരെ പരാതി\nഹസ്രയുടെ വിവാദ പ്രസ്താവനയ്ക്കെതിരെ തൃണമൂൽ കോൺഗ്രസ് പരാതി നൽകിയിരുന്നു.ഞായറാഴ്ച വൈകുന്നേരം സൗത്ത് 24 പർഗാനാസിൽ നടന്ന പാർട്ടി പരിപാടിയിൽ ഹസ്ര നടത്തിയ പരാമർശമാണ് വിവാദത്തിന് ഇടയായത്. ത്രിണമൂൽ കോൺഗ്രസിന്റെ സിലിഗുരി യൂണിറ്റാണ് ഇയാൾക്കെതിരെ പരാതി നൽകിയത്.\n“നമ്മുടെ പ്രവർത്തകർ കൊറോണ വൈറസിനെക്കാൾ വലിയ ശത്രുവിനോടാണ് യുദ്ധം ചെയ്യുന്നത്. അവർ മമത ബാനർജിയോടാണ് പോരാടുന്നത്. മാസ്ക് ധരിക്കാതെ മമത ബാനർജിയോട് പൊരുതാൻ പറ്റിയാൽ മാസ്ക് ധരിക്കാതെ കോവിഡ്-19നോടും പൊരുതാൻ അവർക്ക് സാധിക്കും,” എന്ന് ഹസ്ര പറഞ്ഞതായി വാർത്താ ഏജൻസി പിടിഐ റിപ്പോർട്ട് ചെയ്യുന്നു.\nRead More: തൃണമൂൽ എംപിമാരെയും ഹത്രാസിൽ തടഞ്ഞു; എംപിമാർക്കെതിരെ ഉദ്യോഗസ്ഥരുടെ ബലപ്രയോഗം\n“എനിക്ക് കൊറോണ വൈറസ് ബാധിച്ചാൽ പോയി മമത ബാനർജിയെ കെട്ടിപ്പിടിക്കുമെന്ന് ഞാൻ തീരുമാനിച്ചു,” എന്നും ഹസ്ര പറഞ്ഞതായാണ് റിപ്പോർട്ട്. മുൻ തൃണമൂൽ എംപിയായ ഹസ്ര കഴിഞ്ഞ വർഷമാണ് ബിജെപിയിൽ ചേർന്നത്.\nRead More: BJP leader who threatened to hug Mamata if he is infected tests positive for Covid-19\nWeb Title: West bengal coronavirus latest update anupam hazra bjp hug mamata banerjee


കൊച്ചു കുഞ്ഞുങ്ങളെ കൊന്നാൽ രാഷ്ട്രീയമായും കായികമായും നേരിടും: സി.പി.എം. ജില്ലാ സെക്രട്ടറി ആർ. നാസർ | CPM district secretary sends outastrongly worded reaction on Abhimanyu murder – News18 Malayalam\nആർ.എസ്.എസ്. തിരുത്തിയില്ലെങ്കിൽ സി.പി.എം. തിരുത്തുമെന്നും പാർട്ടി നേതൃത്വം\nLast Updated : April 16, 2021, 18:37 IST\nഅഭിമന്യുവിൻ്റെ കൊലപാതകത്തിൽ ആർഎസ്എസിനെതിരെ ആഞ്ഞടിച്ച് സി.പി.എം. കൊച്ചു കുഞ്ഞുങ്ങളെ കൊന്നാൽ രാഷ്ട്രീയമായും കായികമായും നേരിടുമെന്ന് സി.പി.എം. ജില്ലാ സെക്രട്ടറി ആർ. നാസർ ന്യൂസ് 18 നോട് പറഞ്ഞു. ആർ.എസ്.എസ്. തിരുത്തിയില്ലെങ്കിൽ സി.പി.എം. തിരുത്തുമെന്നും പാർട്ടി നേതൃത്വം വ്യക്തമാക്കി. അതേസമയം കൊലപാതകത്തിലെ മുഖ്യപ്രതിയായ ആർഎസ്എസ് പ്രവർത്തകൻ പാലരിവട്ടം സ്റ്റേഷനിൽ കീഴടങ്ങി.\nആർ എസ് എസും സിപിഎമ്മും തമ്മിൽ നിരന്തരം സംഘർഷം നടക്കുന്ന വള്ളികുന്നം പടയണി വെട്ടം പ്രദേശങ്ങളിൽ ശക്തമായ തിരിച്ചടി നൽകുമെന്ന് സി.പി.എം. ജില്ലാ സെക്രട്ടറി ആർ. നാസർ പറഞ്ഞു. കായികമായി അക്രമിക്കാൻ വന്നാൽ പ്രതിരോധിക്കുക തന്നെ ചെയ്യും. അടിച്ചാൽ തിരിച്ചടിക്കുമെന്നും ജില്ലാ സെക്രട്ടറി വ്യക്തമാക്കി\nഅതേസമയം അഭിമന്യുവിനെ കുത്തി കൊലപ്പെടുത്തിയ കേസിലെ മുഖ്യപ്രതിയും ആർ.എസ്.എസ്. പ്രവർത്തകനുമായ സജയ് ദത്ത് പാലാരി വെട്ടം സ്റ്റഷനിലെത്തി കീഴടങ്ങി.\nസജയ് ദത്ത് പുറമെ പ്രതികൾക്ക് ഒളിവിൽ പോകാൻ സഹായം നൽകിയ വിഷ്ണുവെന്നയാളും പൊലിസ് കസ്റ്റടിയിലാണ്. സജയ് ദത്തിനൊപ്പം നാല് പേർകൂടി ഉണ്ടെന്നാണ് പൊലീസിൻ്റെ നിഗമനം അഭിമന്യുവിൻ്റെ സംസ്കാരം പടയണി വെട്ടത്തെ വീട്ടുവളപ്പിൽ നടന്നു. വിഷു ദിനത്തിലാണ് അഭിമന്യുവിനെ കുത്തിക്കൊലപ്പെടുത്തിയത്.\nവള്ളികുന്നം പടയണിവെട്ടം ക്ഷേത്രോത്സവത്തിനിടെ ആയിരുന്നു സംഭവം.\nകഴിഞ്ഞ ദിവസം മറ്റൊരു സ്ഥലത്ത് വെച്ചുണ്ടായ സംഘർഷത്തിന്റെ തുടർച്ചയായിട്ട് ആയിരുന്നു കൊലപാതകം എന്നാണ് പൊലീസ് വ്യക്തമാക്കിയത്. ആർ എസ് എസ് പ്രവർത്തകനായ സജയ് ദത്തിന്റെ നേതൃത്വത്തിൽ ആസൂത്രിതമായ കൊല എന്നാണ് സി പി ഐ എം ആരോപിച്ചിരുന്നത്.\nകൊല നടത്തിയ ശേഷം സജയ് ദത്ത് ഒളിവിൽ ആയിരുന്നു. സജയ് ദത്തിന്റെ അച്ഛനെയും സഹോദരനെയും വള്ളികുന്നം പൊലീസ് കസ്റ്റഡിയിൽ എടുത്തു ചോദ്യം ചെയ്തിരുന്നെങ്കിലും വിവരം ലഭിച്ചിരുന്നില്ല. ഇതിനിടെയാണ് പാലാരിവട്ടം പോലീസ് സ്റ്റേഷനിൽ എത്തി സജയ് ദത്ത് കീഴടങ്ങിയത്.\nചെങ്ങന്നൂർ പൊലീസ് ഇയാളെ വിശദമായി ചോദ്യം ചെയ്യും. 15 പേരടങ്ങുന്ന സംഘമാണ് അഭിമന്യുവിനെ കൊലപ്പെടുത്തിയത് എന്നാണ് പൊലീസിന്റെ കണ്ടെത്തൽ. സജയ് ദത്തിൽ നിന്നും മറ്റ് പ്രതികളെ കുറിച്ച് വിവരം ലഭിക്കുമെന്നാണ് പ്രതീക്ഷ.\nഅഭിമന്യു രാഷ്ട്രീയക്കാരനല്ലെന്ന് പിതാവ്\nഅഭിമന്യൂ രാഷ്ട്രീയക്കാരനല്ലെന്നും ഒരു പ്രശ്‌നത്തിന് പോകാത്തയാളാണെന്നും പിതാവ് അമ്പിളി കുമാര് മാധ്യമങ്ങളോട് പറഞ്ഞു. അഭിമന്യുവിന്റെ സഹോദരന് അനന്തു ഡി.വൈ.എഫ്.ഐ. പ്രവര്‍ത്തകനാണെന്ന് പിതാവ് പറഞ്ഞു.\nഫോണ് വിളിച്ചപ്പോ അഭിമന്യു പറഞ്ഞത് കൂട്ടുകാരനെ കണ്ടിട്ട് വരാമെന്നും സഹോദരന് അനന്തു അമ്പലത്തില് പോയോ എന്നറിയാന് വിളിച്ച‌പ്പോള് പോയില്ലെന്നും പറഞ്ഞുവെന്ന് അദ്ദേഹം വ്യക്തമാക്കി.\nAlso read: 'അഭിമന്യു രാഷ്ട്രീയക്കാരനല്ല'; വള്ളിക്കുന്നത്ത് കൊല്ലപ്പെട്ട 16 വയസ്സുകാരന്റെ പിതാവ്\n"ഫോണ് വിളിച്ചപ്പോ പറഞ്ഞത് കൂട്ടുകാരനെ കണ്ടിട്ട് വരാമെന്നാണ്. മൂത്ത ആള് അമ്പലത്തില് പോയോ എന്നറിയാനായി വിളിച്ചപ്പോള് പോയില്ലെന്ന് പറഞ്ഞു. അയാള് കൂട്ടുകാരന്റെ വീട്ടിലായിരുന്നു. ഞാന് കിടന്ന് മയക്കം പിടിച്ചപ്പോഴാണ് അനിയത്തിയുടെ മകളുടെ മൊബൈലില് സുഹൃത്തുക്കള് ആരോ വിളിച്ചു പറഞ്ഞപ്പോഴാണ് സംഭവം അറിയുന്നത്," അഭിമന്യുവിന്റെ പിതാവ് പറഞ്ഞു.\nFirst published: April 16, 2021, 18:37 IST\nabhimanyuabhimanyu murderabhimanyu murder case


FIFA Says Rescued Thai Boys Won't Attend World Cup Final– News18 Malayalam\nഗുഹയിൽ നിന്ന് രക്ഷപ്പെട്ട കുട്ടികൾ ലോകകപ്പ് ഫൈനൽ കാണില്ലെന്ന് ഫിഫ\nUpdated: July 10, 2018, 10:59 PM IST\nബാങ്കോക്: ആരോഗ്യസ്ഥിതി മോശമായ സാഹചര്യത്തിൽ ഗുഹയിൽ നിന്നും രക്ഷപ്പെട്ട 12 തായ് കുട്ടികൾ ഞായറാഴ്ച നടക്കുന്ന ലോകകപ്പ് ഫൈനൽ കാണാൻ എത്തില്ലെന്ന് ഫിഫ. കുട്ടികളും കോച്ചും ഗുഹയിൽ അകപ്പെട്ട് 18 ദിവസത്തിനു ശേഷമാണ് അവരെ വിദേശത്തു നിന്നുള്ള ഡൈവർമാരുടെയും തായ് നേവി സീലിന്‍റെയും നേതൃത്വത്തിൽ പുറത്തെത്തിച്ചത്.\nഫിഫ തലവൻ ഗിയാനി ഇൻഫാന്‍റിനോ കഴിഞ്ഞയാഴ്ച കുട്ടികളെ ലോകകപ്പ് ഫൈനൽ മത്സരം കാണാൻ ക്ഷണിച്ചിരുന്നു. എന്നാൽ, ആരോഗ്യകരമായ പ്രശ്നങ്ങളാൽ കുട്ടികൾ ഇപ്പോൾ മോസ്കോ വരെ യാത്ര ചെയ്യുന്നതിന് തടസമുണ്ടെന്ന് അറിയിപ്പ് ലഭിച്ചതായി അദ്ദേഹം പറഞ്ഞു.\n'എല്ലായ്പോഴും ഫിഫ പ്രാധാന്യം നൽകുന്നത് എല്ലാവരുടെയും ആരോഗ്യത്തിനാണ്. കൂടാതെ, ഫിഫ ഒരുക്കുന്ന മറ്റൊരു പരിപാടിയിലേക്ക് കുട്ടികളെ ക്ഷണിക്കുമെന്നും അവരുടെ ആഹ്ളാദത്തിൽ പങ്കുചേരുമെന്നും ഫിഫ വക്താവ് അറിയിച്ചു.\nജൂൺ 23ന് ആയിരുന്നു 11 മുതൽ 16 വരെ വയസു പ്രായമുള്ള 12 കുട്ടികളും അവരുടെ ഫുട്ബോൾ കോച്ചും ഗുഹയ്ക്കുള്ളിൽ രക്ഷപ്പെടാൻ കഴിയാത്തവിധം റെയായി താം ലുവാങ് ഗുഹാമുഖത്ത് അകപ്പെട്ടു പോയത്. അതേസമയം, രക്ഷാപ്രവർത്തനത്തിനിടെ മരിച്ച തായ് നേവി ഉദ്യോഗസ്ഥന്‍റെ കുടുംബത്തിന് ഫിഫ അനുശോചനങ്ങൾ അറിയിച്ചു.


തൂണേരി പഞ്ചായത്തില് 43 പേർക്ക് കൂടി കോവിഡ് |\nസംസ്ഥാനത്ത് വീണ്ടും കോവിഡ് മരണം; മലപ്പുറ...\nTuesday, July 14, 2020 10:19 PM IST\nകോഴിക്കോട്: തൂണേരി പഞ്ചായത്തില് 43 പേർക്ക് കൂടി കോവിഡ് സ്ഥിരീകരിച്ചു. 600 പേരിൽ നടത്തിയ പ്രത്യേക ആന്‍റിജന് പരിശോധനയിലാണ് 43 പേരിൽ രോഗം കണ്ടെത്തിയത്. തിങ്കളാഴ്ച തൂണേരിയിൽ പഞ്ചായത്ത് പ്രസിഡന്‍റ് അടക്കം 53 പേർക്ക് രോഗം സ്ഥിരീകരിച്ചിരുന്നു.\nഇതിന്‍റെ അടിസ്ഥാനത്തിലാണ് തൂണേരി പ്രാഥമികാരോഗ്യകേന്ദ്രത്തില് പ്രത്യേക ആന്‍റിജന് പരിശോധന നടത്തിയത്. ഇത് ഉൾപ്പെടെ ജില്ലയില് 58 പേര്‍ക്ക് ആണ് കോവിഡ് സ്ഥിരീകരിച്ചത്.\nനാദാപുരം, തൂണേരി മേഖലയില് ശനിയാഴ്ച മൂന്നു പേർക്ക് സമ്പര്‍ക്കത്തിലൂടെ കോവിഡ് സ്ഥിരീകരിച്ചിരുന്നു. ഇവരുടെ രോഗബാധയുടെ ഉറവിടം വ്യക്തമല്ല. ഇവരുമായി പ്രാഥമിക സമ്പർത്തിലുള്ളവരെ പരിശോധിച്ചതിലൂടെയാണ് പഞ്ചായത്ത് പ്രസിഡന്‍റ് ഉൾപ്പെടെ 53 പേർക്ക് രോഗം സ്ഥിരീകരിച്ചത്.


ഒത്തുകളിച്ചാല് 10 വര്‍ഷം അകത്ത് കിടക്കേണ്ടി വരും; ഒത്തുകളി ക്രിമിനല് കുറ്റമാക്കി ശ്രീലങ്ക -Sri Lanka has criminalised match-fixing. What does the new law say? | Indian Express Malayalam\nsri lanka has criminalised match fixing what does the new law say\nനൂറ് മില്യണ് രൂപ പിഴയും പത്തുവര്‍ഷം തടവും വരെയാണ് ക്രിക്കറ്റിലെ അഴിമതിയ്ക്കു ലഭിക്കുക\nUpdated: November 12, 2019 9:38:10 pm\nഒത്തുകളി ക്രിമിനല് കുറ്റമാക്കി ശ്രീലങ്ക. കഴിഞ്ഞ കുറേ വര്‍ഷങ്ങളായി ശ്രീലങ്കന് ക്രിക്കറ്റില് തുടരുന്ന വിവാദങ്ങളുടെയും അഴിമതിയുടെയും പശ്ചാത്തലത്തിലാണ് നീക്കം. ഐസിസിയുടെ അഴിമതിവിരുദ്ധ യൂണിറ്റ് നടത്തിയ അന്വേഷണത്തിനു ശേഷമാണ് പ്രസ്തുത തീരുമാനം.\nഇന്നലെയാണ് ഇതുസംബന്ധിച്ച കായിക ബില് ശ്രീലങ്കന് പാര്‍ലമെന്റ് പാസാക്കിയത്. നൂറ് മില്യണ് രൂപ പിഴയും പത്തു വര്‍ഷം തടവും വരെയാണ് ക്രിക്കറ്റിലെ അഴിമതിയ്ക്ക് ലഭിക്കുക. കായിക മന്ത്രി ഹരിന് ഫെര്‍ണാണ്ടോയാണ് ബില് അവതരിപ്പിച്ചത്. ഇതിഹാസ താരവും 1996 ല് ലോകകപ്പ് നേടിക്കൊടുത്ത നായകനും കാബിനറ്റ് മന്ത്രിയുമായ അര്‍ജുന രണതുംഗ ബില്ലിനെ പിന്തുണച്ചിട്ടുണ്ട്.\nനിലവില് ഇംഗ്ലണ്ടും ഓസ്‌ട്രേലിയയുമടക്കമുള്ള രാജ്യങ്ങളില് വാതുവയ്പ് ഗുരുതര ക്രിമിനല് കുറ്റമാണ്.\nഎന്താണ് നിയമം ?\nപുതിയ നിയമം പ്രകാരം വാതുവയ്പുമായി നേരിട്ട് ബന്ധപ്പെട്ടുന്ന ഏതൊരാളും, ക്രിക്കറ്റുമായി ബന്ധപ്പെട്ട സുപ്രധാന വിവരം കൈമാറുന്നവര്, വാതുവയ്പുകാര്‍ക്ക് അനുകൂലമായി പിച്ച് തയാറാക്കുന്നവര്, നിയമങ്ങള് വാതുവയ്പുകാര്‍ക്കായി ഉപയോഗിക്കുന്നവര് തുടങ്ങിയവരെല്ലാം ശിക്ഷ നേരിടേണ്ടി വരും. ഏതെങ്കിലും തരത്തിലുള്ള അഴിമതി ഇടപെടലുകള് ഐസിസിയുടെ അഴിമതിവിരുദ്ധ യൂണിറ്റിനെ അറിയിക്കാതെ ഇരിക്കുന്നതും ശിക്ഷാര്‍ഹമാണ്. നേരത്തെ ബംഗ്ലാദേശ് താരം ഷാക്കിബ് അല് ഹസനെതിരെ ഈ നിയമമാണ് പ്രയോഗിച്ചത്.\nപുതിയ നിയമം കുറ്റകൃത്യങ്ങളെയും ശിക്ഷകളെയും മൂന്നായി തരംതിരിച്ചിരിക്കുന്നു.\nഒന്നാമത്തേതില്, മാച്ച് ഫിക്‌സിങ്, സ്‌പോട്ട് ഫിക്‌സിങ്, കളിയെക്കുറിച്ചുള്ള വിവരങ്ങള് കൈമാറുന്നത്, സമ്മാനങ്ങള് വാങ്ങുന്നതും നല്‍കുന്നതും, കളിക്കാര് വാതുവയ്ക്കുന്നത് (സ്വയം ഉള്‍പ്പെടുന്ന കളിയില്), പണത്തിനോ മറ്റെന്തെങ്കിലും നേട്ടത്തിനായ മാച്ച് ഓഫീഷ്യലുകള് നിയമം വളച്ചൊടിക്കുന്നത്, വാതുവയ്പുകാര്‍ക്ക് അനുകൂലമായി പിച്ചും മറ്റും തയാറാക്കുന്ന ക്യുറേറ്റര്‍മാര് തുടങ്ങിയവയാണ് ഉള്‍പ്പെടുന്നത്.\nഈ കുറ്റകൃത്യങ്ങള്‍ക്ക് പരമാവധി 10 വര്‍ഷം തടവും 100 മില്യണ് ശ്രീലങ്കന് രൂപ പിഴയുമാണ് ശിക്ഷ.\nരണ്ടാമത്തെ വിഭാഗത്തില്, അന്വേഷണ സംഘത്തിന് മുന്നില് മതിയായ കാരണമില്ലാതെ ഹാജരാകാതിരിക്കുക, അന്വേഷണ സംഘത്തിന്റെ ചോദ്യത്തിന് ഉത്തരം നല്‍കാതിരിക്കുക, തെറ്റായ പ്രസ്താവനയോ മൊഴിയോ നല്‍കുന്നത്, അന്വേഷണത്തിന് സഹായകമാകുന്ന തെളിവ് നശിപ്പിക്കുക, അഴിമതി വിവരം അറിയിക്കാതിരിക്കുക എന്നിവയാണ് ഉള്‍പ്പെടുന്നത്. മൂന്ന് വര്‍ഷം വരെ തടവ് ലഭിക്കാവുന്ന ശിക്ഷയാണിത്. 200000 ശ്രീലങ്കന് രൂപ പിഴയുമുണ്ട്.\nമൂന്നാമത്തെ വിഭാഗത്തില് അന്വേഷണത്തിന്റെ രഹസ്യസ്വഭാവം നശിപ്പിക്കുന്നവരും അന്വേഷണത്തിന് വേണ്ട വിവരം നല്‍കാന് ആവശ്യപ്പെട്ടിട്ടും അതിന് തയ്യാറാക്കാത്തതുമാണ് ഉള്‍പ്പെടുന്നത്. ഇതിന് 10 വര്‍ഷം വരെ തടവും 500000 രൂപ പിഴയുമാണ് ശിക്ഷ.\nകഴിഞ്ഞ രണ്ട് വര്‍ഷമായി ശ്രീലങ്കന് ക്രിക്കറ്റ് അഴിമതയിലും വാതുവയ്പിലും വലയുകയാണ്. 2017 മുതല് ശ്രീലങ്കന് ക്രിക്കറ്റ് ബോര്‍ഡ് ഐസിസിയുടെ അഴിമതിവിരുദ്ധ യൂണിറ്റിന്റെ നിരീക്ഷണത്തിലാണ്. വാതുവെപ്പുമായി ബന്ധപ്പെട്ട അന്വേഷണത്തില് സഹകരിക്കാത്തതിനെത്തുടര്‍ന്ന് ഇതിഹാസ താരം സനത് ജയസൂര്യയ്ക്ക് രണ്ടു വര്‍ഷത്തെ വിലക്ക് ഏര്‍പ്പെടുത്തിയിരുന്നു. പിന്നാലെ വാതുവയ്പില് മുന് പേസര് നുവാന് സോയ്‌സയെ സസ്‌പെൻഡ് ചെയ്തിരുന്നു. കഴിഞ്ഞ വര്‍ഷം ദില്‍ഹാര ലോകുഹെറ്റിഗെയെ ടി20 ലീഗിലെ അഴിമതി കേസിലും സസ്‌പെൻഡ് ചെയ്തിരുന്നു. അഴിമതിയെക്കുറിച്ച് അറിയിച്ചില്ലെന്നതും താരത്തിനെതിരെയുളള കുറ്റമാണ്.\nഇന്ത്യയില് വാതുവയ്പ് കുറ്റകൃത്യമാണ്. എന്നാല് ഒരുപാട് രാജ്യങ്ങളില്, ഇന്ത്യയില് നടക്കുന്ന കളികളില് ചില പ്രത്യേക തരത്തിലുള്ള വാതുവയ്പുകള് നിയമവിധേയമാണ്. ഇന്ത്യയില് 2018 ല് ജസ്റ്റിസ് ബി.എസ്.ചൗഹാന് അധ്യക്ഷനായുള്ള ബെഞ്ച് കായികരംഗത്തെ വാതുവയ്പും അഴിമതിയും ക്രിമിനല് കുറ്റമാക്കണമെന്ന് നിര്‍ദേശിച്ചിരുന്നു. കടുത്ത ശിക്ഷയും ഏര്‍പ്പെടുത്തണമെന്ന് അദ്ദേഹം പറഞ്ഞിരുന്നു. വാതുവയ്പ് നിയമവിധേയമാക്കുന്നതിനെക്കുറിച്ചുള്ള ലോധ കമ്മിറ്റിയുടെ നിര്‍ദേശത്തെത്തുടര്‍ന്ന് സുപ്രീം കോടതിയായിരുന്നു ചൗഹാന് കമ്മിഷനോട് റിപ്പോര്‍ട്ട് തയ്യാറാക്കാന് ആവശ്യപ്പെട്ടത്.\n2013 ലെ ഐപിഎല് വാതുവയ്പ് കേസിനെത്തുടര്‍ന്നാണ് ലോധ കമ്മിറ്റി നിലവില് വരുന്നത്. ഇന്ത്യന് ക്രിക്കറ്റില് വേണ്ട മാറ്റങ്ങള് കൊണ്ടുവരുന്നതിന്റെ ഭാഗമായിട്ടായിരുന്നു കമ്മിറ്റി രൂപീകരിച്ചത്.\nWeb Title: Sri lanka has criminalised match fixing what does the new law say


cinema:government has tightened the law | സിനിമ: വ്യാജന്‍മാരെ പൂട്ടാനുറച്ച് കേന്ദ്രം, ശിക്ഷ3വർഷം തടവും 10 ലക്ഷം പിഴയുമാക്കി ഭേദഗതി - Malayalam Oneindia\nPublished: December 28 2019, 11:34 [IST]\nദില്ലി: രാജ്യത്തെ സിനിമാ വ്യവസ്യായത്തിന്‍റെ നട്ടെല്ല് ഒടിച്ചു കൊണ്ടാണ് വ്യാജ പതിപ്പ് മേഖലയിലെ ബിസിനസ് തഴച്ചു വളരുന്നത്. കോടികള് മുടക്കി നിര്‍മ്മിക്കുന്ന പല സിനിമകളും റിലീസ് ചെയ്ത് ഓന്നോ രണ്ടോ ദിവസം കഴിയുമ്പോള് തന്നെ അതിന്‍റെ വ്യാജ പതിപ്പുകള് ഓണ്‍ലൈനില് വിലസുകയാണ്.\nശക്തമായ നിരീക്ഷണങ്ങള് നടത്തുകയും നിയമനടപടി സ്വീകരിക്കുകയും ചെയ്തതോടെ ഇടക്കാലത്ത് ഒന്ന് പിന്‍വലിഞ്ഞിരുന്നെങ്കിലും വീണ്ടും സജീവമായിരിക്കുകയാണ് വ്യാജന്‍മാര്. ഈ സാഹചര്യത്തിലാണ് വ്യാജന്‍മാരെ പൂട്ടാന് നിയമം ശക്തമാക്കാന് കേന്ദ്ര സര്‍ക്കാര് ഒരുങ്ങുന്നത്. വിശദാംശങ്ങള് ഇങ്ങനെ..\nപുതിയ സിനിമകള് തിയേറ്ററുകളില് പ്രദര്‍ശനത്തിന് എത്തുമ്പോള് തന്നെ വ്യാജപതിപ്പും പുറത്തിറങ്ങുന്നതാണ് ഇപ്പോഴത്തെ സാഹചര്യം. വ്യാജപതിപ്പ് പുറത്തിറക്കുന്നവരെ ചിലപ്പോഴെങ്കിലും പിടികൂടാറുണ്ടെങ്കിലും മതിയായ ശിക്ഷ ലഭിക്കുന്നില്ലെന്ന ആരോപണവും ശക്തമാണ്.\nഈ ആരോപണം കൂടി പരിഗണിച്ചാണ് വ്യാജന്‍മാരെ കുടുക്കാന് കേന്ദ്രസര്‍ക്കാര് നിയമം ശക്തമാക്കിയിരിക്കുന്നത്. രാജ്യത്ത് നിലവിലുള്ള നിയമം സിനിമാറ്റോഗ്രാഫ് ആക്ട് 1952 ലെ 6എ വകുപ്പിലാണ് കേന്ദ്ര സര്‍ക്കാര് ഭേദഗതി വരുത്തിയിരിക്കുന്നത്.\n3 വര്‍ഷം തടവ്\nനിര്‍മ്മാതാവിന്‍റെ കൃത്യമായ അനുമതിയില്ലാതെ സിനിമയുടെ പതിപ്പ് ഇറക്കുന്നവര്‍ക്ക്3വര്‍ഷം തടവും പത്ത് ലക്ഷം രൂപ പിഴയും നല്‍കുന്നതാണ് ഭേദഗതി. വ്യാജന്‍മാര്‍ക്കെതിരായ നിയമം ശക്തമാക്കുമെന്ന് ഈ വര്‍ഷമാദ്യം മുംബൈയില് സിനിമാ മ്യൂസിയം ഉദ്ഘാടനം ചെയ്യുമ്പോള് പ്രധാനമന്ത്രി ഉറപ്പ് നല്‍കിയിരുന്നു.\nസിനിമാ മേഖലയിലുള്ള അണിയറ പ്രവര്‍ത്തകരുടെ നിരന്തര ആവശ്യം പരിഗണിച്ചാണ് കേന്ദ്രസര്‍ക്കാര് ഇത്തരമൊരു നീക്കം നടത്തിയിരിക്കുന്നത്. രാജ്യത്ത് അടുത്ത കാലത്ത് റിലീസ് ചെയ്ത ബിഗ് ബജറ്റ് ചിത്രങ്ങളുടെ വ്യാജ പതിപ്പ് ഇറങ്ങിയത് സിനിമ വ്യവസായത്തിന് വലിയ തിരിച്ചടിയായതും കേന്ദ്രം കണക്കിലെടുത്തെന്നാണ് വിലയിരുത്തപ്പെടുന്നത്.\nവിദേശ രാജ്യങ്ങളില് നിന്ന് പോലും ഓണ്‍ലൈന് അപ്ലോഡ് ചെയ്യുന്ന സാഹചര്യത്തില് അതിന്മേല് നടപടിയെടുക്കുകയെന്നത് സംസ്ഥാന സര്‍ക്കാറിന്‍റെ അധികാരപരിധിയില്‍പ്പെടുന്ന കാര്യമല്ല. കേന്ദ്ര സര്‍ക്കാറിന്‍റെ ശക്തമായ ഇടപെടലാണ് ഇത്തരത്തിലുള്ള വ്യാജന്‍മാരെ തുരത്താന് വേണ്ടതെന്നാണ് സിനിമാ മേഖലയിലുള്ളവര് അഭിപ്രായപ്പെടുന്നത്.\nപ്രതിവര്‍ഷം 7200 കോടി\nവ്യാജന്‍മാരെ തടയാനുള്ള സംരഭങ്ങള് സ്വാകര്യമേഖലയിലുണ്ടെങ്കിലും അവയ്ക്ക് ഇനിയും സിനിമാക്കാര്‍ക്കിടയില് സ്വീകാരത്യ ലഭിച്ചിട്ടില്ല. പ്രതിവര്‍ഷം 7200 കോടിയുടെ നഷ്ടമാണ് ഇന്ത്യന് സിനിമാ വ്യവസായത്തിന് വ്യാജന്‍മാര് ഉണ്ടാക്കുന്നുവെന്നാണ് കണക്ക്.\nസിനിമാ രജിസ്ട്രേഷനുള്ള അധികാരം സംഘടനകളുടെ കയ്യില് നിന്ന് സര്‍ക്കാറിന്‍റെ കയ്യിലെത്തിയാല് മാത്രമേ ഇക്കാര്യത്തില് ഫലപ്രദമായ ഇടപെടലുണ്ടാവുകയുള്ളു. ഇതിന് വര്‍ഷങ്ങളായി നടപ്പിലാക്കാതെ കിടക്കുന്ന സിനിമാ റെഗുലേറ്ററി അതോറിറ്റി നിലവില് വരേണ്ടിയിരിക്കുന്നു.\nമൊബൈല് പതിപ്പ് മാത്രമല്ല\nസിനിമകളുടെ മൊബൈല് പതിപ്പ് മാത്രമല്ല, ഓണ്‍ലൈനില് വ്യാജനായി വികസിക്കുന്നത്. സ്റ്റുഡിയോകളില് നിന്നും ചലച്ചിത്ര പ്രവര്‍ത്തകരില് നിന്നുതന്നെയും സിനിമ ചോരുന്നതും പതിവാണ്. നിവിന് പോളി നായകനായ പ്രേമം എന്ന ചിത്രത്തിന്‍റെ സെന്‍സര് കോപ്പിവരെ ചോര്‍ന്നത് വലിയ വിവാദത്തിന് ഇടയാക്കിയിരുന്നു.\nതാരങ്ങളുടെ ആരാധകര് തമ്മിലുള്ള പോരും സിനിമകള് ചോരുന്നതിന് ഇടയാക്കുന്നുണ്ടെന്നാണ് റിപ്പോര്‍ട്ടുകള് വ്യക്തമാക്കുന്നത്. ശത്രുതാരത്തിന്‍റെ സിനിമ തകര്‍ക്കാന് ഫാന്‍സ് അസോസിയേഷനുകള് സിനിമകള് ചോര്‍ത്തി നല്‍കുന്നുണ്ടെന്നാണ് പ്രധാന ആരോപണം.\nമലയാള സിനിമയിലെ വ്യാജന്‍മാരുടെ ഭീഷണി ഏറ്റവും അവസാനമായി നേരിടേണ്ടി വന്നത് പ്രധാനമായും മമ്മൂട്ടിയുടെ മാമാങ്കം, പൃഥിരാജിന്‍റെ ഡ്രൈവിങ് ലൈസന്‍സ് എന്നീചിത്രങ്ങള്‍ക്കാണ്. നേരത്തെ മോഹന്‍ലാല് ചിത്രം ഒടിയന്‍റെ വ്യാജപതിപ്പും വളരെ വേഗത്തില് ഓണ്‍ലൈനിലെത്തിയിരുന്നു.\nഗോവിന്ദ് എന്ന പ്രൊഫൈല് പേരുള്ളയാളായിരുന്നു ടെലഗ്രാം ആപ് വഴി മാമാങ്കം സിനിമ അപ്ലോഡ് ചെയ്തതെന്ന് പോലീസ് കണ്ടെത്തിയിരുന്നു. സിനിമയുടെ എക്സിക്യൂട്ടീവ് പ്രൊഡ്യൂസര് ആന്‍റണി ഡൊമിനിക് നല്‍കിയ പരാതിയില് കൊച്ചി സെന്‍ട്രല് പോലീസ് കേസെടുത്തിട്ടുണ്ട്.\nഗോവിന്ദിനെ ഒന്നാം പ്രതിയാക്കിയാണ് പോലീസ് കേസെടുത്തിരിക്കുന്നത്. സിനിമ ഡൗണ്‍ലോഡ് ചെയ്ത് കണ്ടവരും കേസില് പ്രതിയാകുമെന്നാണ് സെന്‍ട്രല് പോലീസ് വ്യക്തമാക്കിയത്. കേസില് സൈബര് പോലീസിന്‍റെ സഹായത്തോടെ അന്വേഷണം പുരോഗമിക്കുകയാണ്. പുതിയ നിയമഭേദഗതി കൂടി വരുന്നതോടെ പ്രതികള്‍ക്ക് തക്കതായ ശിക്ഷ നല്‍കാന് കഴിയുമെന്നാണ് പ്രതീക്ഷ.\ncinema piracy narendra modi സിനിമ നിയമം നരേന്ദ്ര മോദി\ncinema:government has tightened the law\nStory first published: Saturday, December 28, 2019, 11:34 [IST]


Safari Park | സസ്‌പെൻസുകളൊരുക്കി കാഴ്ചക്കാരെ കാത്തിരിക്കുന്നത് നിരവധി പക്ഷി, മൃഗാദികൾ; കോവിഡ് കാലത്തെ അടച്ചു പൂട്ടലിനു ശേഷം ഒക്ടോബർ അഞ്ചു മുതൽ ദുബായ് സഫാരി പാർക്ക് വീണ്ടും തുറക്കും; അറേബ്യൻ ഡെസർട്ട് സഫാരിക്കും അവസരം - MarunadanMalayalee.com\nSeptember 22, 202004:59 PM IST Permalink\nദുബായ്: ഒക്‌ടോബർ അഞ്ച് മുതൽ ദുബായ് സഫാരി പാർക്ക് വീണ്ടും തുറന്നു പ്രവർത്തിക്കും. രാവിലെ ഒമ്പതു മുതൽ വൈകീട്ട് അഞ്ചു വരെയാണ് പാർക്കിന്റെ പ്രവർത്തനം നടക്കുക. സന്ദർശകർക്ക് http://dubaisafari.ae/ എന്ന വെബ്‌സൈറ്റിലൂടെ ടിക്കറ്റുകൾ ബുക്ക് ചെയ്യാം.\n119 ഏക്കറിൽ വ്യാപിച്ചുകിടക്കുന്ന പാർക്കിൽ ആയിരക്കണക്കിന് പക്ഷി, മൃഗാദികളുണ്ട്. കോവിഡ് കാലത്തെ അടച്ചു പൂട്ടലിനു ശേഷം വീണ്ടും തുറക്കുമ്പോൾ കാഴ്ചക്കാർക്ക് സസ്‌പെൻസൊരുക്കി കൂടുതൽ മൃഗങ്ങളെ എത്തിച്ചിട്ടുണ്ട്.\nആഫ്രിക്കൻ വില്ലേജ്, ഏഷ്യൻ വില്ലേജ്, എക്‌സ്‌പ്ലോറർ വില്ലേജ് എന്നിങ്ങനെ വേർതിരിച്ചിരിക്കുന്ന പാർക്കിൽ അറേബ്യൻ ഡെസർട്ട് സഫാരിക്കും അവസരമുണ്ട്. കോവിഡ് മുൻകരുതൽ നടപടികൾ പാലിച്ചാണ് പാർക്ക് തുറക്കുന്നത്.\nബ്രിട്ടണിൽ മൃഗശാലകളും ഡ്രൈവ് ഇൻ തീയറ്ററുകളും തുറക്കുന്നു


Taliparamba Covid 19: കൊവിഡ് നിയന്ത്രണങ്ങൾ കടുപ്പിച്ചു; തളിപ്പറമ്പ് നഗരത്തിൽ ആൾത്തിരക്ക് കുറഞ്ഞു, വീഡിയോ കാണാം - police tightens covid 19 restrictions in taliparamba | Samayam Malayalam\npolice tightens covid 19 restrictions in taliparamba\nകൊവിഡ് നിയന്ത്രണങ്ങൾ കടുപ്പിച്ചു; തളിപ്പറമ്പ് നഗരത്തിൽ ആൾത്തിരക്ക് കുറഞ്ഞു, വീഡിയോ കാണാം\nSamayam Desk | Lipi | Updated: 20 Apr 2021, 06:32:00 PM\nതളിപ്പറമ്പ് നഗരത്തിൽ കൊവിഡ് നിയന്ത്രണങ്ങൾ കടുപ്പിച്ചു. റൂറൽ പോലീസ് കമ്മീഷണർ നവനീത് ശർമ്മയുടെ നേതൃത്വത്തിൽ നഗരത്തിൽ പരിശോധന നടത്തി. അത്യാവശ്യകാര്യങ്ങൾക്കല്ലാതെ പുറത്തിറങ്ങുന്നവർക്ക് താക്കീത്.\nതളിപ്പറമ്പിൽ നിയന്ത്രണങ്ങൾ കടുപ്പിച്ച് പോലീസ്.\nപോലീസ് കമ്മീഷണറുടെ നേതൃത്വത്തിൽ പരിശോധന.\nതളിപ്പറമ്പിൽ ആൾത്തിരക്ക് നന്നെ കുറഞ്ഞു.\nകണ്ണൂർ: തളിപ്പറമ്പിൽ കൊവിഡ് നിയന്ത്രണങ്ങൾ കർശനമായി പാലിക്കുന്നതിൻ്റെ ഭാഗമായി പോലീസ് പരിശോധന ശക്തമാക്കി. റൂറൽ പോലീസ് കമ്മീഷണർ നവനീത് ശർമ്മയുടെ നേതൃത്വത്തിലാണ് നഗരത്തിൽ പരിശോധന ശക്തമാക്കിയത്. പൂക്കോത്ത് നടയിൽ പോലീസ് ബാരിക്കേഡ് കെട്ടി വാഹന പരിശോധന നടത്തി. അത്യാവശ്യകാര്യങ്ങൾക്കല്ലാതെ പുറത്തിറങ്ങുന്നവരെ താക്കീതു ചെയ്യും. ഇനിയും പിടിയിലായാൽ നടപടിയെടുക്കുമെന്ന മുന്നറിയിപ്പ് നോട്ടീസ് നൽകുകയും ചെയ്തിട്ടുണ്ട്. എസ്പിയുടെ നേരിട്ടുള്ള പരിശോധനയിൽ ഇത്തരം വാഹനങ്ങളുടെ നമ്പരുകൾ എഴുതിയെടുക്കുന്നുണ്ട്.\nവരും ദിനങ്ങളിലും തളിപ്പറമ്പിൽ റെയ്ഡ് ശക്തമാക്കുമെന്ന് എസ്പി നവനീത് ശർമ്മ പറഞ്ഞു. ഇതിനിടെ കൊവിഡ് നിയന്ത്രണങ്ങൾ നടപ്പിൽ വരുത്താൻ പോലീസ് നടപടി ശക്തമാക്കിയതോടെ മലയോരത്തെ പ്രധാന വാണിജ്യകേന്ദ്രമായ തളിപ്പറമ്പിൽ ആൾത്തിരക്ക് നന്നെ കുറഞ്ഞു. മലയോര മേഖലയായ ആലക്കോട്, കരുവഞ്ചാൽ, ശ്രീകണ്ഠാപുരം, ചെറുപുഴ എന്നിവടങ്ങളിലേക്കുള്ള കെഎസ്ആർടിസി-സ്വകാര്യ ബസുകളിൽ ഭൂരിഭാഗവും സർവീസ് നിർത്തിവെച്ചു. തളിപ്പറമ്പ് നഗരത്തിലെ മാർക്കറ്റുകളിലും കടകളിലും ജനത്തിരക്ക് കുറഞ്ഞു.\nപ്രതിയുടെ എടിഎം കാർഡ് പോലീസ് കവർന്നു; കൈക്കലാക്കിയത് 50000 രൂപ, വീഡിയോ\nനഗരസഭയിൽ കൊവിഡ് വ്യാപനം കൂടിയതിനെ തുടർന്ന് ചില വാർഡുകൾ കണ്ടെയ്മെൻ്റ് സോണുകളാക്കിയിട്ടുണ്ട്. ബാങ്കുകൾ, സർക്കാർ ഓഫീസുകൾ എന്നിവടങ്ങളിലും ഹാജർ നില കുറവായിരുന്നു. പള്ളികൾ, അമ്പലങ്ങൾ എന്നിവടങ്ങളിൽ ചടങ്ങുകൾ ഒഴിവാക്കിയിട്ടുണ്ട്. പരിയാരം മെഡിക്കൽ കോളേജ്, ആയുർവേദാശുപത്രി, ലൂർദ് ആശുപത്രി എന്നിവിടങ്ങളിൽ സന്ദർശകർക്ക് വിലക്ക് ഏർപ്പെടുത്തിയിട്ടുണ്ട്. തൊട്ടടുത്ത ആന്തൂർ നഗരസഭയിൽ ഉൾപ്പെടുന്ന പറശിനിക്കടവ് മുത്തപ്പൻ മടപ്പുരയിൽ തീർഥാടകർക്ക് പ്രവേശനം നിഷേധിച്ചിട്ടുണ്ട്.\nപരിയാരത്ത് കൊവിഡ് രോഗികളുടെ എണ്ണം പെരുകുന്നു; ജനറൽ വാർഡുകൾ ചുരുക്കി ആര്‍ട്ടിക്കിള് ഷോ\nതളിപ്പറമ്പ് കൊവിഡ് 19 കൊറോണവൈറസ് കണ്ണൂര് Taliparamba Covid 19 Taliparamba Kannur news Kannur COVID 19 News\nWeb Title : police tightens covid 19 restrictions in taliparamba


ഞങ്ങള് കോരിവച്ച വെള്ളം കോണ്‍ഗ്രസ് എടുത്തുകൊണ്ട് പോയി; നിരാശ പരസ്യമാക്കി ബിജെപി\n23 May 2019 8:14 AM GMT\nശബരിമല വിഷയം തെരഞ്ഞെടുപ്പില് തങ്ങള്‍ക്ക് അനുകൂലമായി ഉപയോഗിക്കാന് സാധിക്കാത്തതിന്റെ നിരാശ പരസ്യമാക്കി ബിജെപി നേതാക്കള്. 'ഞങ്ങള് കോരിവച്ച വെള്ളം കോണ്‍ഗ്രസ് എടുത്തുകൊണ്ട് പോയി' എന്നാണ് ബിജെപി നേതാവ് ബി ഗോപാലകൃഷ്ണന് പ്രതികരിച്ചത്. മാതൃഭൂമി ചാനല് ചര്‍ച്ചയിലാണ് ഗോപാലകൃഷ്ണന് ഇത്തരത്തില് പ്രതികരിച്ചത്.\nശബരിമലയിലെ യുവതീ പ്രവേശന വിഷയത്തില് സംസ്ഥാന സര്‍ക്കാരിന്റെ നിലപാടിനെ എതിര്‍ത്തുകൊണ്ട് ബിജെപി നടത്തിയ പ്രക്ഷോഭങ്ങള് ഗുണം ചെയ്തത് കോണ്‍ഗ്രസിനാണെന്നാണ് ബിജെപി നേതാക്കള് വിലയിരുത്തുന്നത്. ശബരിമല വിഷയം തെരഞ്ഞെടുപ്പില് ഉന്നയിച്ച് കേരളത്തില് അക്കൗണ്ട് തുറക്കാനാകുമെന്ന കണക്കു കൂട്ടലിലായിരുന്നു ബിജെപി നേതാക്കള്.\nഎന്നാല് ഇക്കുറിയും ഒരു സീറ്റ് പോലും കേരളത്തില് നേടാന് ബിജെപിയ്ക്ക് സാധിച്ചില്ല. മാത്രമല്ല, കേരളത്തില് യുഡിഎഫ് തൂത്തുവാരിയുള്ള ജയം നേടിയെടുക്കുകയും ചെയ്തു. ഇരുപത് സീറ്റുകളില് 19 സീറ്റും യുഡിഎഫ് നേടിയപ്പോള് ആലപ്പുഴയില് മാത്രമാണ് എല്‍ഡിഎഫ് സ്ഥാനാര്‍ത്ഥി ജയിച്ചത്. ഭൂരിഭാഗം യുഡിഎഫ് സ്ഥാനാര്‍ത്ഥികളും അമ്പതിനായിരത്തിന് മുകളില് ഭൂരിപക്ഷം നേടുകയും ചെയ്തു.\nread more: ശബരിമലയിലും ക്ലച്ച് പിടിക്കാതെ ബിജെപി; നേട്ടം കൊയ്തത് കോണ്‍ഗ്രസ്\nB Gopalakrishnan BJP leaders sabarimala issue Sabarimala Woman Entry


ഗള്‍ഫ് മേഖല വീണ്ടും സംഘര്‍ഷത്തിലേക്ക്; ഇറാന്റെ തിരിച്ചടിയെ പ്രതിരോധിക്കാന് അമേരിക്കന് പടക്കപ്പലുകള് | News Moments | The world in your palm top\nബഹ്‌റൈന്: ചെങ്കടലില് ഇറാന്റെ എണ്ണക്കപ്പല് ആക്രമിക്കപ്പെട്ടതിന് പിന്നാലെ ഗള്‍ഫ് മേഖല വീണ്ടും സംഘര്‍ഷത്തിലേക്ക് നീങ്ങുന്നതായി റിപ്പോര്‍ട്ട്. തങ്ങളുടെ എണ്ണക്കപ്പലിന് നേരെ മിസൈല് ആക്രമണം നടത്തിയത് അമേരിക്കയാണെന്ന് ഇറാന് ഔദ്യോഗിക പ്രതികരണത്തില് വ്യക്തമാക്കിയ സാഹചര്യത്തില് ഏത് നിമിഷവും പ്രത്യാക്രമണം ഉണ്ടായേക്കുമെന്നാണ് കരുതുന്നത്. ഇറാന്റെ തിരിച്ചടിയെ നേരിടാന് അമേരിക്ക സജ്ജീകരണങ്ങള് ആരംഭിച്ചതായും അന്താരാഷ്ട്ര മാധ്യമങ്ങള് റിപ്പോര്‍ട്ട് ചെയ്യുന്നു.\nഗള്‍ഫ് മേഖല വഴി സഞ്ചരിക്കുന്ന പാശ്ചാത്യരാജ്യങ്ങളുടെ കപ്പലുകള്‍ക്ക് അമേരിക്ക സുരക്ഷയൊരുക്കുന്നുണ്ട്. ബഹ്‌റൈന് ആസ്ഥാനമായി പ്രവര്‍ത്തിക്കുന്ന അമേരിക്കന് നാവികസേനയുടെ ഫിഫ്ത് ഫ്‌ളീറ്റാണ് ഇപ്പോള് സുരക്ഷയൊരുക്കുന്നത്. കൂടാതെ ബ്രിട്ടീഷ് നാവികസേനയും അമേരിക്കന് കപ്പല്‍പ്പടയ്‌ക്കൊപ്പമുണ്ട്. ചെങ്കടല് ആക്രമണത്തിന് പിന്നാലെ സൗദി അറേബ്യ തങ്ങുടെ കപ്പലുകള്‍ക്ക് സുരക്ഷ ശക്തമാക്കിയിട്ടുണ്ട്.\nസൗദി അറേബ്യന് തീരത്ത് നിന്ന് 100 കിലോമീറ്റര് അകലെ വെച്ചാണ് ഇറാനിയന് എണ്ണക്കപ്പല് ആക്രമിക്കപ്പെട്ടത്. കപ്പല് ഉടമകളായ നാഷണല് ഇറാനിയന് ടാങ്കര് കമ്പനി മിസൈല് ആക്രമണം സ്ഥിരീകരിച്ചിരുന്നു. സംഭവത്തില് ആര്‍ക്കും പരിക്കേറ്റിട്ടില്ലെന്നാണ് അനൗദ്യോഗിക വിവരം. എന്നാല് കപ്പലിന് സാരമായ കേടുപാടുകള് സംഭവിച്ചിട്ടുണ്ട്.\nകൊറോണ വൈറസ്; ചൈനയില് മരണസംഖ്യ 80 ആയി ഉയര്‍ന്നു; രോഗബാധിതര് 2700ലേറെപ്പേര്


കേരള ടൂറിസം പേജില് പങ്കുവെച്ച ബീഫ് ഉലര്‍ത്തിയ വിഭവം സോഷ്യല്‍മീഡിയയില് വലിയ വിവാദമാണ് ഉണ്ടാക്കിയത്. ഇതിനെതിരെ മന്ത്രി കടകംപള്ളി സുരേന്ദ്രന് രംഗത്തെത്തി. എന്തിനെയും വര്‍ഗീയമാക്കാന് ശ്രമിക്കുന്ന വര്‍ഗീയ ഭ്രാന്തന്മാരാണ് വിവാദം ഉണ്ടാക്കുന്നതെന്ന് കടകംപള്ളി സുരേന്ദ്രന് വിമര്‍ശിച്ചു.\nകേരള ടൂറിസത്തിന്റെ പേജ് ലോക പ്രശസ്തമാണ്. അതില് പലതരം വിഭവങ്ങളുടെ പാചക കുറിപ്പുകള് പങ്കുവയ്ക്കാറുണ്ട്. എന്തിനും ഏതിനും വര്‍ഗീയ നിറം നല്‍കുന്നത് നല്ല പ്രവണതയല്ലെന്നും മന്ത്രി പ്രതികരിച്ചു.\nബീഫ് എന്നു പറഞ്ഞാല് പശുവിറച്ചി മാത്രമാണെന്ന് പ്രചരിപ്പിക്കുന്നവര്‍ക്ക് ഗൂഢലക്ഷ്യമാണ്. അത്തരക്കാരാണ് വിവാദങ്ങള് ഉണ്ടാക്കുന്നത്. എന്തിനും ഏതിനും വര്‍ഗീയ മാനം നല്‍കുന്നത് അപലപനീയമാണെന്നും കടകംപള്ളി സുരേന്ദ്രന് പറഞ്ഞു.\nTags: beef, kadakampalli surendran, tourism


Mohanlal's Lalentine's Day wishes goes viral on facebook - Malayalam Filmibeat\nപ്രണയിക്കുന്നവര്‍ക്ക് ആശംസകളുമായി മോഹന്‍ലാല്, ഫോട്ടോയും ക്യാപ്ഷനും പൊളിച്ചില്ലേ ബ്രൊ..\n| Published: Tuesday, February 14, 2017, 13:25 [IST]\nഈ പ്രായത്തിലും പ്രണയ രംഗങ്ങള് അതിമനോഹരമായി അഭിനയിക്കുന്ന നടന്മാരില് മലയാളത്തില് മോഹന്‍ലാലിനെ കഴിഞ്ഞിട്ടേ മറ്റാരുമുള്ളൂ. അതിനേറ്റവും ഒടുവിലത്തെ ഉദാഹരണമാണ് മുന്തിരി വള്ളികള് തളിര്‍ക്കുമ്പോള് എന്ന ചിത്രത്തിന്റെ വിജയം.\nഇന്ന് ഫെബ്രുവരി 14, ലോകത്ത് പ്രണയിക്കുന്നവരും പ്രണയം മനസ്സില് സൂക്ഷിക്കുന്നവരും ആഘോഷിയ്ക്കുന്ന ഒരു ദിവസം. വാലന്റെയിന്റെ ഓര്‍മയ്ക്കായി ആഘോഷിക്കുന്ന പ്രണയ ദിനത്തില് ആശംസകളുമായി മലയാളികളുടെ സ്വന്തം മോഹന്‍ലാലും.\nഏത് ആഘോഷ ദിവസങ്ങളിലും മോഹന്‍ലാല് ഫേസ്ബുക്കില് ആശംസകളുമായി എത്താറുണ്ട്. പ്രണയ ദിനവും മാറ്റി നിര്‍ത്തിയില്ല. പ്രണയിക്കുന്നവര്‍ക്കെല്ലാം പ്രണയദിനാശംസകളുമായി എത്തിയ മോഹന്‍ലാല് മനോഹരമായ ഒരു ഫോട്ടോയും ഫേസ്ബുക്കില് പോസ്റ്റ് ചെയ്തു. അതാണിത്. 'ഹാപ്പി ലാലന്റൈന്‍സ് ഡേ' എന്നാണ് ഫോട്ടോയ്ക്ക് ക്യാപ്ഷന് നല്‍കിയിരിയ്ക്കുന്നത്\nമോഹന്‍ലാലിന്റെ പ്രണയാദിനാശംസ ഫേസ്ബുക്കില് വൈറലാകുകയാണ്. വിജയ് യേശുദാസ് ഉള്‍പ്പടെയുള്ളവര് പോസ്റ്റിന് കമന്റിട്ടിട്ടുണ്ട്. അരലക്ഷത്തിലധികം ആളുകള് ലൈക്ക് ചെയ്ത ചിത്രം രണ്ടായിരത്തിലധികം ആളുകള് ഇപ്പോള് തന്നെ ഷെയര് ചെയ്തിട്ടുണ്ട്.\nപ്രണയത്തിന്റെ മുന്തിരി വള്ളികള്\nഅതേ സമയം മോഹന്‍ലാലിന്റെ മുന്തിരിവള്ളികള് എന്ന ചിത്രം പ്രണയത്തില് പൂത്തുലഞ്ഞ് നില്‍ക്കുകയാണ്. ജിബു ജേക്കബ് സംവിധാനം ചെയ്ത ചിത്രം ഭാര്യാ - ഭര്‍ത്താക്കന്മാര് തമ്മിലുള്ള പ്രണയ ബന്ധങ്ങളെ കുറിച്ചാണ് പറയുന്നത്. മീനയാണ് നായിക\nമേജര് രവി സംവിധാനം ചെയ്യുന്ന 1971 ബിയോണ്ട് ബോര്‍ഡേഴ്‌സ് എന്ന ചിത്രത്തിന്റെ ചിത്രീകരണം ലാല് പൂര്‍ത്തിയാക്കി. ബി ഉണ്ണികൃഷ്ണന് സംവിധാനം ചെയ്യുന്ന ചിത്രത്തിലാണ് നടന് അടുത്തതായി അഭിനയിക്കുന്നത്. ചിത്രത്തിന് വേണ്ടി തടി കുറയ്ക്കുന്ന ചികിത്സ നടത്തിക്കൊണ്ടിരിയ്ക്കുകയാണ് താരമിപ്പോള്. അത് കഴിഞ്ഞാല് പൃഥ്വിയുടെ ലൂസിഫറിലേക്ക് കടക്കും.\nRead more about: mohanlal facebook malayalam film malayalam cinema malayalam movie മലയാളം സിനിമ മോഹന്‍ലാല് വാലന്റെന്‍സ് ഡേ\nMohanlal's Lalentine's Day wishes goes viral on facebook\nStory first published: Tuesday, February 14, 2017, 13:25 [IST]


കരിയര് മികവില് പി വി സിന്ധു; ലോക റാങ്കിങ്ങില് സിന്ധു ഏഴാമത് | Reporter Live\nBy Web Desk\tDecember 3, 2016 12:53 am A+ A-\nമുംബൈ: പി വി സിന്ധുവിന് വീണ്ടും നേട്ടം. കരിയറില് ആദ്യമായി ബാഡ്മിന്റണ് വേള്‍ഡ് ഫെഡറേഷന്റെ റാങ്കിങ്ങില് ഒളിമ്പിക്‌സ് വെള്ളി മെഡല് ജേതാവായ പി വി സിന്ധു ഏഴാമതെത്തി. അതേസമയം, പതിനൊന്നാം സ്ഥാനത്തുണ്ടായിരുന്ന സൈന നേവാള് ഒരു സ്ഥാനം മെച്ചപ്പെടുത്തി വീണ്ടും പത്താം സ്ഥാനത്ത് തിരികെയെത്തി.\nതുടര്‍ച്ചയായുള്ള ചൈന ഓപ്പണ്, ഹോങ്കോങ്ങ് ഓപ്പണ് സീരീസുകളില് നടത്തിയ മികവുറ്റ പ്രകടനത്തിന്റെ പശ്ചാത്തലത്തിലാണ് പിവി സിന്ധു റാങ്കിങ്ങില് ഉയര്‍ന്നത്. ചൈന ഓപ്പണ് സീരീസില് സീരീസില് കിരീടം ചൂടിയ പിവി സിന്ധു, ചൈന ഒപ്പണ് സീരീസില് റണര് അപ്പാവാകുയായിരുന്നു. ഡിസംബറില് ദുബായിയില് വെച്ച് നടക്കാനിരിക്കുന്ന ബിഡബ്ല്യൂഎഫ് സൂപ്പര് സീരീസ് ഫൈനലില് പിവി സിന്ധു യോഗ്യത നേടുമെന്ന് ഇതിനകം ഉറപ്പായി കഴിഞ്ഞു.\nഅതേസമയം, പതിനൊന്നാം സ്ഥാനത്തേക്ക് പിന്തള്ളപ്പെട്ടിരുന്ന സൈന നേവാള് പുതിയ റാങ്കിങ്ങ് പട്ടികയില് വീണ്ടും പത്താം സ്ഥാനത്തെത്തി. പുതിയ റാങ്കിങ്ങില്, ഹോങ്കോങ്ങ് ഓപ്പണ് കിരീടം നേടിയ ചൈനീസ് താരം തായ് സൂ യിങ്ങ്, റിയോ ഒളിമ്പിക്‌സ് സ്വര്‍ണ ജേതാവ് കരോലീന മാരിനെ പിന്തള്ളി ഒന്നാം സ്ഥാനത്തെത്തി. ഇതോടെ, കരോലീന മാരിന് രണ്ടാം സ്ഥാനത്തും, തായ്‌ലാന്റ് താരം രാച്ചനോക്ക് ഇനാത്തോണ് മൂന്നാം സ്ഥാനത്തേക്കും വന്നെത്തി.\nDec 3, 2016 12:53 am


ഷാജി കൈലാസ് ചക്ക പഴുത്തോന്ന് നോക്കാനിറങ്ങിയ ആനിയെ സുരേഷ് ഗോപിയുടെ വീട്ടില് കൊണ്ടു പോയി താലികെട്ടിയ പ്രണയ കഥ ഇങ്ങനെ ; ആ കഥ ഷാജി കൈലാസ് പറയുന്നു.|\nBy Movie Seeks on June 1, 2018 Featured Stories\nചക്ക പഴുത്തോന്ന് നോക്കാനിറങ്ങിയ ആനിയെ നേരെ സുരേഷ് ഗോപിയുടെ വീട്ടിലേയ്ക്ക് കൊണ്ടുപോയി ഷാജി കൈലാസ് രജിസ്റ്റര് ചെയ്തു. ആനി ഷാജി കൈലാസ് താരദമ്ബതികള്‍ക്ക് ഇന്ന് 22ാം വിവാഹ വാര്‍ഷികമാണ്. 22 വര്‍ഷങ്ങള് പിന്നിട്ടെങ്കിലും തങ്ങളിപ്പോഴും പ്രണയിക്കുകയാണെന്ന് ഷാജി കൈലാസ് പറയുന്നു.\nഒരു സിനിമയുടെ ആവശ്യവുമായി ബോംബെയില് പോകണമെന്ന് പറഞ്ഞ് വീട്ടില് നിന്നും ഇറങ്ങിയ ഷാജി കൈലാസ് ചെന്നെത്തിയത് ആനിയുടെ വീടിന്റെ പുറകിലായിരുന്നു. ചക്ക പഴുത്തോ എന്ന് നോക്കാനെന്ന് പറഞ്ഞ് ഷാജി കൈലാസിനെയും കാത്തു നില്‍ക്കുകയായിരുന്നു ആനി. അവിടെ നിന്നും ആനിയെയും കൂട്ടി ഷാജി കൈലാസ് സുരേഷ് ഗോപിയുടെ വീട്ടിലേയ്ക്ക് പോകുകയായിരുന്നു. തങ്ങളെ ഒന്നിച്ച് കണ്ടിട്ടും ഒന്നും മനസ്സിലാകാതെ നിന്ന സുരേഷ് ഗോപിയോട് തങ്ങളുടെ പ്രണയം തുറന്നു പറയുകയായിരുന്നു. പിന്നീട് അവിടെ വെച്ചായിരുന്നു രജിസ്റ്റര് വിവാഹവും. തുടര്‍ന്ന് രഞ്ജി പണിക്കരാണ് തങ്ങളുടെ പ്രസ്മീറ്റ് നടത്തി വിവാഹകാര്യം അറിയിച്ചത്.\nഅമ്മയാണെ സത്യം എന്ന ചിത്രത്തിന്റെ ഡബ്ബിംഗ് നടന്ന അരുണാചലം സ്റ്റുഡിയോയില് വെച്ചായിരുന്നു ഷാജി കൈലാസ് ആനിയെ ആദ്യമായി കാണുന്നത്. ലൊക്കേഷനില് ഷാജി കൈലാസ് കടുംപിടുത്തക്കാരനായിരുന്നെങ്കിലും ആനി ചിരിച്ചും കളിച്ചും തമാശ പറഞ്ഞു നടക്കുന്ന കൂട്ടത്തിലായിരുന്നു. മഴയെത്തും മുമ്ബേ എന്ന ചിത്രത്തിലെ മികച്ച പ്രകടനത്തിന് ആനിയ്ക്ക് മികച്ച നടിയ്ക്കുള്ള അവാര്‍ഡ് ലഭിച്ചപ്പോള് ആനിയുടെ വീട്ടിലെ ഫോണിലേയ്ക്ക് വിളിച്ച് ഷാജി കൈലാസ് അഭിനന്ദനം അറിയിച്ചിരുന്നു.\nആനിയെ വിവാഹം കഴിക്കാന് താത്പര്യം ഉണ്ടെന്ന് ഷാജി കൈലാസ് രഞ്ജി പണിക്കരോടു പറഞ്ഞപ്പോഴുള്ള രഞ്ജി പണിക്കരുടെ ചിരി ഇന്നും ഷാജി കൈലാസിന് മറക്കാനാകില്ല. ഇക്കാര്യം ആനിയെ അറിയിച്ചപ്പോള് ആനിയില് നിന്നും അനുകൂലമായ മറുപടിയായിരുന്നു ഷാജിയ്ക്ക് ലഭിച്ചത്.\nPrevious Articleഈ സൂപ്പർ താരത്തെ പരസ്യമായി തല്ലുന്നവര്‍ക്ക് അഞ്ച് ലക്ഷം രൂപ; സിനിമയുടെ സെറ്റ് അടിച്ചുതകര്‍ക്കുന്നവര്‍ക്ക് ഇത്രയും ; പ്രമുഖ സംഘടനയുടെ വാഗ്ദാനം ഇങ്ങനെ\nNext Article നീരാളിയിൽ മോഹൻലാലുമായിട്ടുള്ള അഭിനയത്തെക്കുറിച്ച് നടി പാര്‍വ്വതി വർണിച്ചത് ഇങ്ങനെ ; ദാ…നോക്കാം


മാലേഗാവ് സ്‌ഫോടനം; കാണാതായ പ്രതികളെ എ.ടി.എസ് കൊന്നതാണെന്ന് വെളിപ്പെടുത്തല് |\nമാലേഗാവ് സ്‌ഫോടനം; കാണാതായ പ്രതികളെ എ.ടി.എസ് കൊന്നതാണെന്ന് വെളിപ്പെടുത്തല്\nമുംബൈ: 2008 മാലേഗാവ് സ്‌ഫോടന കേസുമായി ബന്ധപ്പെട്ട് പിടികിട്ടാപുള്ളികളായി പ്രഖ്യാപിക്കപ്പെട്ടിരുന്ന രണ്ട് പ്രതികളെ യഥാര്‍ത്ഥത്തില് എ.ടി.എസ് (ഭീകര വിരുദ്ധ സ്‌ക്വാഡ്) 2008 നവംബര് 26-ന് കൊലപ്പെടുത്തിയിരുന്നു എന്ന വെളിപ്പെടുത്തലുമായി മഹാരാഷ്ട്ര ഭീകര വിരുദ്ധ സ്‌ക്വാഡിലെ മുന് ഓഫീസര് രംഗത്ത് വന്നു. പിടികിട്ടാപുള്ളികളായി കണക്കാക്കപ്പെടുന്ന രാമചന്ദ്ര കാല്‍സാംഗ്രെ, സന്ദീപ് ദാംഗെ എന്നിവരെയാണ് എ.ടി.എസ് കൊന്ന് കളഞ്ഞതെന്ന് സസ്‌പെന്‍ഡ് ചെയ്യപ്പെട്ട പോലിസ് ഇന്‍സ്‌പെക്ടര് മെഹ്ബൂബ് മുജവ്വര് ഹിന്ദുസ്ഥാന് ടൈംസിനോട് പറഞ്ഞു. 2016 ആഗസ്റ്റ് 19-ന് മുജവ്വര് ചീഫ് ജുഡീഷ്യല് മജിസ്‌ട്രേറ്റിന് മുമ്പാകെ അപേക്ഷ സമര്‍പ്പിക്കുകയും, തെളിവുകള് ഹാജറാക്കുകയും ചെയ്തിരുന്നു. ടൈംസ് നൗ ടി.വി ചാനലിന് മുജവ്വര് നല്‍കിയ അഭിമുഖത്തിന് ശേഷമാണ് സംഭവം പുറംലോകമറിഞ്ഞത്.\n2008 സെപ്റ്റംബര് 29-നാണ് മാലേഗാവ് ബോംബ് സ്‌ഫോടനം നടക്കുന്നത്. സംഭവത്തില് ആറ് പേര് കൊല്ലപ്പെടുകയും, 101 പേര്‍ക്ക് പരിക്കേല്‍ക്കുകയും ചെയ്തിരുന്നു. സാധ്വി പ്രഗ്യാ സിംഗ് താക്കൂര്, ലെഫ്. കേണല് പ്രസാദ് ശ്രീകാന്ത് പുരോഹിത് തുടങ്ങിയവര് ഉള്‍പ്പെടെ സംഭവവുമായി ബന്ധമുള്ള ഒട്ടേറെ പേരെ എ.ടി.എസ് അറസ്റ്റ് ചെയ്തിരുന്നു. കാല്‍സാംഗ്രെ, സന്ദീപ് ദാംഗെ എന്നിവരടക്കം 14 പേര്‍ക്കെതിരെ കുറ്റപത്രം സമര്‍പ്പിക്കുകയും ചെയ്തു. ഇതില് കാല്‍സാംഗ്രെ, സന്ദീപ് ദാംഗെ എന്നിവരെ പിടികിട്ടാപ്പുള്ളികളുടെ പട്ടികയിലാണ് ഉള്‍പ്പെടുത്തിയിരുന്നത്.\nകൊലപാതകത്തെ സംബന്ധിച്ച വിവരങ്ങള് മൂടിവെക്കാനാണ് മഹാരാഷ്ട്ര പോലിസിലെ മൂന്ന് മുതിര്‍ന്ന ഉദ്യോഗസ്ഥര് ശ്രമിച്ചതെന്ന് മുജവ്വര് ആരോപിച്ചു. 'അദ്ദേഹത്തിന്റെ ആരോപണങ്ങള് ഞങ്ങള് പരിശോധിക്കും' എന്.ഐ.എ-യിലെ ഒരു മുതിര്‍ന്ന ഉദ്യോഗസ്ഥന് പറഞ്ഞു. ഇത്തരമൊരു ആരോപണം പരസ്യമായി ഉന്നയിക്കുന്നതിന് മുമ്പ് മുജവ്വര് എന്.ഐ.എ-യുമായി ബന്ധപ്പെട്ടില്ലെന്ന് അദ്ദേഹം കൂട്ടിച്ചേര്‍ത്തു.\n'സാധ്വി പ്രഗ്യാ സിംഗ് താക്കൂര് അറസ്റ്റ് ചെയ്യപ്പെടുന്ന അതേ സമയത്ത് തന്നെയാണ് എ.ടി.എസ് ഭോപ്പാലില് നിന്നും കാല്‍സാംഗ്രയെയും, ദാംഗെയെയും പൊക്കിയത്. 26/11/2008-ന് (മുംബൈ ഭീകരാക്രമണ ദിവസം) മുംബൈയില് വെച്ച് രണ്ടു പേരെയും വെടിവെച്ച് കൊന്നു.' മുജവ്വര് ആരോപിച്ചു. കൊല്ലുന്നതിന് മുമ്പ് കാലാ ചൗക്കിലെ എ.ടി.എസ് ഒഫീസിലാണ് രണ്ടു പേരെയും 'സൂക്ഷിച്ചിരുന്നത്' എന്ന് അദ്ദേഹം പറഞ്ഞു. ശേഷം കാണാതായെന്ന് പറയപ്പെടുന്ന ഈ രണ്ടു പേരെ തിരയുന്നതിന് വേണ്ടി എ.ടി.എസ് തന്നെ കര്‍ണാടകയിലേക്ക് അയച്ചുവെന്നും മുജവ്വര് പറഞ്ഞു.\nതാന് അവരെ കൊല്ലുന്നതിന് എതിരായിരുന്നതിനാല്, തന്നെ നിശബ്ദനാക്കുന്നതിന് വേണ്ടി 2009 ഏപ്രില് 15-ന് സോലാപൂരില് തനിക്കെതിരെ ഒരു വ്യാജ കേസ് കെട്ടിച്ചമച്ചതായും, ഏപ്രില് 17-ന് താന് അറസ്റ്റ് ചെയ്യപ്പെട്ടതായും മുജവ്വര് കൂട്ടിച്ചേര്‍ത്തു.\nമൂന്ന് വര്‍ഷങ്ങള്‍ക്ക് മുമ്പ് സര്‍വ്വീസില് നിന്ന് സസ്‌പെന്‍ഡ് ചെയ്യപ്പെട്ട മുജവ്വറിനെ ഡി.ജി.പിയുടെ ഓഫീസില് വെച്ച് നിരവധി തവണ ചോദ്യം ചെയ്തിരുന്നു. എ.ടി.എസ്സിന്റെ കണ്ടെത്തല് പ്രകാരം, സ്‌ഫോടനം നടത്തിയതിന്റെ മുഖ്യസൂത്രധാരരില് ദയാനന്ദ് പാണ്ടെ കഴിഞ്ഞാല് രണ്ടാമത് വരുന്നത് രാംജി കാല്‍സാംഗ്രെയായിരുന്നു.